ആലപ്പുഴ; പാവപ്പെട്ട കടുംബങ്ങള്‍ക്കായി നടപ്പാക്കുന്ന സമഗ്ര ആരോഗ്യ ഇന്‍ഷുറന്‍സ് പദ്ധതിയില് അംഗമാകാന് അവസാന അവസരം. ചേര്‍ത്തല, അമ്പലപ്പുഴ, കുട്ടനാട്, ഹരിപ്പാട് താലൂക്കുകളിലെ വിവിധ പഞ്ചായത്തുകളില് കാര്‍ഡ് പുതുക്കലും പ്രത്യേക കേന്ദ്രങ്ങളില് പുതിയ കാര്‍ഡ് എടുക്കുന്നതിനുള്ള സൗകര്യവും ഉണ്ടാകും. ഇനിയും കാര്‍ഡ് പുതുക്കാത്ത കുടുംബങ്ങള്‍ക്ക് 2018 മാര്‍ച്ച് 31 വരെയുള്ള കാലയളവിലെ സൗജന്യചികിത്സ മുടങ്ങും. ചേര്‍ത്തല നഗരസഭാതിര്‍ത്തിയിലുള്ളവരുടെ കാര്‍ഡ് പുതുക്കലും പുതിയകാര്‍ഡ് എടുക്കലും 29 വരെ വിവിധ കേന്ദ്രങ്ങളില് നടക്കും. 27ന് കരുവായില് എല്.പി.സ്‌കൂള്, 28ന് കുറ്റിക്കാട്ട് എസ്എന്‍ഡിപി ഓഫീസ്, 29ന് വല്ലയില് ക്ഷേത്ര ഓഡിറ്റോറിയം എന്നിവിടങ്ങിലാണ് കേന്ദ്രങ്ങള് പ്രവര്‍ത്തിക്കുക. മണ്ണഞ്ചേരി പഞ്ചായത്തിലെ കാര്‍ഡ് പുതുക്കലും, പുതിയ കാര്‍ഡ് വിതരണവും 28 വരെ പഞ്ചായത്ത് ഹാളിലും,പളളപ്പാട് ഗ്രാമപഞ്ചായത്തിലേത് 28 വരെ പഞ്ചായത്ത് ഹാളിലും നടക്കും അരൂര്, തണ്ണീര്‍മുക്കം, മാരാരിക്കുളം തെക്ക് എന്നീ പഞ്ചായത്തുകളില് 27,28,29 തീയതികളില് ഇനിയും കാര്‍ഡ് പുതുക്കാന് കഴിയാത്തവര്‍ക്ക് സ്മാര്‍ട്ട് കാര്‍ഡ് പുതുക്കാം. പഞ്ചായത്ത് ഹാളില് രാവിലെ 10.30 മുതലാണ് സൗകര്യം. മുഹമ്മ, കൈനകരി, കാവാലം, ചെറുതന ഗ്രാമപഞ്ചായത്തുകളിലും കാര്‍ഡ് പുതുക്കാം . ഇവിടെയും പഞ്ചായത്ത് ഹാളില് ഇന്ന് രാവിലെ 10.30 മുതലാണ് ക്യാമ്പ്. ചെറുതനയില് ഇന്ന് പഞ്ചായത്ത് ഹാളിലും കരുവാറ്റയില് 28 വരെ ആശ്രമം സ്‌കൂളിലും കാര്‍ഡ് പുതുക്കാം. കാര്‍ഡ് പുതുക്കുന്നതിന് നിലവിലുള്ള ഏതെങ്കിലും ഒരംഗം റേഷന് കാര്‍ഡുമായെത്തിയാല് മതി.കൂടുതല് വിവരങ്ങള്‍ക്ക് 9895630643.\nറേഷന് കാര്‍ഡ് പരാതികളില് തെളിവെടുപ്പ്


PM Narendra Modi Birthday | പ്രധാനമന്ത്രി നരേന്ദ്ര മോദിക്ക് എഴുപതാം പിറന്നാൾ; സേവനവാരം ആചരിച്ച് ബിജെപി | PM Narendra Modi turns 70 today and bjp observes service week – News18 Malayalam\nHome » photogallery » india » PM NARENDRA MODI TURNS 70 TODAY AND BJP OBSERVES SERVICE WEEK\nPM Narendra Modi Birthday | പ്രധാനമന്ത്രി നരേന്ദ്ര മോദിക്ക് എഴുപതാം പിറന്നാൾ; സേവനവാരം ആചരിച്ച് ബിജെപി\nരാജ്യത്ത് കോവിഡ് വ്യാപനം രൂക്ഷമായതിനാൽ ഇത്തവണ പതിവ് ആഘോഷങ്ങളില്ലാതെയാണ് പ്രധാനമന്ത്രി മോദിയുടെ പിറന്നാൾ\n| September 17, 2020, 07:28 IST\nന്യൂഡല്‍ഹി: പ്രധാനമന്ത്രി നരേന്ദ്രമോദിയ്ക്ക് ഇന്ന് എഴുപതാം പിറന്നാള്. രാജ്യത്ത് കോവിഡ് വ്യാപനം രൂക്ഷമായതിനാൽ ഇത്തവണ പതിവ് ആഘോഷങ്ങളില്ലാതെയാണ് മോദിയുടെ പിറന്നാൾ. 2014ന് ശേഷമുള്ള എല്ലാ പിറന്നാൾ ദിനത്തിലും നരേന്ദ്ര മോദി അമ്മ ഹീരാബായിയെ സന്ദർശിച്ചിരുന്നു. എന്നാൽ കോവിഡ് പശ്ചാത്തലത്തിൽ ഇത്തവണ അതും പ്രധാനമന്ത്രി ഒഴിവാക്കി.\nഅതേസമയം പ്രധാനമന്ത്രിയുടെ എഴുപതാം പിറന്നാൾ സേവന വാരമായി ആചരിക്കാൻ ബിജെപി തീരുമാനിച്ചു. സെപ്റ്റംബര് 20വരെ നീളുന്ന 'സേവനവാര' പരിപാടികളാണ് ബിജെപി പ്രഖ്യാപിച്ചിരിക്കുന്നത്. പ്രധാനമന്ത്രിയുടെ ആഹ്വാനം ഏറ്റെടുത്ത് സ്വച്ഛ്ഭാരതിനും പരിസ്ഥിതി സംരക്ഷണത്തിനും ഊന്നല് നല്‍കികൊണ്ടുള്ള പരിപാടികളാണ് ബിജെപി രാജ്യത്താകമാനം നടത്തുന്നത്. കോവിഡ് പ്രോട്ടോകോൾ പാലിച്ചായിരിക്കും പരിപാടിയെന്ന് ബിജെപി വൃത്തങ്ങൾ അറിയിച്ചു.\nപ്രധാനമന്ത്രിയുടെ പിറന്നാളിനോട് അനുബന്ധിച്ച് മോദി സർക്കാരിന്‍റെ നേട്ടങ്ങൾ ഊന്നിപ്പറയാൻ രാജ്യത്താകമാനം 70 വെര്‍ച്വല് റാലികളും ബിജെപി നടത്തുന്നുണ്ട്.\nനരേന്ദ്ര മോദിയുടെ പിറന്നാളിനോട് അനുബന്ധിച്ച് കോയമ്പത്തൂരിലെ പ്രവര്‍ത്തകര് കാമാച്ചി അമ്മന് ക്ഷേത്രത്തില് ശിവന് 70 കിലോ ലഡു നേര്‍ന്നു. പാർട്ടി പരിപാടികൾക്കുപുറമെ പ്രവർത്തകർ സ്വന്തം നിലയ്ക്കും പ്രധാനമന്ത്രിയുടെ പിറന്നാൾ ആഘോഷിക്കുന്നുണ്ട്.\nആർഎസ്എസിലൂടെ സാമൂഹ്യപ്രവർത്തകനായാണ് നരേന്ദ്രമോദിയുടെ പൊതുജീവിതം തുടങ്ങുന്നത്. പിന്നീട് ബിജെപിയുടെ വിവിധ പദവികളിലൂടെ നരേന്ദ്ര മോദിയെന്ന രാഷ്ട്രീയനേതാവ് വളർന്നു. ഗുജറാത്ത് മുഖ്യമന്ത്രി പദത്തിലെത്തിയതോടെ ദേശീയതലത്തിൽ ശ്രദ്ധിക്കപ്പെടുന്ന നേതാവായി നരേന്ദ്ര മോദി.\n2014ൽ ആദ്യമായി ഇന്ത്യൻ പ്രധാനമന്ത്രിയായി അദ്ദേഹം സ്ഥാനമേറ്റു. കൂടുതൽ തിളക്കമാർന്ന വിജയത്തോടെ 2019ൽ അദ്ദേഹം വീണ്ടും പ്രധാനമന്ത്രിയായി. ശ്രദ്ധേയമായ ഇടപെടലുകളിലൂടെ ലോകമാകെ ശ്രദ്ധിക്കപ്പെടുന്ന നേതാവായി നരേന്ദ്ര മോദി വളർന്നു.


Serial News Archives - Page4of6- Ginger Media\nSerial News1 year ago\nഅങ്ങനെ പുറത്തിറങ്ങിയാൽ പോലും ആളുകൾ കൺമണിയാണെന്ന് തിരിച്ചറിയുന്നു; സന്തോഷം പങ്കുവച്ച് മനീഷ മഹേഷ്\nടിക് ടോക് വീഡിയോകളിലൂടെ മലയാള മിനിസ്‌ക്രീനിൽ എത്തിയ താരമാണ് മനീഷ മഹേഷ്. ഏഷ്യാനെറ്റിൽ സംപ്രേക്ഷണം ചെയ്യുന്ന ‘പാടാത്ത പൈങ്കിളി’ എന്ന സീരിയലിലെ കേന്ദ്ര കഥാപാത്രമായ ‘കണ്മണി’ എന്ന് പറയുന്നതാകും കൂടുതൽ എളുപ്പം. ഓമനത്തിങ്കൾപ്പക്ഷി, പരസ്പരം, എന്റെ...\nസൗന്ദര്യമില്ലെന്ന് പറഞ്ഞ് മാറ്റി നിർത്തിയിട്ടുണ്ട്, ഇന്ന് സ്വന്തം കുട്ടിയെന്ന് അഭിമാനത്തോടെ പറയുന്നു; മനസ് തുറന്ന് അമൃത നായർ\nടെലിവിഷൻ പ്രേക്ഷകർക്ക് സുപരിചിതയായ താരമാണ് ജിസ്‌മി. മഴവിൽ മനോരമയിൽ സംപ്രേക്ഷണ൦ ചെയ്യുന്ന ‘മഞ്ഞിൽ വിരിഞ്ഞ പൂവ്’ എന്ന സീരിയലിലെ വില്ലത്തി കഥാപാത്രത്തിലൂടെയാണ് ജിസ്‌മി കൂടുതൽ സുപരിചിതയായത്. പരമ്പരയിലെ നായികയേക്കാൾ ജനപ്രീതി നേടാൻ ജിസ്‌മിയുടെ ‘സോനാ’ എന്ന...\nബിഗ് ബോസ് മലയാളം സീസൺ മൂന്നിലെ ഏറ്റവും ശക്തരായ മത്സരാർത്ഥികളിൽ ഒരാളാണ് അനൂപ്. ഒന്നാം ദിവസം മുതൽ മികച്ച പ്രകടനം കാഴ്ച വയ്ക്കുന്ന അനൂപിന് ആരാധകർ ഏറെയാണ്. മിനി സ്‌ക്രീൻ പ്രേക്ഷകരുടെ സ്വന്തം കല്യാൺ ആയിരുന്ന...\nടിക് ടോക് വീഡിയോകളിലൂടെ മലയാള മിനിസ്‌ക്രീനിൽ എത്തിയ താരമാണ് സൂരജ് സൺ. ഏഷ്യാനെറ്റിൽ സംപ്രേക്ഷണം ചെയ്യുന്ന ‘പാടാത്ത പൈങ്കിളി’ എന്ന സീരിയലിലെ കേന്ദ്ര കഥാപാത്രമായ ‘ദേവ’ എന്ന് പറയുന്നതാകും കൂടുതൽ എളുപ്പം.ഓമനത്തിങ്കൾപ്പക്ഷി, പരസ്പരം, എന്റെ മാനസപുത്രി,...\nബാലതാരമായി അഭിനയ രംഗത്ത് ചുവടുവച്ചു പിന്നീട് മലയാള മിനിസ്ക്രീൻ പ്രേക്ഷകരുടെ പ്രിയങ്കരിയായി മാറിയ താരമാണ് അനുശ്രീ എന്ന പ്രകൃതി. ഓമനത്തിങ്കള് പക്ഷി എന്ന സീരിയലില് ആണ്‍കുട്ടിയായി വേഷമിട്ടായിരുന്നു താരത്തിന്റെ തുടക്കം. തുടർന്ന്, ദേവീമാഹാത്മ്യം, ശ്രീ മഹാഭാഗവതം,...\nനടൻ ആദിത്യന്റെയും നടി അമ്പിളി ദേവിയുടെയും ഇടയിലെ പ്രശ്‌നങ്ങൾ വലിയ വിവാദങ്ങൾക്കും ചർച്ചകൾക്കും വഴിവച്ചിരിക്കുകയാണ്. നടൻ ആദിത്യൻ ജയന്റേയും നടി അമ്പിളി ദേവിയുടെയും വിവാഹം പ്രേക്ഷകർക്കിടെയിൽ ഏറെ ചർച്ചയായ ഒന്നായിരുന്നു. ആദിത്യൻ നാലാമതും വിവാഹം കഴിച്ചിരിക്കുന്നു...\nമിനിസ്ക്രീൻ പ്രേക്ഷകരുടെ പ്രിയപ്പെട്ട താരങ്ങളിൽ ഒരാളാണ് അനുശ്രീ. അടുത്തിടെയായിരുന്നു താരത്തിന്റെ വിവാഹം. ‘എന്റെ മാതാവ്’ എന്ന സീരിയലിന്റെ ക്യാമറാമാനായ വിഷ്ണു സന്തോഷായിരുന്നു .അനുശ്രീയുടെ വരൻ. ഇരുവരും തമ്മിലുള്ള പ്രണയം, വിവാഹത്തോടെയാണ് ഏവരും അറിയുന്നത്. തൃശൂര് ആവണങ്ങാട്ട്...\nജീൻസും ചെരുപ്പുമെല്ലാം ഒരേ സൈസാണ്, ശരിക്കും സിസ്റ്റേഴ്‌സിനെ പോലെ; മകളെ കുറിച്ച് വാചാലയായി നീനാ കുറുപ്പ്\nമൂന്നു പതിറ്റാണ്ടിലേറെയായി സിനിമ, ടെലിവിഷൻ പ്രേക്ഷകരുടെ പരിചിത മുഖമാണ് നീനാ കുറുപ്പ്. മമ്മൂട്ടിയെ നായകനാക്കി സത്യൻ അന്തിക്കാട് സംവിധാനം ചെയ്ത ‘ശ്രീധരന്റെ ഒന്നാം തിരുമുറിവ്’ എന്ന ഒരൊറ്റ ചിത്രം മതി നീനാ കുറിപ്പിനെ അടയാളപ്പെടുത്താൻ. നീനയുടെ...\nഭർത്താവിന്റെ മരണത്തോടെ ജീവിതത്തിലെ ഒറ്റപ്പെടൽ, രണ്ടാം വിവാഹം -മനസ് തുറന്നു മങ്ക മഹേഷ്\nമിനിസ്ക്രീൻ-ബിഗ്‌സ്‌ക്രീൻ പ്രേക്ഷർക്കിടയിലെ ‘അമ്മ മുഖമാണ് മങ്ക മഹേഷിന്റേത്. വർഷങ്ങളായി സിനിമയിലും സീരിയലുകളിലും അമ്മ വേഷങ്ങളിലൂടെ തിളങ്ങിയിട്ടുള്ള മങ്കയ്ക്ക് കലാരംഗത്ത് തന്റേതായ നിലയിൽ ശോഭിക്കാൻ കഴിഞ്ഞിരുന്നു. വളരെ ചെറുപ്പക്കാലത്ത് തന്നെ കലാജീവിതം ആരംഭിച്ച താരമാണ് മങ്ക മഹേഷ്....


സെന്‍സസ് ആദ്യ വിജ്ഞാപനം സര്‍ക്കാര് പുറത്തിറക്കി; 31 ചോദ്യങ്ങള്\nപൊതുഭരണ വകുപ്പ് സെക്രട്ടറി കെ.ആര് ജോതിലാല് പുറത്തിറക്കിയ ഉത്തരവില് കേന്ദ്ര ആഭ്യന്തര വകുപ്പിന്റെ ആദ്യ ഘട്ട നിര്‍ദേശങ്ങളാണുള്ളത്. ആകെയുള്ള 31 ചോദ്യങ്ങള് പ്രധാനമായും മൂന്നു തരത്തിലുള്ളതാണ്.\n30 Jan, 2020 at 02:21 PM\nസെന്‍സസ് പ്രവര്‍ത്തനങ്ങളുടെ ആദ്യ വിജ്ഞാപനം സംസ്ഥാന സര്‍ക്കാര് പുറത്തിറക്കി. 31 ചോദ്യങ്ങളടങ്ങിയ കേന്ദ്ര വിജ്ഞാപനം അനുബന്ധമാക്കി സംസ്ഥാന പൊതുഭരണ വകുപ്പാണ് വിജ്ഞാപനമിറക്കിയത്. എന്.പി.ആറുമായി ബന്ധപ്പെട്ട ചോദ്യങ്ങള് വിജ്ഞാപനത്തില് ഉള്‍പ്പെടുത്തിയിട്ടില്ല.\nപൊതുഭരണ വകുപ്പ് സെക്രട്ടറി കെ.ആര് ജോതിലാല് പുറത്തിറക്കിയ ഉത്തരവില് കേന്ദ്ര ആഭ്യന്തര വകുപ്പിന്റെ ആദ്യ ഘട്ട നിര്‍ദേശങ്ങളാണുള്ളത്. ആകെയുള്ള 31 ചോദ്യങ്ങള് പ്രധാനമായും മൂന്നു തരത്തിലുള്ളതാണ്. ഗൃഹനാഥന്റെ പേര്, വയസ്, വീട് നമ്പര് തുടങ്ങിയ പ്രാഥമിക വിവരങ്ങളാണ് ഒരു വിഭാഗം. വീട് ഏത് തരത്തിലുള്ളതാണ്, ടി.വി ഫ്രിഡ്ജ്, ബൈക്ക്, കാര് എന്നിവയുണ്ടോ, പാചക വാതകമാണോ ഉപയോഗിക്കുന്നത് എന്നിങ്ങനെ കുടുംബത്തിന്റെ ജീവിത നിലവാരം മനസിലാക്കാന് ഉപയുക്തമാകുന്നതാണ് രണ്ടാമത്തെ വിഭാഗത്തിലുള്ള ചോദ്യങ്ങള്. ശുചിമുറിയുണ്ടോ, ശുചിമുറി ഏത് തരത്തിലുള്ളതാണ്, മലിനജലം ഒഴിവാക്കുന്ന രീതി തുടങ്ങി ശുചീകരണ മാലന്യ കാര്യങ്ങളെ ചോദിച്ചറിയുന്നതാണ് മറ്റു ചോദ്യങ്ങള്.\nഎന്.പി.ആറുമായി ബന്ധപ്പെടുന്ന രീതിയിലുള്ള ചോദ്യങ്ങള് ഇപ്പോള് പുറത്തിറങ്ങിയ വിജ്ഞാപനത്തിലില്ല. വീട്ടിലുള്ളവരുടെ പേരുകള്, ജനനതീയതി, ആധാര് തുടങ്ങി തിരിച്ചറിയല് കാര്‍ഡുകള് എന്നിങ്ങനെ 14 ചോദ്യങ്ങളാണ് എന്.പി.ആറുമായി ബന്ധപ്പെട്ട് ചോദിക്കാനായി കേന്ദ്രം നിര്‍ദേശിച്ചിട്ടുള്ളത്. പല തദ്ദേശ സ്ഥാപനങ്ങളും എന്.പി.ആറുമായി ബന്ധപ്പെട്ട വിജ്ഞാപനത്തിന്റെ അടിസ്ഥാനത്തില് സര്‍ക്കുലറുകള് ഇറക്കുന്ന പശ്ചാത്തലത്തിലാണ് സംസ്ഥാനത്തിന്റെ വിജ്ഞാപനം വരുന്നത്.\ncensusCensus 2020Kerala Census


സ്വർണ്ണകടക്കാർക്ക് ഉഗ്രൻ കൊയ്ത്താണ്. പ്രി ഡേറ്റഡ് ആയി സ്വർണ്ണം വാങ്ങുന്നതിനു നല്ല വിലയും, നല്ല പണിക്കൂലിയും (20-25%). സ്വർണ്ണത്തിന്റെ വില ഒരാഴ്ചക്കുള്ളിൽ കുറയുകയും കൂടി ചെയ്താൽ ശുഭം – ചുരുക്കത്തിൽ പഴയ കറുത്ത 500 നോട്ടിനു വില എകദേശം 300-350 ആയി കുറഞ്ഞിട്ടുണ്ട്. ഇനി ഇപ്പൊ ചെയ്യാവുന്ന ഒരു ‘നല്ല’ കാര്യം എല്ലാ ദൈവങ്ങളേയും പ്രീതിപ്പെടുത്തുക എന്നാണ്. ദൈവത്തിനു പഴയ നോട്ട് പ്രശ്നമല്ലല്ലോ!


9 Jan 2017 7:36 AM GMT\nഇന്ത്യന് ടീം ക്യാപ്ടന്‍സിയുടെ എല്ലാ ബാധ്യതകളില് നിന്നും മഹേന്ദ്ര സിംഗ് ധോണി മോചിതനായിരിക്കുന്നു. ഈ ഘട്ടത്തില്, അദ്ദേഹം ക്യാപ്ടനായപ്പോള് ഉണ്ടായ ചരിത്രം ആവര്‍ത്തിക്കുമോ എന്ന ചോദ്യമാണ് ഇപ്പോള് ക്രിക്കറ്റ് വൃത്തങ്ങളില് ഉയരുന്നത്. വിജയം ഒഴികെ ഒന്നും പ്രശ്‌നമല്ല എന്ന് വിശ്വസിക്കുന്ന ഒരാളാണ് പുതിയ ക്യാപ്ടന് കോഹ്ലി എന്ന വസ്തുത കണക്കിലെടുക്കുമ്പോഴാണ് ചരിത്രം ആവര്‍ത്തിക്കുമോ എന്ന ചോദ്യം കൂടുതല് പ്രസക്തമാവുന്നത്. ടീമംഗങ്ങളുടെ യശസ്സ്, നേടിയ റണ്‍സ്, ചരിത്രം, വൈകാരികത തുടങ്ങിയവയ്‌ക്കൊന്നും തന്റെ ടീമില് ധോണി ഇടം നല്‍കിയിരുന്നില്ല. വിജയം മാത്രമാണ് ടീമിന്റെ ലക്ഷ്യം എന്ന പുതിയ ശൈലിയിലേക്ക് ഇന്ത്യന് ക്രിക്കറ്റ് സംസ്‌കാരത്തെ മാറ്റിയതും ധോണിയാണെന്നതും കൗതുകകരമാണ്.\n2007-08ല് ഇന്ത്യയെ ആദ്യ ട്വന്റി-20 ലോകകപ്പില് ചാമ്പ്യന്മാരാക്കുമ്പോള് ധോണിയും തന്റെ ക്യാപ്ടന്‍സിയുടെ ബാല്യദിശയിലായിരുന്നു. രാഹുല് ദ്രാവിഡ് സ്ഥാനമൊഴിഞ്ഞതിനെ തുടര്‍ന്ന് പിന്നീട് അദ്ദേഹത്തെ ഏകദിന ടീമിന്റെയും ക്യാപ്ടനായി തിരഞ്ഞെടുത്തു. കോഹ്ലിയുടെ യുവനിരയില് നിന്നും വ്യത്യസ്തമായി സച്ചിന്, ദ്രാവിഡ്, ഗാംഗുലി, ലക്ഷ്മണ്, സേവാഗ് തുടങ്ങിയ വമ്പന്മാരുടെ ബാഹുല്യമായിരുന്നു അന്ന് ടീമില്. ശരീരികക്ഷമമായ ടീമെന്ന തന്റെ ലക്ഷ്യത്തിന് ദ്രാവിഡും ഗാംഗുലിയും യോജിക്കില്ലെന്ന് ധോണി ആദ്യമേ മനസിലാക്കി. ധോണി സ്ഥാനമേറ്റ് ഒരു വര്‍ഷത്തിനുള്ളില് ഇരുവരും ഏകദിന ടീമില് നിന്നും പുറത്തുപോവുകയും ചെയ്തു. ലക്ഷ്മണിന് ധോണി കാലത്ത് ഒരിക്കലും ഏകദിന ടീമില് ഇടം നേടാന് കഴിഞ്ഞതുമില്ല.\nപിന്നീട് ഓസ്‌ട്രേലിയയില് നടന്ന ത്രിരാഷ്ട്ര ടൂര്‍ണമെന്റില് സച്ചിനും സേവാഗിനും വിശ്രമം നല്‍കി കൊണ്ട് ധോണി ഒരു പടികൂടി മുന്നോട്ടുപോയി. സേവാഗും തെണ്ടുല്‍ക്കറും ഗംഭീറും കളിക്കുന്ന ഒരു ടീമില് ഓരോരുത്തരും 20 റണ്‍സ് വച്ച് ടീമിന് നഷ്ടമുണ്ടാക്കും എന്നായിരുന്നു ധോണിയുടെ സിദ്ധാന്തം. വിജയങ്ങളല്ലാതെ മറ്റൊരു വികാരവും ടീമുനുണ്ടാവരുത് എന്ന നവസിദ്ധാന്തത്തിലേക്ക് ഈ നടപടികളിലൂടെ ഇന്ത്യന് ടീം പതുക്കെ പതുക്കെ നീങ്ങിക്കൊണ്ടിരിക്കുകയായിരുന്നു.\nഎന്നാല് ഇപ്പോള് രംഗം നേരെ തിരിഞ്ഞിരിക്കുകയാണ്. ധോണിയാണ് ഇന്ന് ടീമിലെ ഏക ഇതിഹാസം. വിജയം മാത്രം കൊതിക്കുന്ന വിരാട് കോഹ്ലിയാണ് ടീമിനെ നയിക്കുന്നത്. 2019 ലോകകപ്പിന് ശേഷം മാത്രമേ വിരമിക്കുന്നതിനെ കുറിച്ച് ആലോചിക്കുന്നുള്ളുവെന്നാണ് അഭിമുഖങ്ങളിലൊക്കെ ധോണി നല്‍കുന്ന സൂചനകള്. പക്ഷെ ഇപ്പോള് അദ്ദേഹത്തിന മുപ്പത്തഞ്ച് വയസായി. വിക്കറ്റ് കീപ്പര് എന്ന നിലയില് ഇപ്പോഴും ധോണിയെ വെല്ലുവിളിക്കാന് പോന്ന ഒരു താരം രാജ്യത്തില്ല. എന്നാല്, ബാറ്റിംഗില് ഇപ്പോള് പഴയത് പോലെ തിളങ്ങാന് അദ്ദേഹത്തിനാവുന്നില്ല എന്ന് മാത്രമല്ല, ആക്രമിച്ച് കളിക്കേണ്ട അവസരങ്ങളില് അനാവശ്യ പ്രതിരോധത്തിലേക്ക് നീങ്ങി ടീമിനെ സമ്മര്‍ദത്തിലേക്ക് നയിക്കുകയും ചെയ്യുന്നു.\nടീമിന് ബാധ്യതയാവുന്ന ഒരു ഇതിഹാസ താരത്തെയും മുന്‍കാല സംഭാവനകളുടെ പേരില് ടീമില് നിലനിറുത്തേണ്ടതില്ല എന്ന തന്ത്രം കൃതകൃത്യതയോടെ നടപ്പിലാക്കിയ ക്യാപ്ടനാണ് ധോണി. കാലം തിരിഞ്ഞുവരുമ്പോള് അതേ വിധി തന്നെയാണോ അദ്ദേഹത്തെയും കാത്തിരിക്കുന്നത് എന്നതാണ് പ്രധാന ചോദ്യമെന്ന് scroll.in-ല് എഴുതിയ ലേഖനത്തില് ആനന്ദ് സച്ചാര് വിശദീകരിക്കുന്നു.\nDravid Ganguly SachinTendulkar Sehwag ViratKohli VVSLaxman


pothencode murder – Three more accused arrested\nപോത്തൻകോട് കൊലപാതകം; മൂന്ന് പേർ കൂടി പിടിയിൽ, മുഖ്യപ്രതികൾക്കായി അന്വേഷണം തുടരുന്നു\nപോത്തൻകോട് സുധീഷ് കൊലക്കേസിൽ മൂന്ന് പേർ കൂടി പൊലീസ് പിടിയിൽ. സംഭവത്തിൽ ഒൻപത് പേരാണ് ഇതുവരെ പിടിയിലായത്. മുഖ്യപ്രതികൾക്കായുള്ള അന്വേഷണം തുടരുകയാണ്. കൊലയാളി സംഘത്തില് സുധീഷിന്‍റെ സഹോദരി ഭര്‍ത്താവും ഉള്‍പ്പെട്ടിട്ടുണ്ട്.\nകൊലപാതകത്തിൽ മൂന്ന് പേർ കഴിഞ്ഞ ദിവസം പിടിയിലായിരുന്നു. സച്ചിൻ, അരുൺ, സൂരജ് എന്നിവരാണ് പിടിയിലായത്. പിടിയിലായ മൂന്ന് പ്രതികൾക്കും കൊലപാതകത്തിൽ നേരിട്ട് പങ്കുണ്ടെന്ന് പൊലീസ് വ്യക്തമാക്കിയിരുന്നു . പ്രതികൾ ആക്രമണത്തിന് ഉപയോഗിച്ച ബൈക്കും പൊലീസ് കസ്റ്റഡിയിലെടുത്തിരുന്നു.\nഇതിനിടെ കൊലപാതകത്തിൽ പ്രാഥമിക പ്രതിപ്പട്ടികയായി. കേസിൽ ഒന്നാം പ്രതി സുധീഷ് ഉണ്ണിയാണ്. ഗുണ്ടാ സംഘങ്ങൾ തമ്മിലുള്ള പകയാണ് കൊലപാതകത്തിന് കാരണമെന്നാണ് പൊലീസ് സ്ഥിരീകരണം.\nRead Also : പോത്തൻകോട് ഗുണ്ടാ കൊലപാതകം; മൂന്ന് പേർ കൂടി പിടിയിൽ\nകേസിലെ രണ്ടാം പ്രതി ഒട്ടകം രാജഷും മൂന്നാം പ്രതി ശ്യാമുമാണ്. ശ്യാം കൊല്ലപ്പെട്ട സുധീഷിന്റെ ഭാര്യാ സഹോദരനാണ്. ഇയാളാണ് സുധീഷിന്റെ ഒളിത്താവളം ഗുണ്ടാ സംഘത്തിന് ചോർത്തി നൽകിയത്.കഞ്ചാവ് വിൽപനയെ ചൊല്ലിയുള്ള തർക്കത്തിൽ കൊല്ലപ്പെട്ട സുധീഷ് ശ്യാമിനെ മർദ്ദിച്ചിരുന്നു.ഒന്നാം പ്രതി സുധീഷ് ഉണ്ണിയുടെ അമ്മയ്ക്ക് നേരെ ബോംബെറിഞ്ഞതിലുള്ള വൈരാഗ്യമാണ് കൊലപാതകം ആസൂത്രണം ചെയ്യാൻ കാരണം. ആറ്റിങ്ങൽ മങ്കാട്ടുമൂലയിൽ നടന്ന രണ്ട് അക്രമ സംഭവങ്ങളുടെ തുടർച്ചയാണ് കല്ലൂരിലെ കൊലപാതകം. അക്രമികളെ സംഘടിപ്പിച്ചതും,കൊലപാതകം ആസൂത്രണം ചെയ്തതും കുപ്രസിദ്ധ ഗുണ്ട ഒട്ടകം രാജേഷാണെന്ന് പൊലീസ് വ്യക്തമാക്കി.\nStory Highlights : pothencode murder – Three more accused arrested\nRead more on: arrested | muder\nഷാൻ വധക്കേസ്; പിടിയിലായ അഞ്ച് പ്രതികളുടെ അറസ്റ്റ് രേഖപ്പെടുത്തി\nപോത്തൻകോട് കൊലപാതകം; മുഖ്യപ്രതികൾ പിടിയിൽ


പ്രചാരണത്തിനില്ലെന്ന് ജോസഫ‌് പക്ഷം | Kerala | Deshabhimani | Sunday Sep 8, 2019\nപി ജെ ജോസഫിനെ അധിക്ഷേപിച്ചതിൽ പ്രതിഷേധിച്ച‌് പാലായിൽ യുഡിഎഫ് സ്ഥാനാർഥിയുടെ തെരഞ്ഞെടുപ്പ് പ്രചാരണത്തിൽനിന്ന് വിട്ടുനിൽക്കാൻ ജോസഫ് അനുകൂലികൾ തീരുമാനിച്ചു. ജോസഫിനെ അപമാനിച്ച തെറിക്കൂട്ടത്തിനൊപ്പം ഇനി പ്രവർത്തിക്കില്ലെന്ന‌് കേരള കോൺഗ്രസ് കോട്ടയം ജില്ലാ പ്രസിഡന്റ് സജി മഞ്ഞക്കടമ്പിൽ പാലായിൽ വാർത്താസമ്മേളനത്തിൽ പറഞ്ഞു.\nജോസഫിന്റെ അറിവോടെയാണ് പ്രചാരണത്തിൽനിന്ന് വിട്ടുനിൽക്കുന്നത്. പാലായിലെ സാഹചര്യത്തിന‌് അനുസരിച്ച‌് തീരുമാനമെടുക്കാൻ അനുമതി നൽകി. കൺവൻഷനിലെ അവഹേളനത്തിന് പുറമെ മുഖപത്രമായ ‘പ്രതിച്ഛായ’യിലെ ലേഖനത്തിലൂടെയും അപമാനിച്ചു. കൺവൻഷനിൽ പങ്കെടുത്ത ജോസഫിനെയടക്കം ചീത്തവിളിച്ചു. പിന്നീട് ഫോണിൽ വിളിച്ച് വധഭീഷണിയും മുഴക്കി. ഭീഷണിപ്പെടുത്തിയ 12 പേർക്കെതിരെ പൊലീസിന് പരാതി നൽകി. ഫോൺ ഭീഷണിയുടെ തെളിവും നൽകിയിട്ടുണ്ട്. നിലവിലെ സാഹചര്യം യുഡിഎഫിനെ ധരിപ്പിച്ചിട്ടുണ്ടെന്നും സജി പറഞ്ഞു.\nഉപതെരഞ്ഞെടുപ്പിൽ പത്രിക പിൻവലിക്കാനുള്ള സമയപരിധി അവസാനിച്ചപ്പോൾ മത്സരരംഗത്ത് ശേഷിക്കുന്നത് 13 പേർ. ഔദ്യോഗിക പാർടി സ്ഥാനാർഥികളായി മാണി സി കാപ്പൻ(എൽഡിഎഫ്), ഹരി(ബിജെപി) എന്നിവരും ജോസ് ടോം (യുഡിഎഫ് സ്വതന്ത്രൻ) അടക്കം 11 സ്വതന്ത്ര സ്ഥാനാർഥികളുമാണുള്ളത്. ജോസ് ടോമിന് കൈതച്ചക്കയാണ് ചിഹ്‌നം.


ഏറ്റുമാനൂരിൽ എസ്എഫ്ഐ യൂണിറ്റ് സെക്രട്ടറിയെ എബിവിപിക്കാർ ബസിൽ കയറി മർദിച്ചു | Kerala | Deshabhimani | Saturday May 14, 2022\nപെരുമ്പാവൂർ > കാലടി സംസ്കൃ‌ത സർവകലാശാലയിലെ കലോത്സവത്തിൽ പങ്കെടുത്തുമടങ്ങിയ എസ്എഫ്ഐ വിദ്യാർഥിയെ എബിവിപി പ്രവർത്തകർ കെഎസ്ആർടിസി ബസിൽ കയറി ആക്രമിച്ചു. ഏറ്റുമാനൂർ റീജണൽ സെന്ററിലെ വിദ്യാർഥിയും എസ്‌എഫ്‌ഐ യൂണിറ്റ് സെക്രട്ടറിയുമായ മലപ്പുറം ചീക്കോട് ആലക്കാപ്പറമ്പിൽ നന്ദു കൃഷ്‌ണനാണ് (22) മർദനമേറ്റത്. ശനി പകൽ പതിനൊന്നിനാണ് സംഭവം.\nകലോത്സവം കഴിഞ്ഞ് ഏറ്റുമാനൂരിലേക്ക് കെഎസ്‌ആർടിസി ബസിൽ യാത്ര ചെയ്യുന്നതിനിടയിൽ ഏറ്റുമാനൂർ സ്‌റ്റാൻഡിന് തൊട്ടുമുമ്പുള്ള സ്റ്റോപ്പിൽനിന്ന് നാല് എബിവിപി പ്രവർത്തകർ ബസിൽ കയറി. ഇവർ നന്ദുവിനെ ഇടിക്കട്ട ഉപയോഗിച്ച് ആക്രമിക്കുകയായിരുന്നു. റീജണൽ സെന്ററിലെ എബിവിപി ഭാരവാഹികളായ രണ്ടുപേർ കലോത്സവത്തിൽപങ്കെടുക്കാനെത്തിയിരുന്നു. ഇവർ കാലടി ക്യാമ്പസിൽവച്ച് നന്ദുവിനെയും കൂടെയുണ്ടായിരുന്ന പെൺകുട്ടികളടക്കം 11 പേരെയും പെരുമ്പാവൂരിലിട്ട് കൈകാര്യം ചെയ്യുമെന്ന് ഭീഷണിപ്പെടുത്തിയിരുന്നു.\nകലോത്സവത്തിൽ പങ്കെടുത്ത യൂണിയൻ ചെയർമാൻ എബിവിപിയിലെ അജീഷ്, ജനറൽ സെക്രട്ടറി സൂരജ് എന്നിവരാണ് ആക്രമിക്കുമെന്ന് ഭീഷണിപ്പെടുത്തിയത്. ഇവരും ബസിൽ നന്ദുവിനൊപ്പമുണ്ടായിരുന്നു. യാത്രക്കാർ ഇടപെട്ടാണ് അക്രമികളെ പിന്തിരിപ്പിച്ചത്. നന്ദുവിനെ തലയ്‌ക്ക് പരിക്കേറ്റ് മൂവാറ്റുപുഴ ഗവ. ആശുപത്രിയിൽ പ്രവേശിപ്പിച്ചു. ഏറ്റുമാനൂർ റീജണൽ സെന്ററിൽ നന്ദുവിന്റെ നേതൃത്വത്തിൽ എസ്എഫ്ഐ യൂണിറ്റ് രൂപീകരിച്ചതാണ് പ്രകോപനത്തിന് കാരണം.


Violence against women സ്ത്രീകള്‍ക്കെതിരായ അതിക്രമങ്ങള്‍ക്കെതിരെ കര്‍ശന ശിക്ഷാ നടപടി സ്വീകരിക്കും: സൗദി പബ്ലിക് പ്രോസിക്യൂഷന്\nസ്ത്രീകള്‍ക്കെതിരായ അതിക്രമങ്ങള്‍ക്കെതിരെ കര്‍ശന ശിക്ഷാ നടപടി സ്വീകരിക്കുമെന്ന് സൗദി പബ്ലിക് പ്രോസിക്യൂഷന്. സ്ത്രീകള് സ്ത്രീകള്‍ക്കെതിരെ നടത്തുന്ന അതിക്രമങ്ങളും ശിക്ഷാര്‍ഹമാണ്. തടവിന് പുറമെ പിഴയും ശിക്ഷ ലഭിക്കുമെന്ന് പ്രോസിക്യൂഷന് മുന്നറിയിപ്പ് നല്‍കി.\nസ്ത്രീകള്‍ക്കെതിരായ കുറ്റകൃത്യങ്ങള്‍ക്ക് ഒരു വര്‍ഷം വരെ തടവ് ശിക്ഷ ലഭിക്കും. കൂടാതെ 50,000 മുതല് അഞ്ച് ലക്ഷം റിയാല് വരെ പിഴയും ശിക്ഷ ലഭിക്കും. കുറ്റകൃത്യം ആവര്‍ത്തിക്കുന്നവരില് നിന്നു ഇരട്ടി സംഖ്യ പിഴ ഈടാക്കും. ശാരീരികവും മാനസികവുമായ പീഡനം, ലൈംഗിക ഉപദ്രവം, സ്ത്രീകളെ ഭീഷണിപ്പെടുത്തുക, അശ്ളീല ചുവയോടെ സംസാരിക്കുക എന്നിവയെല്ലാം ഗൗരവമുള്ള കുറ്റകൃത്യങ്ങളാണ്.\nസ്ത്രീകള്‍ക്കെതിരായ അതിക്രമങ്ങള് അനുവദിക്കില്ല. സ്ത്രീ സുരക്ഷ ഉറപ്പുവരുത്തുന്നതിന് നിരവധി പദ്ധതികള് നടപ്പിലാക്കിയിട്ടുണ്ട്. സ്ത്രീകള്‍ക്കെതിരെ സ്ത്രീകള് നടത്തുന്ന അതിക്രമങ്ങളും അനുവദിക്കില്ല. രക്ഷാകര്‍ത്താക്കള് ഉത്തരവാദിത്വത്തിന്റെ പരിധികടക്കാന് പാടില്ല. വനിതാ ജീവനക്കാരോട് അപമര്യാദയോടെ പെരുമാറാന് പാടില്ലെന്നും പബ്ളിക് പ്രേസിക്യൂഷന് വ്യക്തമാക്കി.\nStory Highlights – Violence against women


Posted by എ ജെ at 8:37 PM7comments\nമൂലഭദ്രി - ഒരു ഗൂഢ ഭാഷ,\nകെസ്സാ ലുവൃപ്പുഅഅര്‍ഉഉം മനല്‍ആഷം.\nഒന്നും പിടി കിട്ടിയില്ല? കുഴപ്പമില്ല! നമുക്ക് നോക്കാം.\nമൂലഭദ്രി എന്ന ഗൂഢഭാഷയില് എഴുതിയ ഒരു വാചകമാണ് മുകളില് കൊടുത്തത്. പുരാതന തിരുവിതാംകൂറില് ഉയര്‍ന്ന ഉദ്യോഗസ്ഥന്മാരും മറ്റും ചാരന്മാരില് നിന്നും മറച്ചു വെക്കേണ്ട കാര്യങ്ങള് ഈ ഭാഷയിലായിരുന്നത്രെ പറയുകയും എഴുതുകയും ചെയ്തിരുന്നത്. മൂലദേവീ ഭാഷയെന്നും ചിലര് ഇതിനെ വിവരിക്കും.\nകാര്യം വളരെ നിസ്സാരമാണ്. അക്ഷരങ്ങള് ഒരു പ്രത്യേക ക്രമത്തില് പരസ്പരം മാറ്റി ഉപയോഗിച്ചാല് ഈ ഭാഷയായി. പക്ഷെ പ്രയോഗത്തില് കൊണ്ടു വരാന് നിരന്തര പരിശീലനം കൂടിയേ തീരൂ.\n“എല്ലാ സുഹൃത്തുക്കള്‍ക്കും നമസ്കാരം.“ എന്നാണ് മുകളില് എഴുതിയത്.\nഎങ്ങനെ ഈ ഭാഷ എഴുതാം എന്ന് നോക്കാം.\nസ്വരങ്ങള്‍ക്ക് പകരം “ക“ കാരം ചേർക്കണം. കകാരം വരുന്നിടത്തെല്ലാം ലോപിപ്പിച്ച് അതതിൽ ഉൾച്ചേർന്നിരിക്കുന്ന സ്വരങ്ങൾ മാത്രം ഉപയോഗിക്കണം.\nഉദാ: അകം = ക‌അം\nമറ്റ് അക്ഷരങ്ങൾ താഴെ കൊടുത്തിരിക്കുന്ന വിധം പരസ്പരം മാറ്റി ഉപയോഗിക്കണം:\nഖ - ഗ ഘ - ങ ച - ട\nഛ -ഠ ജ - ഝ ഞ - ബ\nഡ - ഢ ത - പ ദ - ധ\nഥ - ഫ ബ - ഭ മ - ന\nയ - ശ ര - ഷ ല - സ\nവ - ഹ ക്ഷ - ള ഴ - റ\nങ്ക - ഞ്ച ണ്ട - ന്ത\nമ്പ - ന്ന ന്റ - റ്റ\nൻ - ൽ ർ - ൾ\nക്ക - അ‌അ\nനിയമങ്ങൾ ഓർത്തുവെക്കാൻ പ്രയാസം തന്നെ. പക്ഷെ ഈ ശ്ലോകം ഓര്‍ത്ത് വെച്ചാല് മതി.\nവഹ ക്ഷള ഴറ ക്രമാൽ\nങ്കഞ്ച ണ്ടന്ത മ്പന്ന ന്ററ്റ ൻൽ ർൾ\nഈ ഉദാഹരണങ്ങള് കൂടി ശ്രദ്ധിക്കുക: മലയാള കവിത = നസശാക്ഷ അഹിപ\n2012 = 1921\nഅക്ഷരങ്ങളുടെ പരസ്പര മാറ്റ ക്രമങ്ങളില് വീണ്ടും മാറ്റങ്ങള് വരുത്തി സ്വന്തം ഗൂഢ ഭാഷ വികസിപ്പിച്ച് നോക്കുക.\nPosted by എ ജെ at 10:43 AM 25 comments\nകോഴിക്കോട്ട് തിരുകേശപ്പള്ളിക്ക് ശിലാസ്ഥാപനം നടത്തുന്നു എന്ന വിവരം ഉള്‍പ്പുളകത്തോടെയാണ് മൊയ്തീന് ശ്രവിച്ചത്. കേട്ടറിഞ്ഞ് കേശം ഭീമാകാ‍രം പൂണ്ട് അദ്ദേഹത്തിന്റെ ആത്മാവില് കുടിയേറിയിരുന്നു. മുടിയൊന്ന് കാണാനും, അതു തൊട്ട വെള്ളം കുടിക്കാനും, റബ്ബേ, എന്നാണ് നീ അവസരം തരിക എന്നോര്‍ത്ത് ഉള്ളുരുകി തേടിക്കൊണ്ടിരിക്കുമ്പോഴാണ് ഈ ശിലാസ്ഥാപനം.\nമൊയ്തീന് ഇത് വരെ കോഴിക്കോട് കണ്ടിട്ടില്ല. കേട്ടറിവേ ഉള്ളൂ. തന്റെ പാവം പിടിച്ച ഗ്രാമത്തില് നിന്ന് അങ്ങോട്ട് നേരിട്ട് ബസ്സും ഇല്ല. പക്ഷെ അദ്ദേഹം തിരിഞ്ഞും മറിഞ്ഞും നോക്കാനൊന്നും പോയില്ല. ആദ്യം കണ്ട് ബസ്സില്‍ത്തന്നെ ചാടിക്കേറി, പ്രഖ്യാപിച്ചു: “ഞമ്മക്ക് കോയിക്കോട് എത്തണം". പിന്നെ ഒറ്റ ഇരിപ്പ്. ബാക്കിയൊക്കെ നിങ്ങളായിക്കോ എന്ന മട്ടില്. എടങ്ങറാക്കല്ലിന് കാക്ക എന്ന് ബസ്സുകാരും. അവസാനം ചില യാത്രക്കാരാണ് ഇരിട്ടി ടൌണിലേക്കുള്ള ബസ്സില് അങ്ങേരെ കയറ്റി വിട്ടത്.\nമൂന്ന് നാല് ബസ്സു മാറിയിട്ടാണെങ്കിലും, മൊയ്തീന് കോഴിക്കോട്ടെത്തുക തന്നെ ചെയ്തു. അവസാനം കുറെ നടക്കേണ്ടി വന്നു എന്ന് മാത്രം. പടച്ചോന്റെ വേണ്ടുകയുണ്ടെങ്കില് നടക്കാത്ത കാര്യമുണ്ടോ? പൂഴിയിട്ടാല് താഴെ വീഴാത്ത പുരുഷാരത്തിന്റെ ഇടയിലൂടെ തിക്കിത്തിരക്കി മുന്നിലെത്തിയ മൊയ്തീന് പക്ഷെ തറയോ തറക്കല്ലോ ഒന്നും കാണാന് പറ്റിയില്ല. വലിയ സ്റ്റേജില് നിറയെ ഉസ്താദ് മാര് മാത്രം! ദിക്റും ദുആയും പ്രസംഗങ്ങളും കഴിഞ്ഞപ്പോള് മൊയ്തീന്, ഒന്ന് തിരിഞ്ഞു: തറക്കല്ലിടാന് തറയും വേണ്ട, കല്ലും വേണ്ട; പടച്ചോന്റെ വേണ്ടുക മാത്രം മതി! എന്നാലും മുടിയൊന്ന് നേരെ ചൊവ്വെ കാണാന് പറ്റാത്തതിലുള്ള നിരാശ പടച്ചോനോട് കരഞ്ഞു പറയാതിരിക്കാന് മൊയ്തീനായില്ല.\nഇരുട്ടി വെളുത്തപ്പോഴേക്കും പുരുഷാരം അലിഞ്ഞു തീര്‍ന്നിരുന്നു. പോകാനിടമില്ലാത്തത് കൊണ്ട് മൊയ്തീന് അവിടെത്തന്നെ നേരം വെളുപ്പിച്ചു. കഷ്ടിച്ച് വെളിച്ചം പരന്നപ്പോഴാണ് ആളൊഴിഞ്ഞ പറമ്പിന്റെ കോലം കണ്ട് മൊയ്തീന് ഞെട്ടിപ്പോയത്. അങ്ങനെ നിരന്ന് കിടക്കുകയാണ്; വത്തക്കത്തൊണ്ട്, ഓറഞ്ച് തൊലി, കടലപ്പൊതി, ഐസ് ക്രീം കപ്പ്, മുട്ടായി കടലാസ് മുതലായവ. ഇരിക്കാന് വിരിച്ച കടലാസ് വേറെ. സഹിക്കാന് വയ്യാതെ അദ്ദേഹം വഴിയിലേക്കിറങ്ങി. നടപ്പാതയിലേക്ക് കാലെടുത്ത് വെച്ചതും, ദാ കിടക്കുന്നു താഴെ! പഴത്തൊലിയില് ചവിട്ടിയതാണ്.\nവീണിടത്ത് കിടന്ന് ചുറ്റും നോക്കിയ മൊയ്തീന് തീരെ സഹിച്ചില്ല. വഴിയില് മുഴുവന് കുപ്പയാണ്. വഴിയിലെ തടസ്സങ്ങള് മാറ്റുന്നത് ഈമാന്റെ ഏറ്റവും ചെറിയ ഘടകമാണ് എന്നാണ് തിരുനബി അരുളിചെയ്തിരിക്കുന്നത്! ഇവിടെ എല്ലാവരും മുടിയുടെ കാര്യം കഴിഞ്ഞപ്പോള് വഴി കുപ്പത്തൊട്ടിയാക്കിയിരിക്കുന്നു. കയ്യെത്തുന്നിടത്തെ കുപ്പയെല്ലാം മൊയ്തീന് പെറുക്കിക്കൂട്ടി. കിട്ടിയ പ്ലാസ്റ്റിക് കീശയില് നിറച്ചു. ഇനിയും എമ്പാടും ബാക്കിയുണ്ട്. പക്ഷെ കോരാന് പാത്രമോ സമയമോ ഇല്ല.\nഅരണ്ട വെളിച്ചത്തില്, കുപ്പയിടാനൊരു സ്ഥലം തിരഞ്ഞ് അദ്ദേഹം നടക്കുകയാണ്. പെട്ടെന്നാണ് പോലീസ് ജീപ്പ് അടുത്ത് വന്നു സഡന് ബ്രേക്കിട്ടത്. “കേറടാ വണ്ടിയില്” ഒറ്റ അലര്‍ച്ചയായിരുന്നു. മൊയ്തീന് ഒന്നും മനസ്സിലായില്ല.\nമുപ്പത് മൈക്രോണില് താഴെയുള്ള സഞ്ചി തൂക്കിപ്പിടിച്ചതിനും വഴിയോരത്ത് കച്ചറയിടാന് ശ്രമിച്ചതിനും കൂടി ആയിരം രൂപ പിഴയടക്കാനില്ലാത്തത് കൊണ്ട് മൊയ്തീന് ഇപ്പോഴും ജയിലിലാണത്രെ!\nPosted by എ ജെ at 8:25 PM7comments\nആദ്യമായി ജുഗാഡ് കാണുന്നത് ആഗ്രയില് ജോലിയെടുക്കുമ്പോഴായിരുന്നു. ഗ്രാമീണ പാതയില് പൊടി പറത്തിക്കോണ്ടോടുന്ന ഒരു വിചിത്ര വാഹനം; ദൂരക്കാഴ്ച്ചയില്, അതായിരുന്നു ജുഗാഡ്. വാഹനമെന്ന് കേട്ടാല് മനസ്സിലോടിയെത്തുന്ന രൂപത്തിനും ഇവനുമായി യാതൊരു സാമ്യവും ഇല്ല. പാടത്ത് വെള്ളമടിക്കുന്ന ഒരു ഡീസല് എഞ്ചിനും അതിനു ചുറ്റും കുറെ ആളുകളും കൂടി ഒരു വലിയ മരപ്പെട്ടിയില് കയറി ഇരുന്ന് നാലു ചക്രവും വെച്ച് ... അങ്ങനെ!!\nഓടിയോടി അവന് അടുത്ത വയലിലേക്ക് ഇറങ്ങുന്നതാണ് പിന്നെ കണ്ടത്. ഡ്രൈവര് ഇറങ്ങി ഡീസല് എഞ്ചിന് അഴിച്ചെടുത്ത് കിണറിനടുത്ത് സ്ഥാപിച്ച് വയലിലേക്ക് വെള്ളം പമ്പു ചെയ്യാന് തുടങ്ങി. കൂടെ വന്ന ജോലിക്കാര് വയലിലെ മറ്റു ജോലികളിലും മുഴുകി. ഒഴിഞ്ഞ വണ്ടി ഇപ്പോള് വെറുമൊരു മരപ്പെട്ടി മാത്രം; നാലു ടയറും ഒരു സ്റ്റിയറിങ് വീലും ഉണ്ട്, എക്സ്ട്രാ. അപ്പോഴാണ് മനസ്സിലായത്, അവനെ ഇതു വരെ ഓടിച്ചു കൊണ്ട് വന്നവനാണ് കിണറ്റിന് കരയിലിരുന്ന് കുലധര്‍മ്മം നിര്‍വഹിച്ചു കൊണ്ടിരിക്കുന്നത്.\nജുഗാ‍ഡ് എന്ന നാടന് ഹിന്ദി വാക്കിന്റെ ഏകദേശ പരിഭാഷ “തട്ടുമുട്ടു പരിഹാരം” എന്നാണ്. കൈവശമുള്ള സാധനങ്ങള് കൊണ്ട് കാര്യങ്ങള് സാധിക്കുക എന്ന് സാരം. പഞ്ചാബിലാണത്രെ ഈ തട്ടുമുട്ട് വാഹനം ജന്മമെടുത്തത്. പഴയ വില്ലിസ് ജീപ്പിന്റെ ഷാസിയില് ഒരു അഞ്ച് എച്ച് പി ഡീസല് എഞ്ചിന്; ബോഡി എങ്ങനെയും ആവാം. മരമോ, തകിടോ, എന്തും! ആള്, കന്നുകാലി, കറ്റ, വൈക്കോല് മുതലായവയെല്ലാം കയറ്റാവുന്ന കോലത്തിലായിരിക്കണമെന്നു മാത്രം. പാടത്തേക്ക് യജമാനനെയും വഹിച്ചു കൊണ്ട് പോയി വെള്ളമടിച്ച് കൊടുക്കുന്നവനായി മാറും ഈ ഡീസല് എഞ്ചിന് എന്ന് അത് കണ്ട് പിടിച്ചവന് പോലും ഒരിക്കലും കരുതിക്കാണുകയില്ല്!\nഒന്നോര്‍ത്താല് ഈ ജുഗാഡ് സംസ്കാരം നമ്മുടെയൊക്കെ ജീവിതത്തില് ആഴത്തില് വേരോടിയിട്ടില്ലേ? ഫ്രിഡ്ജിലെ ബാക്കി വന്നവ കൊണ്ടൊരു “ജുഗാഡ് സാമ്പാര്” ട്രൈ ചെയ്യാത്തവരുണ്ടോ? മോരുകൊണ്ടെന്തൊക്കെയാണ് നാം ചെയ്യുന്നത്. ചോറ് ഇഡ്ഡലിയാവുന്നതും, പശയാവുന്നതും ഈ തട്ടുമുട്ടു പരിഹാരം കൊണ്ടല്ലേ? പന്തലിന്റെ കാലുകള് പ്ലാസ്റ്റിക് കവറില് പൊതിഞ്ഞു കുഴിച്ചിട്ടാല് ചിതല് പിടിക്കുകയേ ഇല്ല. ചിതലിന് നേരെയും ജുഗാഡ്!\nജുഗാഡ് കണ്ട് പിടിച്ചില്ലായിരുന്നെങ്കില് കുഞ്ഞുങ്ങളെങ്ങനെ ക്രിക്കറ്റ് കളിക്കുമായിരുന്നു ആവോ! ശരിക്കുമാലോചിച്ചാല് നമ്മുടെയൊക്കെ ജീവിതം തന്നെ ഒരു ജുഗാഡിലല്ലേ മുന്നോട്ട് പോകുന്നത്!\nPosted by എ ജെ at 8:30 AM 8 comments\nഈ രക്തത്തില് ഞങ്ങള്‍ക്ക് പങ്കില്ല!!!!!!\nകടക്കെണിയിലായ കര്‍കരുടെ ആത്മഹത്യയുടെ കാരണം കുടുംബശ്രീ വായ്പകള് അല്ല എന്ന് ഒടുവില് തെളിയിക്കപ്പെട്ടിരിക്കുന്നു!\nവെറുതെ അങ്ങ് പറഞ്ഞതല്ല. ആത്മഹത്യ ചെയ്ത പത്തു കര്‍ഷകരുടെ കുടുംബത്തിലെ സാഹചര്യങ്ങള് നേരിട്ട് വിലയിരുത്തി റിപ്പോര്‍ട്ട് തയ്യാറാക്കിയ ശേഷമാണ് നിഗമനം. റിപ്പോര്‍ട്ടിന്റെ കോപ്പി മുഖ്യമന്ത്രിക്കും പത്രങ്ങള്‍ക്കും ലഭ്യമാക്കിയിട്ടുണ്ട്. ആത്മഹത്യകള്‍ക്ക് കുടുംബശ്രീ വായ്പകളും കാരണമാവുന്നുണ്ട് എന്ന മാധ്യമങ്ങളുടെ ആരോപണം മൂലമാണത്രെ ഇങ്ങനെ ഒരു പഠനം വേണ്ടി വന്നത്.\nഇനി, പഠനം നടത്തിയത് ആരാണെന്നല്ലേ? വേറെയാരുമല്ല; കുടുംബശ്രീ മിഷന് തന്നെ!\nഇനിയിപ്പോള് എല്ലാ ബാങ്കുകാരും, ഫൈനാന്‍സുകാരും, അണ്ണന്മാരും ഇറങ്ങിത്തിരിക്കും, സ്വന്തം അന്വേഷണക്കമ്മീഷനുകളുമായി! അവരുടെ റിപ്പോര്‍ട്ടുകളും വ്യത്യസ്ഥമാവാനിടയില്ല. എല്ലാവരും കൈ കഴുകി ഒഴിഞ്ഞാല് പിന്നെ കളത്തില് ബാക്കിയാവുന്നത് മരിച്ച കര്‍ഷകനും മരിച്ചു ജീവിക്കുന്ന അവന്റെ കുടുംബവും മാത്രം!\nറിപ്പോര്‍ട്ടിലെ ചില കണ്ടെത്തെലുകളെങ്കിലും ചര്‍ച്ച ആവശ്യപ്പെടുന്നവയാണ്. ഈ പത്തില് നാലു കുടുംബങ്ങള്‍ക്ക് കുടുംബശ്രീയില് നിന്ന് വായ്പ ലഭിച്ചിട്ടില്ല. അതിനാല് തങ്ങള് മൂലം കടക്കെണിയിലായി എന്ന ദുഷ്പേര് വരാന് കാരണമില്ല എന്നതാണ് ഒരു വാദം. തങ്ങളു ടെ മെംബറുടെ കുടുംബത്തിന്റെ കഷ്ടാവസ്ഥ കണ്ട് മനസ്സിലാക്കി ചെറിയ തുകകള് വായ്പ നല്‍കുവാന് ഏതൊരു കുടുംബശ്രീയും ഉത്സാഹിക്കാറുണ്ട്; അതവരുടെ അടിസ്ഥാന തത്വങ്ങളില് ഒന്നാണ്. തിരിച്ചടവിന് കുടുംബത്തിന് കഴിവുണ്ടെന്ന് ഉറപ്പ് വരുത്തണം എന്നു മാത്രമേയുള്ളു. ലഭ്യമായ വിവരങ്ങള് വെച്ചു നോക്കുമ്പോള്, അങ്ങനെ ഒരു ഉറപ്പ് ഇല്ലാത്തതിനാല് അവര്‍ക്ക് വായ്പ നല്‍കി തത്കാല ബുദ്ധിമുട്ടില് നിന്ന് കര കയറ്റാന് പ്രസ്തുത കുടുംബശ്രീ ഉത്സാഹിച്ചിട്ടില്ല എന്ന് വേണം മനസ്സിലാക്കാന്. ഈ താത്കാലിക കരകയറ്റല് പല കുടുംബങ്ങളെയും ആത്മഹത്യയില് നിന്നു രക്ഷിച്ചിട്ടുണ്ട്. (ചിലരെങ്കിലും കൂടുതല് വലിയ കുഴികളിലേക്ക് വീണിട്ടുമുണ്ട്.)\nബാക്കി ആറു കുടുംബങ്ങളില് ഒന്നര മുതല് ഇരുപത്തിരണ്ട് ശതമാനം വരെ മാ‍ത്രമെ കുടുംബശ്രീ വായ്പകളുടെ തോത് ഉള്ളുവത്രെ! ശരി തന്നെ; ഏറ്റവും കുറഞ്ഞത് ഇത്രയും ശതമാനം ഉത്തരവാദിത്വമെങ്കിലും ഇവര് ഏറ്റെടുക്കേണ്ടതല്ലേ? മൊത്തത്തില് കൈ കഴുകാമോ? ഇനി മറ്റൊരു കാര്യം. സ്വയം സഹായ സംഘങ്ങളുടെ വായ്പാതിരിച്ചടവ് തോത് പൊതുവില് ഉയര്‍ന്നിരിക്കുന്നതിന്റെ ഒരു പ്രധാന കാരണം സംഘമൊന്നാകെ വായ്പക്കാരനില് ചെലുത്തുന്ന സമ്മര്‍ദ്ദം (Peer pressure) തന്നെയാണ്. അയല് വാസികളുടെ മുന്നില് മാനം കെടുന്നതിനേക്കാള് ഭേദം ആത്മഹത്യ തന്നെ എന്ന് ഒരു നിമിഷം ആ പാവം ചിന്തിച്ച് പോയിട്ടുണ്ടാകാം.\nകുടുംബശ്രീ വായ്പകള്‍ക്ക് 6.6% പലിശ മാത്രമേ ഉള്ളൂ എന്നും റിപ്പോര്‍ട്ട് അവകാശപ്പെടുന്നു! നൂറിന് രണ്ട് രൂപ എന്നതാണ് കുടുംബശ്രീ നാട്ടുനടപ്പ്. സ്വന്തം പണം സ്വന്തം മെംബര്‍മാര്‍ക്ക് മാത്രം നല്‍കുന്നതിനാല് ഇതൊരു കുറ്റവുമല്ല. റിപ്പോര്‍ട്ടില് യഥാര്‍ത്ഥ ചിത്രം കാണിക്കാമായിരുന്നു.\nവാസ്തവത്തില് കുടുംബശ്രീ ഇങ്ങനെ ജാമ്യം എടുക്കേണ്ട ആവശ്യം ഒന്നും ഇല്ല. പണം കടം കൊടുക്കുന്നതും അതു നിയമപ്രകാരം തിരിച്ചു ചോദിക്കുന്നതും ഒരു കുറ്റമല്ല. തിരിച്ചു ചോദിക്കുന്നതും നിയമനടപടികള് എടുക്കുന്നതും അവരവരുടെ നില നില്‍പ്പിന്റെ തന്നെ ഭാഗമാണ്.\nകൃഷിക്കാരാവട്ടെ, വളരെ ആത്മാര്‍ത്ഥതയുള്ളവരുമാണ്. വിളവിന് മതിയായ വില ലഭിച്ചാല് 99% കര്‍ഷകരും വായ്പ അടക്കുവാനാണ് ആദ്യം ഓടുക.\nഅതിനാല് നമ്മുടെ നട്ടെല്ലായ കര്‍ഷകര്‍ക്ക് അവരുടെ അദ്ധ്വാനത്തിന് മതിയായ പ്രതിഫലം ലഭിക്കുന്നുണ്ടെന്ന് ഉറപ്പ് വരുത്തിയാല് മാത്രം മതി, ഇത്തരം ആത്മഹത്യകള് കുറയുവാന്.\nPosted by എ ജെ at 8:01 AM4comments\nറോസ്സ് ഐലന്റ് - ആന്‍ഡമാന്\nറോസ്സ് ഐലന്റ് - ആകാശക്കാഴ്ച\nവര്‍ഷങ്ങളായി ജപ്പാന് ഗവര്‍മെന്റ് ഇന്ത്യന് ഗവര്‍മെന്റിനോട് ഒരു അഭ്യര്‍ത്ഥന നടത്തിക്കൊണ്ടിരിക്കുകയാണത്രെ! നയതന്ത്ര തലത്തില്...... അതീവ രഹസ്യമായി!! ആന്‍ഡമാനിലെ ഒരു കുഞ്ഞു ദ്വീപായ റോസ്സ് ഐലന്റ് ഒരു ദിവസത്തിന് അവര്‍ക്ക് പാട്ടത്തിന് നല്‍കണം. ഒറ്റ ദിവസത്തിന് ശേഷം ഭദ്രമായി തിരിച്ചേല്‍പ്പിക്കാം! കനത്ത ഒരു പ്രതിഫലവും നല്‍കാം!\nനമ്മുടെ സര്‍ക്കാര് ഇതുവരെ ഈ ഓഫര് സ്വീകരിച്ചിട്ടില്ല എന്നാണ് അറിയുന്നത്. ജപ്പാന്റെ വിചിത്രമായ ഈ ആഗ്രഹത്തിന്റെ പൊരുളറിയുവാന് നാം രണ്ടാം ലോക മഹായുദ്ധത്തിനും മുന്‍പുള്ള കാലഘട്ടത്തിലേക്ക് സഞ്ചരിക്കണം.\nവെല്‍കം റ്റു റോസ്സ് ഐലന്റ്!\nആന്‍ഡമാന് ദീപസമൂഹത്തിലെ ഒരു ചെറിയ ദ്വീപാണ് റോസ്സ് ഐലന്‍ഡ് (Ross island). കേവലം 70 ഏക്കര് മാത്രം വിസ്തീര്‍ണ്ണം. ഇപ്പോള് ഇന്ത്യന് നേവിയുടെ നിയന്ത്രണത്തിലാണ്. ജനവാസം ഇല്ല. ടൂറിസ്റ്റുകളും ഉദ്യോഗസ്ഥന്മാരും മാത്രം! സന്ധ്യ കഴിഞ്ഞാല് പിന്നെ ദ്വീപില് മാനുകളും, കോഴികളും, മയിലുകളും മറ്റും മാത്രം ബാക്കിയാവും.\nഡാനിയല് റോസ്സ് എന്ന മറൈന് സര്‍വേയര് ഈ ദ്വീപ് അടയാളപ്പെടുത്തിയതിന് ശേഷം, ഉടനെത്തന്നെ ഇവിടെ ആദ്യ ത്തെ കെട്ടിടം - ഒരു ആസ്പത്രി- നിലവില് വന്നു; 1789 ല്. കാടു മൂടിയ ദ്വീപ് വെട്ടിത്തെളിയിക്കുവാനും നിര്‍മ്മാണ സാമഗ്രികള് എത്തിക്കുവാനും കുറെ കഷ്ടപ്പെട്ടെങ്കിലും അന്ന് ദ്വീപില് കുടിയേറിയ വെള്ളക്കാര്‍ക്കും അല്ലാത്തവര്‍ക്കും ഉപകാരപ്രദമായിരുന്നു, ഈ ആസ്പത്രി. പക്ഷെ 1796 ആയപ്പോഴേക്കും പടര്‍ന്ന് പിടിച്ച മഹാമാരികള് ആസ്പത്രിക്ക് ആവശ്യക്കാരില്ലാത്ത നിലയിലേക്കെത്തിച്ചു, കാര്യങ്ങള്. പിന്നെയും 62 കൊല്ലം കഴിഞ്ഞാണ് വന്‍കരയില് നിന്നു ഇവിടേക്ക് ആളെത്തുന്നത്; നാടു കടത്തപ്പെട്ട കൊടും കുറ്റവാളികളുടെ രൂപത്തില്. 1857 മുതല് ആന്‍ഡമാനിലേക്ക് സ്വാതന്ത്യ സമര സേനാനികളെയും നാടു കടത്തിത്തുടങ്ങി. ഒടുക്കം ബ്രിട്ടീഷുകാര്, പ്രധാന ജയില് പോര്‍ട്ട് ബ്ലെയറിലും വസതികളും ഓഫീസുകളും മറ്റും റോസ്സ് ഐലന്റിലും എന്നു നിശ്ചയിച്ച് വീണ്ടും കെട്ടിടങ്ങള് പണി തുടങ്ങി. 1857 ല് ഏതൊരു മരം മുറിച്ചാലും, ഇട തിങ്ങിയ കാട് കാരണം നിലത്തു വീഴാത്ത അവസ്ഥയായിരുന്നു റോസ് ഐലന്റില്. പതുക്കെ പതുക്കെ ഇവിടെ, പള്ളി, സിമിത്തേരി, ബേക്കറി, നൃത്ത ശാല, ബസാര്, ജല ശുദ്ധീകരണ ശാല, പ്രിന്റിംഗ് പ്രെസ്സ്, ബാള് റൂം, റ്റെന്നിസ് കോര്‍ട്ട്, നീന്തല് കുളം മുതലായ സജ്ജീകരണങ്ങള് എല്ലാം ആയി. കൂടെ കിഴക്ക് പടിഞ്ഞാറായി ദ്വീപിന് കുറുകെ ഒരു മതിലും. മതിലിന്റെ ഒരു വശത്ത് ബ്രിട്ടീഷു കാരുടെ ഭവനങ്ങള്; മറുവശത്ത് അവരുടെ ജോലിക്കാരുടെയും.\n26-06-1941 ഇന്ത്യന് സമയം വൈകീട്ട് 04.21 ന് ഉണ്ടായ അതിശക്തമായ ഒരു ഭൂകമ്പം, ദ്വീപിനെ നെടുകെ പിളര്‍ന്നു. പിളര്‍ന്ന ഒരറ്റം കടലില് താഴുകയും, മറ്റെ അറ്റം അതിന്റെ മുകളില് ഇരിപ്പുറപ്പിക്കുകയും ചെയ്തു എന്ന് പറയപ്പെടുന്നു. ഏതായാലും ദ്വീപിന്റെ വിസ്തീര്‍ണ്ണം ഏതാണ്ട് 70 ഏക്കറായി കുറഞ്ഞു; ഭൂമിയുടെ ചെരിവുകള് മാറി മറിയുകയും ചെയ്തു. ഏറെക്കുറെ എല്ലാ കെട്ടിടങ്ങളും ഭാഗികമായോ പൂര്‍ണ്ണമായോ നശിച്ചു പോകുകയോ ചെയ്തു.അതോടെ ബ്രിട്ടീഷുകാര് ഈ ദ്വീപ് ഉപേക്ഷിച്ച പോലെയായി!\nദ്വീപ് മുറിഞ്ഞ് താഴ്ന്നത് ഇവിടം മുതലാണത്രെ!\nഇടിഞ്ഞു പൊളിഞ്ഞു കിടക്കുന്ന കെട്ടിടങ്ങളുടെ അവശിഷ്ടങ്ങള് ഇപ്പോഴും ബാക്കിയുണ്ട്! ഇന്ന് ഇവ നോക്കിക്കാണുമ്പോള്, ആ പഴയ പണിക്കാരെ നാം മനസ്സാ വണങ്ങും. ഒന്നര നൂറ്റാണ്ടോളം പ്രകൃതിയുടെ താഡനങ്ങളേറ്റുവാങ്ങിക്കൊണ്ട് അവശിഷ്ടങ്ങള് തല ഉയര്‍ത്തിത്തന്നെ നില്‍ക്കുന്നു.\nജല ശുദ്ധീകരണ ശാല.\nകാലത്തിനു പോലും തോല്‍പ്പിക്കാനാവാത്തവ!\nതാങ്കള് എന്നെ കാണാന് വൈകി- 150 വര്‍ഷത്തോളം!\n1942 മാര്‍ച്ച് 23 ന് ജപ്പാന്‍കാര് ആന്‍ഡമാന് കീഴടക്കി. തകര്‍ന്നു കിടന്ന റോസ് ഐലാന്റില് അവര് മിലിറ്ററി ക്യാമ്പ് തുടങ്ങി. ജാപ്പാനീസ് ബങ്കറുകള് എന്നറിയപ്പെടുന്ന നിരവധി ഭൂഗര്‍ഭ അറകള് അവര് നിര്‍മ്മിച്ചു. പല ബങ്കറുകളും നശിച്ചു പോയി. അപകടാവസ്ഥയിലായതിനാല് ബാക്കിയുള്ളതിലേക്ക് പ്രവേശനവും ഇല്ല.\nവിലപിടിപ്പുള്ള നിധികള് ഈ ദ്വീപിലെവിടെയൊക്കെയോ ജപ്പാന്‍കാര് ഒളിപ്പിച്ച് വെച്ചിട്ടുണ്ടെന്നാണ് ശ്രുതി. ഇത് കൈക്കലാക്കാനാണ് പോലും അവര് ദ്വീപ് പാട്ടത്തിന് ചോദിക്കുന്നത്. നമ്മളല്ലേ കക്ഷികള്! നമുക്ക് കിട്ടാത്തവ മറ്റുള്ളവര്‍ക്ക് കൊടുത്ത ചരിത്രമുണ്ടോ? ജപ്പാന്‍കാര് പോയി പണി നോക്കട്ടെ. അല്ല പിന്നെ! (ഞാനും കുറച്ചൊക്കെ അവിടെ തിരഞ്ഞു നോക്കി, കേട്ടൊ!)\nജപ്പാന്‍കാര് കാരണം ആന്‍ഡമാനില് നമുക്കും അഭിമാനിക്കാന് ചില മുഹൂര്‍ത്തങ്ങള് വീണ് കിട്ടിയിട്ടുണ്ട്. ബ്രിട്ടീഷ് ആധിപത്യത്തില് നിന്ന് ആദ്യമായി (താത്കാലികമായെങ്കിലും) മോചിപ്പിക്കപ്പെട്ട ഇന്ത്യന് പ്രദേശം ആന്‍ഡമാന് ആണ്. 1943 ഡിസംബര് 29ന് നേതാജി ഇവിടെയെത്തി, ത്രിവര്‍ണ്ണ പതാക ഉയര്‍ത്തി. പക്ഷെ 1945 ല് ജപ്പാന് യുദ്ധത്തില് തോറ്റതോടു കൂടി എല്ലാം പഴയ പടിയായി.\n1979 ഏപ്രില് 18 ന് റോസ്സ് ഐലന്റ് ഇന്ത്യന് നേവിക്ക് ഏല്‍പ്പിച്ചു കൊടുത്തു; പോര്‍ട്ട്ബ്ലെയറിന്റെ രക്ഷക്കു വേണ്ടി. പക്ഷെ കാലങ്ങളായി റോസ്സ് ഐലാന്റ് ചെയ്തു കൊണ്ടിരുന്നത് അതു തന്നെ യായിരുന്നു. 1941 ലെയും,2004 ലെയും സുനാമികളുടെ ആഘാതം മുഴുവന് ഏറ്റു വാങ്ങി പോര്‍ട്ട്ബ്ലെയറിനെ രക്ഷിച്ചത് റോസ്സ് ഐലന്റ് ആയിരുന്നു.\nസുനാമിക്കെടുതികളില് നിന്ന് തല ഉയര്‍ത്തുന്ന മരങ്ങള്..\nറോസ്സ് ഐലന്റ് ഇല്ലായിരുന്നെങ്കില് പോര്‍ട്ട് ബ്ലെയര് മുഴുവനും സുനാമി കൊണ്ട് പോകുമായിരുന്നു എന്നാണ് വിദഗ്ദ്ധാഭിപ്രായം.\nഅമ്മയുടെ സ്നേഹം പകര്‍ന്നു നല്‍കിക്കൊണ്ടിരിക്കുന്ന ഒരു മൂത്ത സഹോദരിയെപ്പോലെ റോസ് ഐലന്റ് ഇന്നും പോര്‍ട്ട് ബ്ലെയറിനെ കാത്തു രക്ഷിച്ചു കൊണ്ടിരിക്കുന്നു.\nPosted by എ ജെ at 9:38 AM9comments\nLabels: റോസ്സ് ഐലന്റ്


union cabinet approves bonus for central government employees | ദസറ പ്രമാണിച്ച് കേന്ദ്രസർക്കാർ ജീവനക്കാർക്ക് ബോണസ് പ്രഖ്യാപിച്ചു..30 ലക്ഷത്തോളം വരുന്ന നോൺ ഗസറ്റഡ് ജീവനക്കാർക്ക് ബോണസ് ആനുകൂല്യം ലഭിക്കും . റെയിൽവേ, പോസ്‌റ്റ് ഓഫീസ്,ഇ.പി.എഫ്.ഒ, ഇ.എസ്.ഐ.സി തുടങ്ങിയവയിലെ 17 ലക്ഷത്തോളം നോൺ ഗസറ്റഡ് ജീവനക്കാരും ബോണസ് ആനുകൂല്യം ലഭിക്കുന്നവരിൽ ഉൾപ്പെടുന്നു - Malayalivartha.com Widgets Magazine\n21 OCTOBER 2020 04:57 PM IST\nദസറ പ്രമാണിച്ച് കേന്ദ്രസർക്കാർ ജീവനക്കാർക്ക് ബോണസ് പ്രഖ്യാപിച്ചു. ഇന്ന് ചേർന്ന മന്ത്രിസഭാ യോഗത്തിലാണ് ഇത് സംബന്ധിച്ച തിരുമാനം കൈക്കൊണ്ടത്.\n30 ലക്ഷത്തോളം വരുന്ന നോൺ ഗസറ്റഡ് ജീവനക്കാർക്ക് ബോണസ് ആനുകൂല്യം ലഭിക്കും . റെയിൽവേ, പോസ്‌റ്റ് ഓഫീസ്,ഇ.പി.എഫ്.ഒ, ഇ.എസ്.ഐ.സി തുടങ്ങിയവയിലെ 17 ലക്ഷത്തോളം നോൺ ഗസറ്റഡ് ജീവനക്കാരും ബോണസ് ആനുകൂല്യം ലഭിക്കുന്നവരിൽ ഉൾപ്പെടുന്നു.. ഇതിനായി 3737 കോടി രൂപ മാറ്റിവെച്ചതായി കേന്ദ്രമന്ത്രി പ്രകാശ് ജാവേദ്ക്കർ അറിയിച്ചു.\nബോണസ് നൽകുന്നതിലൂടെ രാജ്യത്ത് ഉപഭോഗം ഉയരുമെന്നാണ് പ്രതീക്ഷിക്കുന്നതെന്നും മന്ത്രി പറഞ്ഞു. വിജയദശമിക്ക് മുമ്പ് ഒറ്റത്തവണയായിട്ടായിരിക്കും ബോണസ് ജീവനക്കാരുടെ അക്കൗണ്ടിൽ എത്തുക\nഎല്ലാ വർഷവും ദസറയ്ക്ക് മുമ്പ് ബോണസ് പ്രഖ്യാപിക്കുന്നതാണ് ..എന്നാൽ ഇന്ന് ഔദ്യോഗികമായി പ്രഖ്യാപനം ഉണ്ടാകുന്നത് വരെ കൊവിഡ് 19 കാരണം ബോണസ് ഉണ്ടാകാനിടയില്ലെന്നായിരുന്നു ഒട്ടുമിക്ക ജീവനക്കാരും പ്രതീക്ഷിച്ചിരുന്നത്.\nഒക്ടോബർ 12ന് സമ്പദ്വ്യവസ്ഥയുടെ ഉണർവിനായി ധനമന്ത്രി നിർമല സീതാരാമൻ 73,000 കോടിയുടെ രണ്ട് പദ്ധതികൾ പ്രഖ്യാപിച്ചിരുന്നു. എൽ.ടി.സി കാഷ് വൗച്ചറും ഉത്സവകാലത്തേക്കുള്ള പ്രത്യേക അഡ്വാൻസും പൊതുമേഖല ജീവനക്കാർക്ക് നൽകുമെന്നായിരുന്നു ധനമന്ത്രിയുടെ പ്രഖ്യാപനം.\nപോസ്റ്റ് ഓഫീസിലെ സേവിങ്‌സ് അക്കൗണ്ടില് മിനിമം ബാലന്‍സ് ഇല്ലെങ്കില് ചാര്‍ജ് ഈടാക്കും (4 minutes ago)\nസംസ്ഥാനത്ത് തദ്ദേശ തെരഞ്ഞെടുപ്പില് കോവിഡ് രോഗികള്‍ക്കുള്ള തപാല് വോട്ട് തുടങ്ങി.... തിരുവനന്തപുരം ജില്ലയിലെ വോട്ടെടുപ്പാണ് ആരംഭിച്ചത്, പിപിഇ കിറ്റ് ധരിച്ചാണ് ഉദ്യോഗസ്ഥരെത്തുന്നത്, വോട്ടറും കിറ്റ് ധ (12 minutes ago)\nമുൻ മന്ത്രിമാർക്ക് എതിരായ വിജിലൻസ് അന്വേഷണം ; അവധിയിലായിരിക്കുന്ന വിജിലൻസ് ഡയറക്‌ടറെ വിളിപ്പിച്ച് ഗവർണർ ആരിഫ് മുഹമ്മദ് ഖാൻ ; സർക്കാർ ഫയലുകൾ ഗവർണറുടെ മുന്നിൽ (13 minutes ago)\nഭാര്യയെയും മകളെയും നിരന്തരം ആക്രമണം... പൊലീസ് അന്വേഷിച്ചെത്തിയതോടെ ഉള്ളിൽ നീറിയ കടുത്ത പക! കൊല്ലത്ത് ഭാര്യയുടെയും മകളുടെയും മുഖത്ത് ആസിഡൊഴിച്ച് യുവാവിന്റെ ക്രൂരത; പിന്നാലെ സംഭവിച്ചത് (17 minutes ago)\nവിദേശത്ത് നിന്നും ലീവിന് വന്ന ദിവസം തന്നെ അര്‍ധരാത്രി കിടപ്പുമുറിയിലെ ബഡില് ഇട്ട് ഭാര്യയെ മാരകായുധം ഉപയോഗിച്ച് ആക്രമിച്ചു ;  വിഷദ്രാവകം ബലമായി വായില് ഒഴിപ്പിച്ച് കുടിപ്പിച്ചു; രക്തം ഛര്‍ദിച്ച് യു (38 minutes ago)\nപൊതുഖജനാവില് നിന്നും ചെലവഴിച്ചത് 1.19 കോടി ; എന്നിട്ടും സി.ബി.ഐ അന്വേഷണം തടയാന് സാധിച്ചില്ല; പാര്‍ട്ടിക്ക് ബന്ധമില്ലെന്ന് വാദിക്കുന്ന കൊലപാതകത്തില് സി.ബി.ഐ വന്നാല് എന്താപ്രശ്‌നം; സാമ്പത്തിക പ്രത (42 minutes ago)\nകാനറാ ബാങ്കില് 220 സ്പെഷ്യലിസ്റ്റ് ഓഫീസര്; എസ്.ബി.ഐ.യില് 8500 അപ്രന്റിസ് ഒഴിവുകൾ (50 minutes ago)\nകിഫ്ബി ഊരാളുങ്കലിന് വേണ്ടി; കോടികളുടെ കരാര് ലഭിക്കുന്നത് ടെന്‍ഡറില്ലാതെ; മുഖ്യമന്ത്രി മുന്‍കൈയെടുത്ത് കരാറുകള് ഉറപ്പിച്ചു നല്‍കി; കണ്ടെത്തല് സി.എ.ജി റിപ്പോര്‍ട്ടിലും; സി.എം രവീന്ദ്രനില് ഒതുങ്ങാത്ത (52 minutes ago)\nഅച്ഛനും അമ്മയും മകനും വീട്ടില് മരിച്ച നിലയില്; ഡീസല് ഒഴിക്കുകയും അടുക്കളയിലെ ഗ്യാസ് സിലിണ്ടര് തുറന്നിടുകയും ചെയ്തതായി കണ്ടെത്തി, ഇവരെ പുറത്തു കാണാതിരുന്നതിനാല് തിരക്കി എത്തിയ വീട്ടുടമ ആ കാഴ്ച്ച ക (55 minutes ago)


Suraj Venjarammoodu and Soubin Shahir vikrithi trailer out - Malayalam Filmibeat\nസൗബിന്റേയും സുരാജിന്റേയും വികൃതി! ട്രെയിലർ പുറത്ത്\n| Published: Friday, September 13, 2019, 17:12 [IST]\nസൗബിൻ ഷാഹിർ, സുരാജ് വെഞ്ഞാറം മൂട് എന്നിവർ പ്രധാന കഥാപാത്രങ്ങളെ അവതരിപ്പിക്കുന്ന ചിത്രമാണ് വികൃതി. ചിത്രത്തിന്റെ ട്രെയിലർ പുറത്ത്.നവാഗതനായ എം സി ജോസഫ് സംവിധാനം ചെയ്യുന്ന ചിത്രത്തിൽ തിരക്കഥ തയ്യാറാക്കിയിരിക്കുന്നത് അജീഷ് പി. തോമസാണ്. 1.38 ദൈർഘ്യമുള്ള ട്രെയിലറിന് മികച്ച പ്രേക്ഷകാഭിപ്രായമാണ് ലഭിക്കുന്നത്. ഒക്ടോബറിൽ ചിത്രം പ്രദർശനത്തിനെത്തും.\nചിത്രത്തിൽ സമീർ എന്ന പ്രവാസി മലയാളിയെയാണ് സൗബിൻ അവതരിപ്പിക്കുന്നത്. പുതുമുഖം താരം വിന്‍സിയണ് നായിക. സുരാജ് വെഞ്ഞാറംമൂട്, ബാബുരാജ്,ഭഗത് മാനുവൽ,സുധി കോപ്പ,ഇർഷാദ്,ജാഫർ ഇടുക്കി, സുധീർ കരമന, മേഘനാഥൻ, മാമുക്കോയ, നെബീഷ്, ബിട്ടോ ഡേവിസ്, അനിയപ്പൻ, നന്ദകിഷോർ, പു, സുരഭി ലക്ഷ്മി, മറീന മൈക്കിൾ, ഗ്രേസി, റിയ, മമിത ബൈജു, പൗളി വത്സൻ, ലിസി ജോസ്, ജോളി ചിറയത്ത് തുടങ്ങിവർ പ്രധാന കഥാപാത്രത്തെ അവതരിപ്പിക്കുന്നു.\nകട്ട്2ക്രിയേറ്റ് പിക്ച്ചേഴ്സിന്റെ ബാനറിൽ എ.ഡി. ശ്രീകുമാർ, ഗണേഷ് മേനോൻ,ലക്ഷ്മി വാര്യർ എന്നിവർ ചേർന്നാണ് ചിത്രം നിർമ്മിക്കുന്നത്. ഛായാഗ്രഹണം ആൽബി നിർവഹിക്കുന്നു. അജിഷ് തോമസിന്റെ തിരക്കഥയ്ക്ക് സംഭാഷണം തയ്യാറാക്കിയിരിക്കുന്നത് ജോസഫ് വിജീഷ്, സനൂപ് എന്നിവർ ചേർന്നാണ്. സന്തോഷ് വർമ്മയുടെ വരികൾക്ക് സംഗീതം ഒരുക്കിയിരിക്കുന്നത് ബിജിബാലാണ്. നേരത്തെ പുറത്തിറങ്ങിയ ചിത്രത്തിന്റെ ടീസറിന് മികച്ച പ്രേക്ഷക ശ്രദ്ധയാണ് ലഭിച്ചിരുന്നത്.\nMORE SURAJ NEWS\nഅത് വിഎഫ്എക്സ് അല്ല, അഭിനയിക്കാൻ പേടിയായിരുന്നു, കുഞ്ഞപ്പനിലെ റിസ്ക്കി രംഗത്തെ കുറിച്ച് സൂരജ്\nവീട് വച്ചു, കാർ വാങ്ങി, ഇനി കല്യാണം! പ്രേക്ഷകരെ ചിരിപ്പിച്ച് കുഞ്ഞപ്പൻ, ട്രോളി സുരാജ്...\nഇതാണ് സുരാജിന്റെ യഥാർഥ കുഞ്ഞപ്പൻ! കുഞ്ഞ് റോബോയ്ക്കുള്ളിലെ വലിയ താരത്തെ പരിചയപ്പെടുത്തി നടൻ\nസൗബിന്റെ വികൃതിയ്ക്ക് ക്ലീൻ യു സർട്ടിഫിക്കറ്റ്! റിലീസിങ് ഡേറ്റ് പുറത്ത്\nസൗബിന്റെയും സുരാജിന്റയും ‘വികൃതിയിൽ' വിൻസിയും! ടീസർ പുറത്ത്\nമലയാളികളുടെ ആഭാസങ്ങളിലേക്കും വഷളത്തങ്ങളിലേക്കും ഒരു ബസ് യാത്ര.. ശൈലന്റെ റിവ്യൂ!!\nSuraj: സുഡാനി നിരൂപണത്തിലെ ലീഗ് പരാമര്‍ശം! ഫേസ്ബുക്കില് ഖേദം പ്രകടിപ്പിച്ച് സുരാജ്\nഎന്റെ ചിത്രത്തിൽ വയലന്‍സില്ല! സെൻസർ ബോഡിനെതിരെ നിയമ നടപടിക്കൊരുങ്ങി ആഭാസം സംവിധായകൻ\nRead more about: suraj soubin movie സുരാജ് വികൃതി\nSuraj Venjarammoodu and Soubin Shahir vikrithi trailer out\nStory first published: Friday, September 13, 2019, 17:12 [IST]


വീണ്ടും വീണ്ടും പൊട്ടിച്ചിരിപ്പിക്കുന്ന ഈ രംഗങ്ങള്; ശങ്കരാടിയെ ഓര്‍ക്കുമ്പോള് | Sankaradi Remembering Versatile actor Malayalam Cinema Comedy God Father movie comedy\nOct 9, 2021, 05:07 PM IST\nപ്രായമേറിയതിന് ശേഷമാണ് ശങ്കരാടിച്ചേട്ടൻ വിവാഹം കഴിച്ചത്. അദ്ദേഹത്തിന് മക്കളില്ല, ധാരാളം സ്വത്തുണ്ട്. ഞാൻ അദ്ദേഹത്തോട് വെറുതേ തമാശയായി ചോദിക്കുമായിരുന്നു, 'ചേട്ടാ കുറേ സ്വത്തില്ലേ, അനന്തരവകാശികളുമില്ല. കുറച്ച് ഭൂമി എനിക്ക് എഴുതി തന്നൂടെ' എന്ന്. അത് കേൾക്കുമ്പോൾ അദ്ദേഹത്തിന് ദേഷ്യം വരും.\nബ്ലാക്ക് ആന്റ് വെെറ്റ് സിനിമയുടെ കാലത്ത് അധോലോക നായകനായും ക്രൂരനായ വില്ലനായും വേഷമിട്ട നടൻ. പ്രായത്തിൽ കവിഞ്ഞ പക്വതയുള്ളത് കൊണ്ടായിരിക്കണം നസീർ, വിജയശ്രീ, ജയഭാരതി തുടങ്ങി ഒട്ടനവധി താരങ്ങളുടെ അച്ഛനായും അമ്മാവനായും വേഷമിട്ടു. 1980-കളുടെ അവസാനത്തിലും 90-കളിലും തറവാട്ട് കാരണവരായും രാഷ്ട്രീയ നേതാവായും വക്കീലായും മരുമക്കൾക്ക് പാരവയ്ക്കുന്ന അമ്മാവനായും, അങ്ങനെ ഏതു വേഷം ചെയ്താലും ജീവിതത്തിൽ നമുക്കടുത്തറിയാവുന്ന ഏതോ ഒരാളെന്ന അനുഭവമുണർത്താൻ ആ നടന് കഴിഞ്ഞു. നാടകവേദികളിൽ രാകി മിനുക്കിയ ആ അഭിനമികവിന് പരുപരുത്ത ശബ്ദവും രസകരമായ ചിരിയും മിഴിവേകി. തനിമയാർന്ന കഥാപാത്രങ്ങൾക്ക് മനോധർമത്തിന്റെയും ഗ്രാമീണതയുടെയും നിഷ്‌കളങ്കതയുടെയും ഭാവങ്ങൾ പകർന്നു നൽകിയ ശങ്കരാടിയെന്ന പ്രതിഭ വിടപറഞ്ഞ് 20 വർഷങ്ങൾ പിന്നിടുമ്പോൾ അദ്ദേഹത്തെക്കുറിച്ചുള്ള ഓർമകളിലൂടെ സഞ്ചരിക്കുകയാണ് ദീർഘകാലം മലയാള സിനിമയിൽ ഫാസിലിനൊപ്പവും സിദ്ദിഖ്- ലാലിനൊപ്പവും സംവിധാന സഹായിയായും എക്സിക്യൂട്ടീവ് പ്രൊഡ്യൂസറായും പ്രവർത്തിച്ചട്ടുള്ള ബാബു ഷാഹിർ.\n'പപ്പയുടെ സ്വന്തം അപ്പൂസ്, ഗോഡ്ഫാദർ, അനിയത്തിപ്രാവ്, വിയറ്റ്നാം കോളനി, നമ്പർ വൺ സ്നേഹതീരം ബാംഗ്ലൂർ നോർത്ത് തുടങ്ങിയ ചിത്രങ്ങളിലാണ് ഞാൻ ശങ്കരാടിയ്ക്കൊപ്പം പ്രവർത്തിച്ചിട്ടുള്ളത്. ശങ്കരാടി ചേട്ടൻ എന്നാണ് ഞാൻ അദ്ദേഹത്തെ വിളിച്ചിരുന്നത്. മനസ്സിലുള്ളത് വെട്ടിത്തുറന്ന് പറയുന്ന സ്നേഹവും ദേഷ്യവും സന്തോഷവുമെല്ലാം മറയില്ലാതെ പ്രകടിപ്പിക്കുന്ന ഒരാളായിരുന്നു അദ്ദേഹം. വില്ലൻ വേഷങ്ങളിലൂടെയായിരുന്നു ശങ്കരാടി ചേട്ടൻ ആദ്യകാലത്ത് ശ്രദ്ധിക്കപ്പെട്ടിരുന്നത്. പിന്നീട് കോമഡിയിലേക്ക് ചുവടുമാറിയപ്പോൾ സത്യൻ അന്തിക്കാടിന്റെയും ഫാസിൽ സാറിന്റെയും പ്രിയദർശന്റെയും സിദ്ദിഖ്-ലാലിന്റെയും സിനിമകളിൽ സ്ഥിരസാന്നിധ്യമായി. അതുകൊണ്ടു തന്നെ എനിക്കും അദ്ദേഹത്തോടൊപ്പം കുറച്ച് സിനിമകളിൽ പ്രവർത്തിക്കാൻ കഴിഞ്ഞു.'\nഗോഡ്ഫാദറും ക്ലെെമാക്സിലെ കോമഡിരംഗവും\nശങ്കരാടി ചേട്ടന്റെ അഭിനയത്തെക്കുറിച്ച് പറയുമ്പോൾ എന്റെ മനസ്സിൽ പ്രധാനമായും മൂന്ന് സിനിമകളിലെ രംഗങ്ങളാണ് കടന്നു വരുന്നത്. ഗോഡ് ഫാദർ, പപ്പയുടെ സ്വന്തം അപ്പൂസ്, വിയറ്റ് നാം കോളനി. ഗോഡ് ഫാദറിൽ അദ്ദേഹം അവതരിപ്പിച്ചത് വക്കീൽ കഥാപാത്രത്തെയാണ്. സിനിമയുടെ ക്ലെെമാക്സ് രംഗങ്ങളിലെ കോമഡി ഇന്നും പ്രേക്ഷകരെ പൊട്ടിച്ചിരിപ്പിക്കുന്നുണ്ടെങ്കിൽ അതിന് പ്രധാന കാരണം ശങ്കരാടി ചേട്ടന്റെ പ്രകടനമാണ്. ഇന്നും ഞാനത് വ്യക്തമായി ഓർക്കുന്നു.\nകോഴിക്കോട്ടെ വെസ്റ്റിഹില്ലിലുള്ള ഒരു ഗസ്റ്റ് ഹൗസിലും മീഞ്ചന്തയിലെ കല്യാണമണ്ഡപത്തിലും വച്ചായിരുന്നു ആ രംഗങ്ങൾ ചിത്രീകരിച്ചത്. സിദ്ദിഖ്-ലാൽ മിമിക്രി ചെയ്തിരുന്ന കാലത്ത് പരീക്ഷിച്ച ഒരു സ്കിറ്റിൽനിന്ന് പ്രചോദനം ഉൾക്കൊണ്ട് എഴുതിയ രംഗമായിരുന്നു അത്. നന്നായി ചെയ്തില്ലെങ്കിൽ പാളിപ്പോകാവുന്ന ഒരു സീൻ. സ്കിറ്റിൽ ചെയ്യുമ്പോൾ പ്രേക്ഷകർ അതിന്റെ യുക്തിയെ ചോദ്യം ചെയ്യില്ല. എന്നാൽ സിനിമയിൽ വരുമ്പോൾ അങ്ങനെയല്ലല്ലോ. നന്നാകുമോ എന്ന് ഉറപ്പില്ലാതെയാണ് ഷൂട്ടിങ് ആരംഭിച്ചത്. ശങ്കരാടി ചേട്ടനും ഇന്നസെന്റിനും ജഗദീഷിനും സീൻ പറഞ്ഞു കൊടുത്തു. ഏറ്റവും വലിയ വെല്ലുവിളി ശങ്കരാടി ചേട്ടനായിരുന്നു. കാരണം തലയ്ക്ക് അടികൊണ്ടു ബോധം പോയ ഒരാൾക്ക് യഥാർഥ ജീവിതത്തിൽ ഇങ്ങനെയൊന്നും ചെയ്യാൻ സാധിക്കില്ല. പക്ഷേ ശങ്കരാടി ചേട്ടൻ തകർത്തഭിനയിച്ചു, ഇടയ്ക്ക് മുഖം താണുപോകുന്നതും സിഗരറ്റ് വലിക്കുന്നതുമെല്ലാം അതിഗംഭീരമായി ചെയ്തു. ശങ്കരാടി ചേട്ടനെയല്ലാതെ മറ്റാരെയെങ്കിലും സങ്കൽപ്പിച്ച് നോക്കൂ. ആർക്കും ഇത്ര മനോഹരമായി അവതരിപ്പിക്കാൻ കഴിയില്ല. സിനിമ പുറത്തിറങ്ങിയ ശേഷം പലരും ഞങ്ങളോട് ചോദിച്ചിരുന്നു. ആ സീൻ ചെയ്യുമ്പോൾ ശങ്കരാടിച്ചേട്ടന്റെ ബോധം ശരിക്ക് പോയിരുന്നോ എന്ന്.\nപപ്പയുടെ സ്വന്തം അപ്പൂസിൽ മമ്മൂട്ടി ശങ്കരാടി ചേട്ടന്റെ ചെവിക്ക് പിടിക്കുന്ന ഒരു സീനുണ്ട്. അപ്പൂസിനെ മഴയത്ത് കളിക്കാൻ വിട്ടതിന്റെ ദേഷ്യത്തിൽ ശകാരിക്കുന്ന ഒരു രംഗമായിരുന്നു അത്. മമ്മൂക്ക ചെവിയ്ക്ക് പിടിക്കുമ്പോൾ ശങ്കരാടിച്ചേട്ടന്റെ മുഖത്ത് വരുന്ന ഭാവപ്രകടനമുണ്ട്. വേദന കൊണ്ട് ശരിക്കും തല വെട്ടിക്കുന്നത് പോലെ തോന്നിപ്പോകും. വിയറ്റ്നാം കോളനിയിൽ ഭ്രാന്തുള്ള ഒരാളുടെ വേഷമാണ് ചെയ്തത്. എന്റെ കയ്യിൽ എല്ലാത്തിനും രേഖയുണ്ടെന്ന് പറഞ്ഞ് കയ്യിലെ രേഖ കാണിച്ചു കൊടുമ്പോഴാണ് അയാൾക്ക് മാനസികപ്രശ്നമുണ്ടെന്ന് മോഹൻലാൽ തിരിച്ചറിയുന്നത്. ആ സീനിൽ ശങ്കരാടിച്ചേട്ടന്‌റെ കയ്യിൽ മാത്രം ക്യാമറ ഫോക്കസ് ചെയ്യാനാണ് വിചാരിച്ചിരുന്നത്. പക്ഷേ അതിൽ അദ്ദേഹത്തിന്റെ മുഖത്തെ എക്സ്പ്രഷൻ കണ്ടപ്പോൾ ഷോട്ട് മാറ്റിയെടുക്കുകയായിരുന്നു.\nനാടകക്കളരിയിൽ മിനുക്കിയെടുത്ത അഭിനയശെെലി\nശങ്കരാടിയെപ്പോലുള്ള ആർട്ടിസ്റ്റുകളോട് എന്ത് ചെയ്യണം, എങ്ങിനെ ചെയ്യണമെന്നൊന്നും വിശദീകരിക്കേണ്ടി വരാറില്ല. സീൻ എന്താണെന്ന് പറഞ്ഞു കൊടുക്കും. ബാക്കിയുള്ളതെല്ലാം അവർ അവരുടെ കയ്യിൽനിന്ന് ഇട്ടോളും. നാടകക്കളരിയിൽ അഭിനയിച്ച് തെളിഞ്ഞാണ് പലരും അന്നത്തെ കാലത്ത് സിനിമയിലെത്തുന്നത്. മാത്രവുമല്ല, ബ്ലാക്ക് ആന്റ് വെെറ്റ് സിനിമയുടെ കാലഘട്ടത്തിൽ ഹാസ്യരംഗങ്ങൾക്കുള്ള ഡയലോഗ് സ്ക്രിപ്റ്റില് പോലും എഴുതില്ലത്രേ. ബഹദൂർ സീൻ, അടുർ ഭാസി സീൻ, ശങ്കരാടി സീൻ എന്ന് മാത്രം എഴുതും. മനോധർമ്മത്തിന് അനുസരിച്ച് അവർ കോമഡി സീൻ പൊലിപ്പിക്കും. ഷൂട്ടിങ് ഇടവേളകളിൽ ശങ്കരാടി ചേട്ടൻ ഒരുപാട് കഥകൾ പങ്കുവയ്ക്കുമായിരുന്നു. അന്ന് ഇന്നത്തെ പോലെ കാരവനൊന്നും ഇല്ലാത്തതിനാൽ വെറുതേ ഇരിക്കുന്ന സമയത്ത് ഒരുമിച്ച് കൂടിയിരുന്ന് സംസാരവും ബഹളവുമൊക്കെയാണ്.\nശങ്കരാടിച്ചേട്ടന്റെ ദേഷ്യവും പിശുക്കും....\nപ്രായമേറിയതിന് ശേഷമാണ് ശങ്കരാടിച്ചേട്ടൻ വിവാഹം കഴിച്ചത്. അദ്ദേഹത്തിന് മക്കളില്ല, ധാരാളം സ്വത്തുണ്ട്. ഞാൻ അദ്ദേഹത്തോട് വെറുതേ തമാശയായി ചോദിക്കുമായിരുന്നു, 'ചേട്ടാ കുറേ സ്വത്തില്ലേ, അനന്തരവകാശികളുമില്ല. കുറച്ച് ഭൂമി എനിക്ക് എഴുതി തന്നൂടെ' എന്ന്. അത് കേൾക്കുമ്പോൾ അദ്ദേഹത്തിന് ദേഷ്യം വരും, 'അയ്യടാ, അങ്ങനെ ഞാൻ ഉണ്ടാക്കിയത് നീ കൊണ്ടുപോയി തിന്നണ്ട' എന്ന് പറഞ്ഞ് മുഖംകോട്ടി തിരിഞ്ഞിരിക്കും. ആ ദേഷ്യം കാണാൻ വേണ്ടി ഇടയ്ക്കിടെ അത് പറയുമായിരുന്നു.\nശങ്കരാടിച്ചേട്ടന്റെ പിശുക്ക് പ്രശസ്തമാണ്. പത്ത് പെെസ പോലും ഒരാൾക്ക് കൊടുക്കില്ലെന്ന് പറഞ്ഞ് കളിയാക്കുമായിരുന്നു. ഒരിക്കൽ ഒരു ചിങ്ങം ഒന്നിന് എന്നെ അടുത്ത് വിളിച്ച് 10 രൂപ കെെനീട്ടം തന്നു. ഞാനത് മറ്റുള്ളവരോട് പറഞ്ഞപ്പോൾ ആരും വിശ്വസിക്കുന്നില്ല. 'ശങ്കരാടിച്ചേട്ടൻ പെെസ തന്നോ, എന്നാൽ കാക്ക മലർന്നു പറക്കുമെന്നാ'യിരുന്നു അവരുടെ പ്രതികരണം.\nഅവസാനകാലമായപ്പോൾ അദ്ദേഹത്തിന്റെ ഓർമ മങ്ങിത്തുടങ്ങിയിരുന്നു. ചിത്രീകരണത്തിനിടെ അറിയാതെ ഫ്രെയിം വിട്ട് പുറത്ത് പോകും. പിന്നെ റിടേക്ക് എടുക്കും. അതുകൊണ്ട് ആ സമയത്ത് തന്നെ ആരും അഭിനയിക്കാൻ വിളിച്ചില്ലെങ്കിലോ എന്ന ഭയവും അദ്ദേഹത്തിനുണ്ടായിരുന്നു. സിനിമാ മാസികകളിൽ പുതിയ സിനിമകളുടെ വാർത്തകൾ കണ്ടാൽ അദ്ദേഹം ഫോൺ വിളിക്കും, ബാബു എനിക്ക് വേഷമുണ്ടോ എന്ന് ചോദിച്ച്. ഇല്ലെന്ന് പറഞ്ഞാൽ കൊച്ചുകുട്ടികളെപ്പോലെ പിണങ്ങി നിൽക്കും.\nമലയാള സിനിമയിൽ ശങ്കരാടിയെക്കൂടാതെ തിലകൻ, ഒടുവിൽ ഉണ്ണികൃഷ്ണൻ, സുകുമാരി, ഫിലോമിന, കുതിരവട്ടം പപ്പു തുടങ്ങിയ പ്രതിഭകൾ അരങ്ങു തകർക്കുന്ന കാലത്താണ് ഞാൻ സിനിമയിൽ പ്രവർത്തിച്ചത്. സിനിമ തന്ന പ്രശസ്തിയേക്കാൾ ഞാൻ കൂടുതൽ വില മതിക്കുന്നത് ഇവർക്കൊപ്പം ജോലി ചെയ്ത ഓർമകളെയാണ്.\nContent Highlights: Sankaradi, Remembering Versatile actor Malayalam Cinema, Ever greem Comedy, God Father


തൃശൂർ : തിങ്കളാഴ്ച രാവിലെ മുതൽ ചൊവ്വാഴ്ച ഉച്ചവരെ തൃശൂർ പൂരപ്രപഞ്ചത്തിലേക്ക് മാറുo. ഞായറാഴ്ച പൂരവിളംബരത്തിനും വർണാഭമായ ചമയ പ്രദർശനത്തിനും ആസ്വദിക്കാനുo ജന സഹസ്രങ്ങൾ എത്തി. രാത്രി ദീപാലങ്കാരത്തിൽ മനംകവർന്ന പൂരപ്പന്തലുകളും അലങ്കരിച്ച ക്ഷേത്രഗോപുരങ്ങളും ഹരം പകർന്നു. തേക്കിൻകാട്ടിൽ ആനകളെ പരിശോധനക്കുശേഷം അണിനിരത്തി നീരാട്ടു നടത്തിയത് വർണാഭമായി.\nതിങ്കളാഴ്ച രാവിലെ എട്ട‌് ഘടകദേശപ്പൂരങ്ങൾ പൂരനഗരിയെ ആവേശം കൊള്ളിക്കുo. തിരുവമ്പാടി യുടെ പ്രശസ്തമായ മഠത്തിൽവരവ് പകൽ 11.30 ന് തുടങ്ങും. തിരുവമ്പാടി ചെറിയ ചന്ദ്രശേഖരൻ തിടമ്പേറ്റും. പഞ്ചവാദ്യത്തിന് കോങ്ങാട് മധു മൂന്നാം തവണയും അരങ്ങിലെത്തും.നായ്ക്കനാൽ പന്തലിൽ മൂന്നു മണിക്കൂർ നീളുന്ന പഞ്ചവാദ്യം. ആനകൾ പതിനഞ്ചാകുന്നതോടെ പഞ്ചവാദ്യം പാണ്ടിക്ക് വഴിമാറും. മേള വിദ്വാൻ കിഴക്കൂട്ട് അനിയൻമാരാരുടെ ഒമ്പതാമത് പ്രമാണത്തിൽ മേളഗോപുരങ്ങൾ തീർത്ത് വടക്കുന്നാഥനിലേക്ക് മുന്നേറും.\nപകൽ 12ന് പതിനഞ്ചാനപ്പുറത്ത് പാറമേക്കാവിന്റെ എഴുന്നള്ളിപ്പ് തുടങ്ങും. ഗുരുവായൂർ നന്ദൻ തിടമ്പേറ്റും. പെരുവനം കുട്ടൻമാരാർ തുടർച്ചയായി ഇരുപത്തിയൊന്നാം വർഷo പാറമേക്കാവ് മേളത്തിന് നായകൻ. കിഴക്കേഗോപുരം വഴി വടക്കുന്നാഥ ക്ഷേത്രാങ്കണത്തിലേക്ക് എഴുന്നള്ളിപ്പ് പ്രവേശിക്കും. രണ്ടുമണിക്കൂർ നീളുന്ന ഇലഞ്ഞിത്തറമേളത്തിന് 2.30ന് സമാരംഭം. അഞ്ചോടെ തെക്കോട്ടിറക്കം. തുടർന്ന് പാറമേക്കാവ്, തിരുവമ്പാടി വിഭാഗക്കാർ അഭിമുഖമായി അണിനിരന്ന് കൂടിക്കാഴ്ചയും കുടമാറ്റവും. രാത്രി എഴുന്നള്ളിപ്പുകൾ. രാത്രി 10.30ന് പരക്കാട് തങ്കപ്പന്റെ പ്രാമാ ണികത്വത്തിൽ പാറമേക്കാവിന്റെ പഞ്ചവാദ്യം തുടങ്ങും. ചൊവ്വാഴ്ച പുലർച്ചെ മൂന്നിന് മുഖ്യ വെടി ക്കെട്ട്. ഉച്ചക്ക് സമാപന വെടിക്കെട്ടോടെ പൂരം ഉപചാരം ചൊല്ലി പിരിയും.


ശ്രീലങ്കന് താരങ്ങളെ പാക് പര്യടനത്തില്‍നിന്നും തടഞ്ഞത് ഇന്ത്യയോ?; കായിക മന്ത്രി പറയുന്നത് | Sri Lanka Sports Minister says why players not to play in Pakistan - Malayalam MyKhel\n» ശ്രീലങ്കന് താരങ്ങളെ പാക് പര്യടനത്തില്‍നിന്നും തടഞ്ഞത് ഇന്ത്യയോ? കായിക മന്ത്രി പറയുന്നത്\nശ്രീലങ്കന് താരങ്ങളെ പാക് പര്യടനത്തില്‍നിന്നും തടഞ്ഞത് ഇന്ത്യയോ? കായിക മന്ത്രി പറയുന്നത്\nUpdated: Wednesday, September 11, 2019, 17:24 [IST]\nദില്ലി: പാക്കിസ്ഥാന് ഏറെ പ്രതീക്ഷയോടെ കാണുന്ന ശ്രീലങ്കയുടെ പര്യടനം അവസാന നിമിഷം അലങ്കോലമായത് വിവാദത്തിന് വഴിതെളിച്ചിരിക്കുകയാണ്. പാക്കിസ്ഥാനില്‍വെച്ച് 2009ല് ശ്രീലങ്കന് ക്രിക്കറ്റ് താരങ്ങള്‍ക്കെതിരെയുണ്ടായ തീവ്രവാദി ആക്രമണത്തിന് ശേഷം വിദേശ രാജ്യം പാക്കിസ്ഥാനില് പര്യടനം നടത്താറില്ല. വര്‍ഷങ്ങള്‍ക്കുശേഷം ശ്രീലങ്കതന്നെ ഈ വര്‍ഷം പാക്കിസ്ഥാനില് പര്യടനം നടത്താനിരിക്കെ 10 പ്രധാന കളിക്കാര് പിന്മാറിയതാണ് വിവാദങ്ങള്‍ക്കിടയാക്കിയത്.\nകളിക്കാരുടെ പിന്മാറ്റത്തില് ഇന്ത്യയ്ക്ക് യാതൊരു പങ്കുമില്ലെന്ന് ശ്രീലങ്കന് കായികമന്ത്രി ഹരിന് ഫെര്‍ണാണ്ടോ പറഞ്ഞു. 2009ലെ സംഭവത്തിന്റെ പശ്ചാത്തലത്തില് സുരക്ഷാ കാരണങ്ങളാലാണ് കളിക്കാര് പിന്മാറിയത്. കളിക്കാരുടെ തീരുമാനത്തെ അംഗീകരിക്കുന്നു. പിന്മാറിയ കളിക്കാര്‍ക്ക് പകരം കളിക്കാര് പാക്കിസ്ഥാനില് പരമ്പരയ്‌ക്കെത്തും. മികച്ച ടീമിനെ തന്നെയാണ് തങ്ങള് കളിക്കാനിറക്കുന്നതെന്നും വിജയപ്രതീക്ഷയുണ്ടെന്നും മന്ത്രി വ്യക്തമാക്കി.\nനേരത്തെ, പാക് മന്ത്രി ഫവാദ് ഹുസൈന് ചൗധരിയാണ് ഇന്ത്യയ്‌ക്കെതിരെ ആരോപണവുമായി രംഗത്തെത്തിയത്. ഇന്ത്യ ഐപിഎല്ലില് പരിഗണിക്കില്ലെന്ന് പറഞ്ഞ് ഭീഷണിപ്പെടുത്തിയതുമൂലമാണ് ശ്രീലങ്കന് കളിക്കാര് പിന്മാറിയതെന്നാണ് മന്ത്രിയുടെ ആരോപണം. കായിക രംഗത്തെ ഇത്തരമൊരു ഇടപെടല് ലജ്ജാകരണമാണെന്നും മന്ത്രി ആരോപിച്ചു. ഇന്ത്യ ഇതുവരെ ഇക്കാര്യത്തില് പ്രതികരിച്ചിട്ടില്ല. സപ്തംബര് 27 മുതലാണ് ശ്രീലങ്കയുടെ പാക് പര്യടനം ആരംഭിക്കുന്നത്.\n35 min ago ആഷസ് 2019: ഇതാണ് കാത്തിരുന്ന ആഷസ്... 47 വര്‍ഷത്തിനു ശേഷമാദ്യം, ത്രില്ലടിച്ച് ക്രിക്കറ്റ് ലോകം


'വർഗീയതയുടെ നഞ്ച് കലക്കി അക്കൗണ്ട് തുറക്കാൻ ബിജെപി ശ്രമം' വി.എസ് | VS Achuthanandan says BJP trying for communal violence – News18 Malayalam\n'വർഗീയതയുടെ നഞ്ച് കലക്കി അക്കൗണ്ട് തുറക്കാൻ ബിജെപി ശ്രമം' വി.എസ്\nLast Updated : January 02, 2019, 18:27 IST\nതിരുവനന്തപുരം: സംസ്ഥാനത്ത് വർഗീയതയുടെ നഞ്ച് കലക്കി അക്കൗണ്ട് തുറക്കാനാണ് ബി ജെ പി ശ്രമിക്കുന്നതെന്ന് മുൻ മുഖ്യമന്ത്രിയും ഭരണപരിഷ്കാര കമ്മീഷൻ ചെയർമാനുമായ വി എസ് അച്യുതാനന്ദൻ പറഞ്ഞു. മാധ്യമങ്ങളോട് സംസാരിക്കവെയാണ് വി എസ് നിലപാട് വ്യക്തമാക്കിയത്.\nകേരളത്തിന്‍റെ പുനഃസൃഷ്ടി തകർക്കാനാണ് സംഘപരിവാർ ലക്ഷ്യം വെയ്ക്കുന്നതെന്ന് വി എസ് പറഞ്ഞു. ബിജെപി നീക്കം ലോക്സഭ തെരഞ്ഞെടുപ്പ് മുന്നിൽക്കണ്ടാണ്. ജനങ്ങളെ വിശ്വാസത്തിന്‍റെ ഹിസ്റ്റീരയ്ക്ക് അടിമകളാക്കാനാണ് സംഘപരിവാർ സംഘടനകൾ ശ്രമിക്കുന്നതെന്നും വി എസ് ആരോപിച്ചു.\nപിറവം പളളിക്കേസിലെ സമീപനം എന്തുകൊണ്ട് ശബരിമലയിൽ സ്വീകരിച്ചില്ല? സുധീരൻ\nവ്യാഴാഴ്ച നടത്താൻ നിശ്ചയിച്ചിരുന്ന പരീക്ഷകൾ മാറ്റിവെച്ചു\nഎൻ എസ് എസിന്‍റെ നവോത്ഥാനപാരമ്പര്യത്തെയും വി എസ് ചോദ്യം ചെയ്തു. നവോത്ഥാനത്തിന്‍റെ ചരിത്രം അവകാശപ്പെടുന്നവർ നവോത്ഥാന ചരിത്രം മാത്രമല്ല ഹിന്ദു മഹാ മണ്ഡലത്തിന്‍റെ രൂപീകരണവും ഓർക്കണമെന്ന് വി എസ് പറഞ്ഞു. എൻ എസ് എസ് മേധാവിയുടെ മനസ്സ് ദുഷ്ട ശക്തികൾക്ക് ഒപ്പമാണെന്നും വി എസ് അച്യുതാനന്ദൻ തിരുവനന്തപുരത്ത് പറഞ്ഞു.\nFirst published: January 02, 2019, 18:09 IST\nsabarimalasabarimala templeSabarimala Verdictvs achuthanandanശബരിമലശബരിമല പ്രതിഷേധംശബരിമല വിധി


തലയോട്ടിയും എല്ലുകളും: കടൽക്കൊള്ളക്കാരുടെ കൊടിയുള്ള സൈനികക്കപ്പൽ | Captain kidd | the pirate facts | US Navy\nമനോരമ ലേഖകൻ October 15, 2020 10:24 AM IST\nക്യാപ്റ്റൻ കിഡ് എന്ന കൊള്ളക്കാരന്റെ ജനനമായിരുന്നു അത്\nഒടുവിൽ ബ്രിട്ടൻ 1701ൽ ഇദ്ദേഹത്തെ പിടികൂടി തൂക്കിക്കൊന്നു\nയുഎസ്എസ് കിഡ് കപ്പൽ (കറുത്ത കൊടി പറക്കുന്നത് കാണാം)– ചിത്രത്തിന് കടപ്പാട്– യുഎസ് നേവി\nലോകത്ത് ഏറ്റവും അച്ചടക്കമുള്ള സേനാവിഭാഗങ്ങളിലൊന്നാണു നാവികസേന. ലോകത്തെ ഒന്നാം നമ്പർ നാവികസേനയായ യുഎസ് നേവി പ്രഫഷണലിസത്തിന്റെ കാര്യത്തിൽ ഒരു വിട്ടുവീഴ്ചയ്ക്കും തയാറാകാത്തവരുമാണ്. എന്നിട്ടും കറുത്ത തുണിയിൽ തലയോട്ടിയും എല്ലുകളും പ്രദർശിപ്പിച്ചിരിക്കുന്ന കടൽക്കൊള്ളക്കാരുടെ കൊടിവച്ചാണ് അമേരിക്കയുടെ ഒരു സൈനിക കപ്പൽ കടലിൽ കറങ്ങി നടക്കുന്നത്. യുഎസ്എസ് കിഡ് എന്നാണ് ആ കപ്പലിന്റെ പേര്. ഈയടുത്ത് ഈ കപ്പൽ കൊള്ളക്കൊടിയുമായി ഒരു തുറമുഖത്തടുക്കുന്നതിന്റെ ചിത്രങ്ങൾ ലോകമെങ്ങും പ്രചരിച്ചിരുന്നു.\nലോകത്ത് കടൽക്കൊള്ളക്കാരുടെ കൊടി വച്ചിരിക്കുന്ന അപൂർവം കപ്പലുകളിലൊന്നാകും ഇത്. സർക്കാരിന്റെ കീഴിലുള്ള ഒരു പ്രതിരോധസംവിധാനത്തിൽ ഇത്തരം കൊടിയൊക്കെ വയ്ക്കാമോ എന്ന് അതിലെ നാവികരോടു ചോദിച്ചാൽ അവർ ഒരു ചരിത്രം പറഞ്ഞുതരും. കടൽക്കൊള്ളക്കാരുടെ കൊടി കപ്പലി‍ൽ കയറാനുണ്ടായ ചരിത്രം.\n∙പേൾ ഹാർബറിലെ കിഡ്\nഅഡ്മിറൽ ഐസക് കിഡ് എന്ന ഉയർന്ന അമേരിക്കൻ സൈനികന്റെ ഓർമയയ്ക്കായാണ് ഈ കപ്പൽ നിർമിച്ചത്. അമേരിക്കൻ ഗവൺമെന്റിന്റെ മെഡൽ ഓഫ് ഓണർ തുടങ്ങിയ അത്യുന്നത സൈനിക ബഹുമതികൾ നേടിയ സൈനികനാണ് കിഡ്. 1941ൽ ജപ്പാൻ അമേരിക്കൻ ദ്വീപായ പേൾ ഹാർബറിലെ അമേരിക്കൻ നാവികത്താവളത്തിൽ വലിയൊരു ആക്രമണം നടത്തിയതറിയാമല്ലോ (ഇതിന്റെ പ്രതികാരമായാണ് അമേരിക്ക ജപ്പാനിൽ ആറ്റംബോംബിട്ടത്).\nകടൽക്കൊള്ളക്കാരൻ വില്യം കിഡ്. ചിത്രത്തിന് കടപ്പാട് : വിക്കിപീഡിയ\nപേൾ ഹാർബർ ആക്രമണം നടക്കുമ്പോൾ അമേരിക്കയുടെ അക്കാലത്തെ വിഖ്യാത സൈനികക്കപ്പലായ യുഎസ്എസ് അരിസോണയിലേറി കിഡ് പ്രത്യാക്രമണത്തിനു നേതൃത്വം വഹിച്ചു. എന്നാൽ ഒരു ജാപ്പനീസ് വിമാനത്തിൽ നിന്നുള്ള ബോംബ് വിമാനത്തിൽ വീഴുകയും അദ്ദേഹം കൊല്ലപ്പെടുകയും ചെയ്തു. രണ്ടാം ലോകമഹായുദ്ധത്തിൽ കൊല്ലപ്പെട്ട അമേരിക്കയുടെ ആദ്യ ജനറൽ ആയിരുന്നു കിഡ്. അദ്ദേഹത്തിന്റെ മൃതശരീരം ഇതുവരെ കണ്ടെത്തിയിട്ടില്ല.\nഐസക് കിഡിന്റെ സ്മരണാർഥം പിന്നീട് മൂന്നു യുഎസ് നേവി കപ്പലുകൾ നാമകരണം ചെയ്യപ്പെട്ടു. ഇതിലൊന്നിനെക്കുറിച്ചാണു നാം പറഞ്ഞു വന്നത്. കാര്യമെന്തൊക്കെയായാലും സൈനികന്റെ പേരുള്ള കപ്പലിനെന്തിനാണു കൊള്ളക്കാരുടെ കൊടി? \nഅത് വില്യം കിഡിന്റെ പേരിന് പണ്ടുണ്ടായിരുന്ന ഒരു കടൽക്കൊള്ളക്കാരനുമായുള്ള സാമ്യവുമായി ബന്ധപ്പെട്ടുണ്ടായതാണ്.\nഐസക് കിഡിനെ നേവിയിൽ വിളിച്ചിരുന്ന ചെല്ലപ്പേര് ക്യാപ്റ്റൻ കിഡ് എന്നാണ്. ഇതേ പേരിൽ പണ്ടൊരു ലോകപ്രശസ്ത കടൽക്കൊള്ളക്കാരനുണ്ടായിരുന്നു. സ്കോടൻലൻഡിൽ നിന്നുള്ള ക്യാപ്റ്റൻ വില്യം കിഡ്.\nഅഡ്മിറൽ ഐസക് കിഡ്. ചിത്രത്തിന് കടപ്പാട് : വിക്കിപീഡിയ\nകൊളോണിയൽ കാലം, ലോകത്തെ പല രാജ്യങ്ങളും ബ്രിട്ടനു കീഴിൽ. നിരന്തരം പോകുന്ന ബ്രിട്ടിഷ് കപ്പലുകൾക്ക് കടൽക്കൊള്ളക്കാർ ഒരു വലിയ തലവേദനയായിരുന്നു. ഇങ്ങനെ ബ്രിട്ടിഷ് സാമ്രാജ്യത്തിനു ഭീഷണിയായിരുന്ന ചില കടൽക്കൊള്ളസംഘങ്ങളെ ഒതുക്കാനുള്ള ദൗത്യവുമായാണ് വില്യം കിഡ് കടലിലേക്കു രംഗപ്രവേശം ചെയ്യുന്നത്. എന്നാൽ ഈ ജോലിയിൽ കിഡ് വൻ പരാജയമായിരുന്നു. തൊട്ടതെല്ലാം പാളി വശംകെട്ടതോടെ കിഡിന്റെ സംഘാംഗങ്ങൾ അദ്ദേഹത്തിനെതിരെ തിരിഞ്ഞു. അവരെ നിലയ്ക്കു നിർത്താനും സാമ്പത്തികസ്ഥിതി മെച്ചപ്പെടുത്താനുമായി സ്വയം ഒരു കടൽക്കൊള്ളക്കാരനാകുകയല്ലാതെ കിഡിനു മറ്റു വഴിയില്ലായിരുന്നു. ഇന്ത്യൻ മഹാസമുദ്രമുൾപ്പെടെയുള്ള സാഗരങ്ങളെ കിടുകിടാ വിറപ്പിച്ച ക്യാപ്റ്റൻ കിഡ് എന്ന കൊള്ളക്കാരന്റെ ജനനമായിരുന്നു അത്.\nകിഡിന്റെ സാഹസികതകൾ കുറച്ചുനാൾ തുടർന്നു. ഒടുവിൽ ബ്രിട്ടൻ 1701ൽ ഇദ്ദേഹത്തെ പിടികൂടി തൂക്കിക്കൊന്നു. കിഡ് യുഗം അവസാനിച്ചു. എന്നാൽ കിഡ് കൊള്ളയിലൂടെ നേടിയ അളവറ്റ സമ്പത്ത് എവിടെയോ കുഴിച്ചിട്ടിരിക്കുകയാണെന്നും മറ്റുമുള്ള പ്രചാരണം അദ്ദേഹത്തിന്റെ മരണശേഷം ഉണ്ടായി. പലയാളുകളും ഇതു തേടി കപ്പലുമെടുത്ത് ഇറങ്ങി. റോബർട് ലൂയി സ്റ്റീവൻസൺ ഈ പശ്ചാത്തലങ്ങളൊക്കെ ഉപയോഗിച്ച് ട്രഷർ ഐലൻഡ് എന്ന വിശ്വവിഖ്യാത കൃതി കൂടി രചിച്ചതോടെ വില്യം കിഡ് അനശ്വരത നേടി.\nക്യാപ്റ്റൻ കിഡിന്റെ കപ്പലിൽ എപ്പോഴും കറുത്ത, തലയോട്ടിപ്പടമുള്ള കൊടിയുണ്ടായിരുന്നു. ഏതായാലും ആ കൊടി കൂടി നമ്മുടെ സൈനിക ഓഫിസർ ഐസക് കിഡിന്റെ പേരുള്ള കപ്പലിലേക്ക് അങ്ങെടുത്തു.കാര്യം സൈനികരാണെങ്കിലും ഈ കപ്പലിലെ നാവികരെ ‘പസഫിക്കിലെ കടൽക്കൊള്ളക്കാർ’ എന്നാണു വിശേഷിപ്പിക്കുന്നത്. ഒട്ടേറെ യുദ്ധങ്ങളിലും സഹായ ദൗത്യങ്ങളിലുമൊക്കെ സ്തുത്യർഹ സേവനം നടത്തിയിട്ടുണ്ട് ഇവർ.\nEnglish Summary : Captain Kidd the pirate facts


അണപൊട്ടി മഴ; അണക്കെട്ടുകൾ ഷട്ടർ ഉയർത്തുന്നു |\nTuesday, August 4, 2020 10:32 AM IST\nപാലക്കാട്/തൃശൂർ/തിരുവനന്തപുരം: മഴ ശക്തമായതിനെ തുടർന്ന് പെരിങ്ങൽക്കുത്ത് ഡാമിന്‍റെ ഒരു ഷട്ടർ കൂടി ഉയർത്തി. ചൊവ്വാഴ്ച രാവിലെ 7.20ന് ആണ് ഷട്ടർ തുറന്നത്. നേരത്തെ ഡാമിലെ ഒരു സ്ലൂയിസ് ഗേറ്റിലൂടെ ജലം തുറന്നുവിട്ടിരുന്നു. നിലവിൽ രണ്ട് സ്ലൂയിസ് ഗേറ്റ് വഴിയാണ് ജലം പുറത്തേക്ക് ഒഴുക്കിവിടുന്നത്.


Kerala SSLC Results 2022: എസ്എസ്എൽസി പരീക്ഷാ ഫലം ഇന്ന്; റിസൾട്ട് അറിയേണ്ടത് എങ്ങനെ? - kerala sslc results 2022 how and where to check the result - Samayam Malayalam\nkerala sslc results 2022 how and where to check the result\nKerala SSLC Results 2022: എസ്എസ്എൽസി പരീക്ഷാ ഫലം ഇന്ന്; റിസൾട്ട് അറിയേണ്ടത് എങ്ങനെ?\nAuthored by Samayam Desk | Samayam Malayalam | Updated: Jun 15, 2022, 11:21 AM\nKerala SSLC Results 2022: 2961 കേന്ദ്രങ്ങളിലായി 4,26,469 വിദ്യാർഥികളാണ് ഇത്തവണ പരീക്ഷ എഴുതിയത്. keralaresults.nic.in അല്ലെങ്കില് keralapareekshabhavan.in എന്നീ വെബ്‌സൈറ്റുകളിൽ വൈകീട്ട് നാല് മണി മുതൽ ഫലം ലഭ്യമാകും.\nഎസ്എസ്ൽഎസി പരീക്ഷാഫലം ഇന്നറിയാം\nപ്രഖ്യാപനം മൂന്ന് മണിക്ക്\nനാല് മണി മുതൽ വെബ്സൈറ്റുകളിൽ\nതിരുവനന്തപുരം: എസ്‌എസ്‌എൽസി പരീക്ഷാഫലം (Kerala SSLC Results) ഇന്ന് പ്രഖ്യാപിക്കും. ഉച്ചകഴിഞ്ഞ് മൂന്നിന് സെക്രട്ടറിയറ്റിലെ പിആർ ചേംബറിൽ പൊതുവിദ്യാഭ്യാസ മന്ത്രി വി ശിവൻകുട്ടിയാണ് പ്രഖ്യാപനം നടത്തുക. ടിഎച്ച്എസ്എൽസി, ടിഎച്ച്എസ്എൽസി (ഹിയറിങ് ഇംപേർഡ്), എസ്‌എസ്‌എൽസി (ഹിയറിങ് ഇംപേർഡ്), എഎച്ച്എസ്എൽസി പരീക്ഷകളുടെ ഫലവും ഇന്ന് പ്രഖ്യാപിക്കും. 2961 കേന്ദ്രങ്ങളിലായി 4,26,469 വിദ്യാർഥികളാണ് ഇത്തവണ പരീക്ഷ എഴുതിയിരുന്നത്. keralaresults.nic.in അല്ലെങ്കില് keralapareekshabhavan.in എന്നീ വെബ്‌സൈറ്റുകളിൽ വൈകീട്ട് നാല് മണി മുതൽ ഫലം ലഭ്യമാകും.\nമാർച്ച് 31 മുതൽ ഏപ്രിൽ 29 വരെയാണ് ഇത്തവണത്തെ എസ്എസ്എൽസി പരീക്ഷ നടന്നത്. കൊവിഡ് പ്രോട്ടോക്കോൾ പാലിച്ച് ഓഫ്‌ലൈനായാണ് എസ്എസ്എൽസി പരീക്ഷകൾ നടത്തിയത്. വൈകിട്ടു നാലുമുതൽ പിആർഡി ലൈവ് ( PRD Live) , സഫലം 2022 (Saphalam 2022) ആപ്പുകളിലും www.prd.kerala.gov.in, examresults.kerala.gov.in, sslcexam.kerala.gov.in, result.kerala.gov.in, pareekshabhavan.kerala.gov.in, results.kite.kerala.gov.in, വെബ്‌സൈറ്റുകളിലും ഫലം ലഭിക്കും.\nAlso Read : സംസ്ഥാനത്ത് നാളെ മുതൽ മഴ ശക്തമാകും; ബുധനാഴ്ച 8 ജില്ലകളിൽ യെല്ലോ അലേർട്ട്\nഎസ് എസ് എൽ സി (എച്ച് ഐ) www.sslchiexam.kerala.gov.in, ടി എച്ച് എസ് എൽ സി (എച്ച് ഐ) www.thslchiexam.kerala.gov.in, ടി എച്ച് എസ് എൽ സി www.thslcexam.kerala.gov.in, എ എച്ച് എസ് എൽ സി www.ahslcexam.kerala.gov.in. Zഎന്നീ സൈറ്റുകളിൽ നിന്നും ഫലം അറിയാം.\nമന്ത്രി വി ശിവൻകുട്ടി ഔദ്യോഗികമായി ഫല പ്രഖ്യാപനം നടത്തിയ ശേഷം വൈകിട്ടു നാലു മുതൽ പിആർഡി ലൈവ് മൊബൈൽ ആപ്പിൽ ഫലം ലഭ്യമാകും. ഹോം പേജിലെ ലിങ്കിൽ രജിസ്റ്റർ നമ്പർ മാത്രം നൽകിയാലുടൻ വിശദമായ ഫലം ലഭിക്കും. ക്ലൗഡ് സംവിധാനത്തിലൂടെ പോസ്റ്റ് ചെയ്തിരിക്കുന്ന ആപ്പിൽ തിരക്കുകൂടുന്നതിനനുസരിച്ച് ബാൻഡ് വിഡ്ത് വികസിക്കുന്ന ഓട്ടോ സ്‌കെയിലിംഗ് സംവിധാനമാണ് ഉപയോഗിച്ചിരിക്കുന്നത്. അതുകൊണ്ടു തന്നെ ഫലം തടസമില്ലാതെ വേഗത്തിൽ ലഭ്യമാകും. ഇൻഫർമേഷൻ പബ്ലിക് റിലേഷൻസ് വകുപ്പിന്റെ ഔദ്യോഗിക മൊബൈൽ ആപ്പായ 'പി.ആർ.ഡി ലൈവ്' ഗൂഗിൾ പ്ലേ സ്റ്റോറിലും ആപ്പ് സ്റ്റോറിലും ലഭ്യമാണ്.\nAlso Read : 'നിന്നെ ഞങ്ങൾ വച്ചേക്കില്ലെടാ'; പ്രതികൾ എത്തിയത് 'മുഖ്യമന്ത്രിയെ വധിക്കാൻ'; യൂത്ത് കോൺഗ്രസുകാ‍ർക്കെതിരെ കടുപ്പിച്ച് പോലീസ്\nപരീക്ഷാഫലം അറിയേണ്ടത് അറിയാം?\nkeralaresults.nic.in അല്ലെങ്കില് keralapareekshabhavan.in എന്നീ ഔദ്യോഗിക വെബ്‌സൈറ്റ് സന്ദര്‍ശിക്കുക\nഹോംപേജില്, 'Kerala SSLC Result 2022' എന്ന ലിങ്കില് ക്ലിക്ക് ചെയ്യുക.\nതെളിഞ്ഞുവരുന്ന സ്ക്രീനിൽ റോള് നമ്പര്, മറ്റ് ലോഗിന് വിവരങ്ങൾ രേഖപ്പെടുത്തി സമര്‍പ്പിക്കുക\nഎസ്എസ്എല്‍സി ഫലം സ്‌ക്രീനില് കാണാനാകും\nഫലം ഡൗണ്‍ലോഡ് ചെയ്ത് പ്രിന്‍റെടുക്കുകയും ചെയ്യാം\nആര്‍ട്ടിക്കിള് ഷോ'അറിയില്ലെന്ന് പറഞ്ഞത് പച്ചക്കള്ളം'; മുഖ്യമന്ത്രിയേയും കുടുംബത്തേയും അറിയാമെന്ന് സ്വപ്ന\nWeb Title : kerala sslc results 2022 how and where to check the result


ചുരുക്കെഴുത്ത് - 001 - Kerala PSC Malayalam GK Questions\nHome / ചുരുക്കെഴുത്ത് / ലോകം / ചുരുക്കെഴുത്ത് - 001\nചുരുക്കെഴുത്ത് - 001\nHARI Mash November 14, 2013 ചുരുക്കെഴുത്ത്, ലോകം\n1967-ലെ അറബ്-ഇസ്രയേൽ യുദ്ധത്തെതുടർന്ന് രുപവല്കരിക്കപ്പെട്ട അന്താരാഷ്ട്ര സംഘടന.\n1969 സെപ്റ്റംബർ 25 ന് മൊറോക്കോവിലെ റബാതിൽ ചേർന്ന സമ്മേളനത്തിലാണ് സംഘടനയ്ക്ക് രൂപം നല്കിയത്.\nമുസ്ലീം രാഷ്ട്രങ്ങളുടെ സംഘടിത ശബ്ദമാവുക,മുസ്ലിങ്ങളുടെ ക്ഷേമവും പുരോഗതിയും ഉറപ്പാക്കുക തുടങ്ങിയവയാണ് ലക്ഷ്യങ്ങൾ.\nസൗദി അറേബ്യയിലെ ജിദ്ദയാണ് ആസ്ഥാനം.\n57 അംഗ രാജ്യങ്ങൾ ഉണ്ട്.\nഇസ്ലാമിലെ മനുഷ്യാവകാശങ്ങളെക്കുറിച്ചുള്ള കെയ്റോ പ്രഖ്യാപനം അംഗീകരിച്ചത് ഒ .ഐ.സി യിലെ 49 അംഗരാജ്യങ്ങൾ ചേർന്നാണ് .\nഇതുമായി ബന്ധപെട്ട പുതിയ വിവരങ്ങൾ അറിയാൻ വിക്കിപീഡിയ സന്ദർശിക്കാം\nLabels: ചുരുക്കെഴുത്ത്, ലോകം


മിഴിവോടെ വര്‍ണങ്ങള്... കാഴ്ചകള് | Painting | Art and Stage | Deshabhimani | Sunday Aug 14, 2016\nഎം എസ് അശോകന്Updated: Sunday Aug 14, 2016\nപ്രകാശന് പുതൂരിന്റെ പെയിന്റിങ്\nകരിവള്ളൂര് പ്രക്ഷോഭത്തിന്റെ സ്മരണയില് പ്രകാശന് പുതൂര് വരച്ച ചെ ഗുവേരയുടെ ചിത്രത്തിന്റെ ദൃശ്യമാനങ്ങള് പലതാണ്. കടലാസിലെ വെളുത്ത പശ്ചാത്തലത്തില് അനാദിയായ അതിരിലേക്ക് ഒഴുകിപ്പരക്കുന്ന ജലച്ചായമാണ് രചനാമാധ്യമം. കറുപ്പിനും വെളുപ്പിനുമിടയിലെ സ്നിഗ്ധമായ അടരുകള്. ലോകത്തിന് മറക്കാനാകാത്ത ചെയുടെ പരിചിതമായ മുഖപടത്തിലേക്ക് നടന്നുകയറുന്ന ജനാവലി. ചുവപ്പിന്റെ ചെറിയ കീറുകള്. ലോകമെങ്ങും ജീവന്‍വയ്ക്കുന്ന സമരചത്വരങ്ങളിലേക്ക് ഒരേ താളത്തില് നടന്നുകയറുന്ന പ്രക്ഷോഭങ്ങളുടെ സമകാലചരിത്രത്തെ ഇതിലും മിഴിവോടെ ചിത്രീകരിക്കുന്നതെങ്ങനെ.\nകണ്ണൂര് കരിവള്ളൂര് സ്വദേശി\nയാണ് പ്രകാശന്. പയ്യന്നൂര് കോളേജില് ബിരുദപഠനം പൂര്‍ത്തിയാക്കി തലശേരി കേരള സ്കൂള് ഓഫ് ആര്‍ട്സില് ചിത്രകല അഭ്യസിച്ചു. അല്‍പ്പകാലം ചിത്രകലാ അധ്യാപകനും ആനിമേറ്ററുമായി പ്രവര്‍ത്തിച്ചശേഷം ഇന്റീരിയര് ഡിസൈനിങ്ങിലേക്ക് തിരിഞ്ഞു. ഗള്‍ഫ്നാടുകളില് തിരക്കുള്ള ഇന്റീരിയര് ഡിസൈനറും ആര്‍ട്ടിസ്റ്റുമാണ് നിലവില്. ഒപ്പം പയ്യന്നൂരില് വിന്റേജ് എന്ന പേരില് ആര്‍ട്ട് ഗ്യാലറിയും സ്ഥാപിച്ച് പ്രവര്‍ത്തിക്കുന്നു. ഇതോടനുബന്ധിച്ചുതന്നെയാണ് പ്രകാശന്റെ സ്റ്റുഡിയോയും.\nആസ്വാദകരുടെ കാഴ്ചയെ തൃപ്തിപ്പെടുത്തുക എന്നതിനാണ് പ്രകാശന് തന്റെ രചനകളില് പ്രാമുഖ്യം നല്‍കുന്നത്. ജലച്ചായവും എണ്ണച്ചായവും അക്രിലിക്കുമെല്ലാം ഒരേ വൈദഗ്ധ്യത്തോടെ ഉപയോഗിക്കുന്നു. പ്രകൃതിദൃശ്യങ്ങളും സ്റ്റില് ലൈഫും പകര്‍ത്തുന്ന പ്രകാശന്റെ ജലച്ചായരചനകളില് അനാദൃശമായ ഊര്‍ജവും വേഗവും പ്രകടം. മീഡിയങ്ങളുടെ തെരഞ്ഞെടുപ്പില് ഗുണമേന്മ നിഷ്കര്‍ഷിക്കുന്നതിനാല് രചനകളുടെയെല്ലാം പൊലിമ അത്യാകര്‍ഷകം. ജലച്ചായരചനയ്ക്ക് പുറംവാതില് ചിത്രീകരണമാണ് കൂടുതല് ചെയ്യുന്നത്. ഫോട്ടോഗ്രാഫുകളെ പരാവര്‍ത്തനം ചെയ്യുന്നതിനെ അപേക്ഷിച്ച് ജീവിതമുഖങ്ങളുമായി നേരിട്ട് സംവദിക്കാനും ചിത്രങ്ങള്‍ക്ക് സങ്കീര്‍ണ പ്രകൃതിവര്‍ണങ്ങളെ അറിയാനും അതുവഴി ചിത്രങ്ങള്‍ക്ക് കൂടുതല് മിഴിവുപകരാനും ഈ രീതികൊണ്ട് കഴിയുമെന്ന് പ്രകാശന് കരുതുന്നു. നിസാരമെന്നുതോന്നാവുന്ന പല കാഴ്ചകളെയും ഈ രീതിയില് പകര്‍ത്തിക്കഴിയുമ്പോള് വലിയ ആസ്വാദകശ്രദ്ധ കിട്ടുന്നതായും പ്രകാശന് പറഞ്ഞു. ചിത്രങ്ങള് പൂര്‍ത്തിയായാല് ഉടന് ഫെയ്സ്ബുക്ക് പേജു\nകളില് പോസ്റ്റ് ചെയ്യുന്നു. ഇത് വില്‍പ്പനയെയും വലിയ തരത്തില് സഹായിക്കുന്നു. ഉപയോഗശൂന്യമായ കിണറിന്റെ ചിത്രം അത്തരത്തില് ഏറ്റവുമൊടുവില് ചെയ്തതാണ്. അക്രിലിക്കായിരുന്നു മീഡിയം. ചിത്രം കണ്ട ഉടനെ നിരവധി ആവശ്യക്കാരെത്തി. ഇപ്പോഴും അതിനുവേണ്ടി അന്വേഷണം വരുന്നതായി പ്രകാശന് പറഞ്ഞു.\nഅലങ്കാരമൂല്യംകൂടിയുള്ള ചിത്രങ്ങള്‍ക്ക് കേരളത്തിലും ആവശ്യക്കാര് വര്‍ധിച്ചുവരുന്നതായി പ്രകാശന് പറഞ്ഞു. പ്രകൃതിദൃശ്യങ്ങളുടെ ഫോട്ടോഗ്രാഫിനേക്കാള് അതിന്റെ സ്വതന്ത്രചിത്രീകരണത്തെ ഏറെപ്പേര് ഇഷ്ടപ്പെടുന്നു. പരസ്പരം വിശേഷാവസരങ്ങളില് ചിത്രങ്ങള് സമ്മാനിക്കുന്ന പ്രവണതയും ഏറിയിട്ടുണ്ടെന്ന് പ്രകാശന് പറഞ്ഞു.\nജലച്ചായത്തില് മികവു പുലര്‍ത്തുമ്പോഴും അക്രിലിക്കിലെ രചനയോടാണ് കൂടുതല് കമ്പം. ചൂടുള്ള നമ്മുടെ കാലാവസ്ഥയില് ഏറ്റവുമിണങ്ങുന്നത് അക്രിലിക്കാണ്. രചനാപരമായ സ്വീകാര്യങ്ങളുമുണ്ടെന്ന് പ്രകാശന്. കേരളത്തിനകത്തും പുറത്തും പ്രദര്‍ശനങ്ങള് സംഘടിപ്പിച്ചിട്ടുണ്ട്. കേരള ലളിതകലാ അക്കാദമിയുടെ വാര്‍ഷിക പ്രദര്‍ശനത്തിലേക്ക് പതിവായി ചിത്രങ്ങള് തെരഞ്ഞെടുക്കപ്പെടുന്നു. കോളേജ് പഠനകാലത്തുതന്നെ ചിത്രരചനയില് മികവുപുലര്‍ത്തിയിരുന്നു. മൂന്നുവട്ടം സര്‍വകലാശാലാ കലാപ്രതിഭയായി. ഒമാനില് കോളേജ് ലക്ചററായി ജോലിചെയ്യുന്ന ബബിതയാണ് ഭാര്യ. മകന്: ദ്രാവണ്.


കലാസൃഷ്ടികളിലെ ആവിഷ്കാരസ്വാതന്ത്ര്യം | prathidhwani.org\nSrishti-2019 >> Article - Malayalam >> കലാസൃഷ്ടികളിലെ ആവിഷ്കാരസ്വാതന്ത്ര്യം\nWritten By: Akhil Ponnappan\nCompany: Navigant India Pvt Ltd\nമനുഷ്യ സമൂഹത്തിൽ കലയുടെയും കലാകാരന്റെയും പ്രാധാന്യമെന്താണ്? അതുമല്ലെങ്കിൽ ആവശ്യകത എന്താണ്? ഡോക്ടർമാർ, എഞ്ചിനീയർമാർ, കൃഷിക്കാർ, ശാസ്ത്രജ്ഞർ അങ്ങനെ നീളുന്ന എല്ലാ വിഭാഗക്കാർക്കും അവരിൽ അധിഷ്ഠിതമായ ധർമ്മം എന്താണെന്നു വ്യക്തമായി വിശദീകരിക്കുവാൻ സാധിക്കും. സമൂഹത്തിൽ അവർക്കുള്ള സ്ഥാനം, അവരുടെ കർമ്മം എന്താണെന്നു വിശദീകരിക്കുവാൻ സാധിക്കുന്ന ഒന്ന് തന്നെയാണ്. എന്താണ് കലാകാരന്റെ ധർമ്മം? അവന് സമൂഹത്തിൽ ചെയ്യുവാൻ ഉള്ളത് എന്താണ്? വളരെ എളുപ്പത്തിൽ വിശദീകരിക്കാൻ കഴിയുന്ന ഒന്നല്ല അത്. മനുഷ്യരെ ഒരുമിച്ചു നിർത്തുക എന്നുള്ളത് തന്നെയാവണം കലയുടെയും, കലാകാരന്റെയും ധർമ്മം. അതും നന്മയിലൂടെ തന്നെ ആവണം. ആവിഷ്കാരം എന്നത് കലാകാരന്റെ അവകാശം ആണ് അതിനുള്ള അയാളുടെ സ്വാതന്ത്ര്യം ആരാലും നിഷേധിക്കപ്പെടേണ്ട ഒന്നല്ല.\nഇപ്പോഴുള്ള രാഷ്ട്രീയ സാമൂഹിക സാഹചര്യങ്ങൾ കലാകാരന്റെ ആവിഷ്കാരസ്വാതന്ത്ര്യത്തെ നല്ലരീതിയിൽ തന്നെ ചോദ്യം ചെയ്യുന്നുണ്ട്. ഒരിക്കലും അധികാരത്തിൽ ഇരിക്കുന്നവരുടെ സ്തുതി പാടകർ ആകേണ്ടവരല്ല കലാകാരൻമാർ. പണ്ട് രാജഭരണകാലം മുതൽക്കേ കണ്ടു പോരുന്ന ഒരു കാര്യം തന്നെയാണിത്. തെറ്റെങ്കിൽ തെറ്റ് ചൂണ്ടിക്കാട്ടി സമൂഹത്തെ നന്മയിലേക്ക് നയിക്കേണ്ടവർ തന്നെയാണ് അവർ. കലാകാരനേയും അയാളുടെ കലാസൃഷ്ടികളേയും ഭയപ്പെടുത്തുന്ന രാഷ്ട്രീയ ഇടപെടലുകൾ ധാരാളമായി നടക്കുന്ന ഒരു സമയമാണിത്. തെറ്റിനെ ചൂണ്ടിക്കാണിക്കുവാനുള്ള കലാകാരന്റെ ധർമ്മത്തെ തന്നെയാണ് ഇങ്ങനുള്ള ഇടപെടലുകൾ ഇല്ലാതാക്കുന്നത്. രാഷ്ട്രീയ അടിമത്വം മൂലം ശബ്ദിക്കേണ്ടിടത്തു ശബ്ദിക്കാതിരിക്കുന്നതും കലാകാരന്റെ പരാജയം തന്നെയാണ്.\nസാമൂഹിക മാധ്യമങ്ങളുടെ ദുർവിനിയോഗം കലാസൃഷ്ടികളെ നല്ലരീതിയിൽ തളർത്തുന്ന ഒരു സാഹചര്യം ആണ് ഇന്നുള്ളത്. എത്ര മഹാനായ കലാകാരന്റെ കലാസൃഷ്ടി ആണെങ്കിലും അതിനെ പറ്റി അഭിപ്രായം രേഖപ്പെടുത്തുക എന്നുള്ളത് ഏതൊരു സാധാരണക്കാരനും വളരെ എളുപ്പം സാധിക്കുന്ന കാര്യമാണ്. ഇതിന്റെ ഗുണങ്ങളും ദോഷങ്ങളും ധാരാളമുണ്ട്. ഇഷ്ടപ്പെട്ട കലാസൃഷ്ടിയോടുള്ള ആദരവും, പ്രോത്സാഹനവും മറ്റുള്ളവർ കാൺകേതന്നെ പ്രകടിപ്പിക്കുവാൻ സാധിക്കുന്നതിന്റെ സംതൃപ്തി ഏതൊരു കലാ ആസ്വാദകനും സന്തോഷം നൽകുന്ന ഒന്ന് തന്നെയാണ്. മറുവശത്തു മഹത്തായ കലാസൃഷ്ടി ആണെങ്കിലും, അല്ലെങ്കിലും അതിനെ വിമർശിക്കുക എന്നുള്ളതാണ്. ഇതിൽ തന്നെ രണ്ട് തരം വിമർശനങ്ങൾ ആണ് കണ്ട് വരുന്നത്. കലാസൃഷ്ടിയെ മനസിലാക്കി, അതിലെ പോരായ്മകളെ ചൂണ്ടിക്കാട്ടി വസ്തുനിഷ്ടമായി അതിനെ വിമർശിക്കുക. ഇങ്ങനുള്ള വിമർശനങ്ങളെ ഒരിക്കലും തള്ളിക്കളയുവാൻ സാധിക്കില്ല. അത് ഒരിക്കലും ആവിഷ്കാരസ്വാതന്ത്ര്യത്തെ ഹനിക്കുന്നുമില്ല. പ്രസ്തുത കലാസൃഷ്ടിയെ മനസിലാക്കി, പഠനം നടത്തി ചെയ്യുന്ന ഇതുപോലുള്ള വിമർശനങ്ങൾ കലാകാരനെ തന്റെ സൃഷ്ടികളിൽ കൂടുതൽ ശ്രദ്ധചെലുത്തുവാൻ ഉപകരിക്കും എന്നതിൽ സംശയമില്ല. രണ്ടാമത്തേത് കലാസൃഷ്ടിയെ പൂർണമായും മനസിലാക്കാതെ അതിനെ നിഷ്കരുണം വിമർശിക്കുക എന്നുള്ളതാണ്. തന്റെ കാഴ്ച്ചപ്പാടുകൾക്കു ദഹിക്കാത്ത സൃഷ്ടികൾ ആവാം അത്. കാഴ്ചപ്പാടുകൾ എന്ന് പറയുമ്പോൾ അതിൽ രാഷ്ട്രീയ ചിന്തകൾ, മതപരമായ കീഴ്‌വഴക്കങ്ങൾ, ജീവിതശൈലികൾ അങ്ങനെ പലതും കടന്ന് വരാം. ഇങ്ങനുള്ള പ്രതികരണങ്ങൾ പലപ്പോഴും വികാരപരമായതുതന്നെയായിരിക്കും. പല കമന്റ് ബോക്സുകളിലും അസഭ്യ വർഷം തന്നെ കാണുവാൻ സാധിക്കും. അത് ഇന്നിന്റെ ഒരു രീതിയായി മാറിക്കഴിഞ്ഞു. എത്ര വലിയ കലാകാരൻ ആയാലും അയാളെ അസഭ്യം പറയുവാനുള്ള സ്വാതന്ത്ര്യം ആണ് സമൂഹമാധ്യമങ്ങൾ ജനങ്ങൾക്കു നൽകിയിരിക്കുന്നത്. ഇത് തീർച്ചയായും കലാകാരന്റെ ആവിഷ്കാരസ്വാതന്ത്ര്യത്തെ ഖണ്ഡിക്കുന്നതും, ആസ്വാദകന്റെ അല്ലെങ്കിൽ കപട ആസ്വാദകന്റെ അനാവശ്യ സ്വാതന്ത്ര്യത്തെ വളർത്തുന്നതും ആയ കാര്യമാണ്.\nചതിയനായ ചന്തുവിനെ മലയാളിയുടെ വീരനായകനാക്കി ആവിഷ്കാരസ്വാതന്ത്ര്യത്തെ വേറൊരു തലത്തിലേക്ക് എത്തിച്ചു കാണിച്ചു തന്നു എം ടി എന്ന മഹാനായ എഴുത്തുകാരൻ. അന്ന് മുതൽ ചന്തു മലയാളിയുടെ നായകൻ ആണ്. ആവിഷ്കരണത്തിലെ ഈ വ്യത്യസ്തത ജനങ്ങൾ മനസ്സറിഞ്ഞു സ്വീകരിക്കുകയും ചെയ്തു. ഇത് സംഭവിച്ചത് ഇന്നെങ്കിൽ ചെറിയൊരു വിഭാഗം ആളുകളെങ്കിലും വിമർശനങ്ങളുമായി എത്തിയേക്കാം. അത് ഇന്നിന്റെ ഒരു ട്രെൻഡ് ആയി മാറിക്കഴിഞ്ഞു. മഹത്തായ സൃഷ്ടികളെ വിമർശിക്കുമ്പോൾ തങ്ങൾ അതിലും മഹാന്മാരായി എന്നുള്ള തെറ്റിദ്ധാരണ കൊണ്ടാവാം. അതുമല്ലെങ്കിൽ ഭൂരിഭാഗം ആളുകളും നല്ലതെന്നു പറയുന്നതിനെ വിമർശിച്ചുകൊണ്ട് ശ്രദ്ധ പിടിച്ചു പറ്റാൻ വേണ്ടിയും ആവാം. വിമർശനം എന്നത് കലാകാരന് അർഹിക്കുന്ന ബഹുമാനം കൊടുത്തുകൊണ്ട് തന്നെ രേഖപ്പെടുത്തണം എന്നുള്ള ഔചിത്യബോധം നഷ്ടപ്പെട്ടു വരുന്നതും കാണുന്നുണ്ട്.\nമറ്റൊരു വശം നോക്കുകയാണെങ്കിൽ ആവിഷ്കാരസ്വാതന്ത്ര്യം എന്നത് അതിരു കടക്കേണ്ട ഒന്നല്ല. കലാകാരന് നിയന്ത്രണമില്ലാതെ എന്തും വിളിച്ചു കൂവുവാനുള്ള സ്വാതന്ത്ര്യം ആവരുത് ആവിഷ്കാരസ്വാതന്ത്ര്യം എന്നത്. പൊതു സ്ഥലത്ത് അസഭ്യം പറയുന്നത് പോലെ ആകരുത് ഒരിക്കലും കലാസൃഷ്ടികൾ. അതുപോലെ തന്നെ കലാകാരന് മാത്രം ദഹിക്കുന്നതും, ആസ്വദിക്കാൻ സാധിക്കുന്നതും മാത്രമായ കലാസൃഷ്ടികൾ ഒരിക്കലും പൂർണതയുള്ള സൃഷ്ടികൾ എന്ന് പറയുവാൻ സാധിക്കില്ല. അത് ആസ്വാദകന്റെ മനസുമായി സംവേദിക്കുമ്പോൾ മാത്രമേ പൂർണ്ണത കൈവരിക്കൂ. അങ്ങനെ വരുമ്പോൾ ഇവിടെ കലാകാരന്റെ ആവിഷ്കാരസ്വാതന്ത്ര്യതോടൊപ്പം തന്നെ പ്രാധാന്യമുള്ളതാണ് പ്രേക്ഷകന്റെ ആസ്വാദനവും. നന്മയിൽ മാത്രം അധിഷ്ഠിതമായിരിക്കണം കലാസൃഷ്ടികൾ എന്ന് വാശി പിടിക്കുവാനും ആസ്വാദകന് ഒരിക്കലും സാധിക്കില്ല. നന്മയും തിന്മയും ഒരുപോലുള്ള ഈ കാലഘട്ടത്തിൽ കലാസൃഷ്ടികളിൽ ഇത് രണ്ടും കയറി വരിക തന്നെ ചെയ്യണം. എന്നിരുന്നാലും ഒരു കഥാകൃത്ത് പറയുന്നത് ദുഷ്ടന്റെ കഥയെങ്കിൽ, ആ ദുഷ്ടനെ പോലെ ആകരുത് ഒരിക്കലും നമ്മൾ എന്ന ഒരു സന്ദേശം അതിൽ ഉണ്ടാവണം. അത് തന്നെയാണ് കലാകാരന്റെ സാമൂഹികപ്രതിബദ്ധത. കരയിപ്പിക്കുന്ന, അല്ലെങ്കിൽ സങ്കടം നിറഞ്ഞ ഒരു കഥയാണ് പറയുന്നതെങ്കിൽ, മനുഷ്യമനസ്സിലെ സ്നേഹം, കരുണ, സഹാനുഭൂതി മുതലായ വികാരങ്ങളെ ഉണർത്തിഎടുക്കുന്നത് തന്നെയാവണം അത്.\nആവിഷ്കാരസ്വാതന്ത്ര്യം എന്നത് കലാകാരന്റെ അവകാശമാണെങ്കിൽക്കൂടിയും ആ ഒരു സ്വാതന്ത്ര്യത്തിന് അച്ചടക്കത്തിന്റെ അതിർവരമ്പ് കൂടി ആവശ്യമാണ്. അങ്ങനെങ്കിൽ ഒരു ആസ്വാദകന് നെറ്റി ചുളിക്കാതെ തന്നെ അത് ആസ്വദിക്കുവാൻ സാധിക്കും. സാമൂഹികപ്രതിബദ്ധ ഉള്ളതും, സ്വാതന്ത്ര്യത്തെ ഹനിക്കാത്തതും, അതോടൊപ്പം അതിർവരമ്പുകളെ ഭേദിക്കാത്തതും, അനാവശ്യ ചർച്ചകൾക്കു സ്ഥാനമില്ലാത്തതുമായ നല്ല നല്ല സൃഷ്ടികൾ വീണ്ടും വീണ്ടും ഉണ്ടാവട്ടെ എന്ന് നമുക്ക് പ്രത്യാശിക്കാം.


ഐഎഫ്എഫ്കെ ആര്‍ക്കാണ് ഒളി അജന്‍ഡ? - Samakalika Malayalam\nഅന്താരാഷ്ട്ര ചലച്ചിത്രമേള; ആര്‍ക്കാണ് ഒളി അജന്‍ഡ? വിവാദം\nPublished: 25th November 2019 06:17 PM |\nLast Updated: 26th November 2019 04:32 PM | A+A A- |\n2017 അന്താരാഷ്ട്ര ചലച്ചിത്രോത്സവത്തിലെ പ്രേക്ഷക പങ്കാളിത്തം (ഫയൽ ചിത്രം)/ ഫോട്ടോ: ബിപി ദീപു/ എക്സ്പ്രസ്\nസിനിമകള് തിരഞ്ഞെടുത്ത രീതിക്കെതിരെ പ്രതിഷേധം ശക്തമാവുകയും എട്ട് സംവിധായകര് ഹൈക്കോടതിയെ സമീപിക്കുകയും ചെയ്തതോടെ കേരളത്തിന്റെ ഇരുപത്തിനാലാമത് അന്താരാഷ്ട്ര ചലച്ചിത്രമേള (ഐ.എഫ്.എഫ്.കെ) വിവാദച്ചുഴിയില്. ഒറ്റപ്പെട്ട പരാതികള് മുന്‍പും ഉണ്ടായിട്ടുണ്ടെങ്കിലും സംഘടിത പ്രതിഷേധം ഇതാദ്യമാണ്. തിരുവനന്തപുരത്ത് ഡിസംബര്6മുതല് 13 വരെയാണ് മേള. അതിനു തിരഞ്ഞെടുത്ത സിനിമകളുടെ പട്ടിക റദ്ദാക്കുകയും പുതിയ തിരഞ്ഞെടുപ്പു സമിതിയെ വച്ച് വീണ്ടും സിനിമകള് കണ്ടു പുതിയ പട്ടിക ഉണ്ടാക്കുകയും ചെയ്യണം എന്നാണ് ആവശ്യം. പ്രദര്‍ശനവിജയം നേടുകയും ടി.വി. ചാനലുകള് സംപ്രേഷണം ചെയ്യുകയും ഡി.വി.ഡി ഇറങ്ങുകയും ചെയ്ത മലയാളം വാണിജ്യ സിനിമകള്‍ക്ക് ഇടം കൊടുക്കാന് പുതിയ യുവസംവിധായകരുടേതുള്‍പ്പെടെ സമാന്തര സിനിമകള് തള്ളിയെന്നാണ് പ്രധാന വിമര്‍ശനം. എന്നാല്, ഏതെങ്കിലും ഒരു സിനിമയ്ക്കോ സംവിധായകനോ വേണ്ടിയല്ല ഈ പ്രതിഷേധം എന്ന പ്രത്യേകതയുണ്ട്. ഐ.എഫ്.എഫ്.കെയില് ചില മാറ്റങ്ങള് ആവശ്യമാണ് എന്ന പൊതുവികാരത്തിനാണ് ഊന്നല്. ജെല്ലിക്കെട്ട്, ഉയരെ, ഉണ്ട, വൈറസ്, ഇഷ്‌ക്, കുമ്പളങ്ങി നൈറ്റ്സ്, രൗദ്രം, ആന്റ് ദി ഓസ്‌കാര് ഗോസ് ടു, ഒരു ഞായറാഴ്ച എന്നിവയാണ് മേളയിലെത്തുന്ന ജനപ്രിയ മലയാളം സിനിമകള്. ലഭിച്ച 93 സിനിമകളില്‍നിന്ന് ഇവ ഉള്‍പ്പെടെ പതിനാലെണ്ണം മലയാളം സിനിമാ വിഭാഗത്തിലേക്ക് തെരഞ്ഞെടുക്കപ്പെട്ടപ്പോള് പുറത്തായ സമാന്തര ചിത്രങ്ങള് നിരവധി. പക്ഷേ, ആ തെരഞ്ഞെടുക്കലും തള്ളലും സുതാര്യമായിരുന്നില്ല എന്ന വിമര്‍ശനമാണ് പ്രതിഷേധമായി ശക്തി പ്രാപിച്ചതും കോടതി കയറിയതും.\nമേളയുടെ സംഘാടകരായ ചലച്ചിത്ര അക്കാദമി ജനറല് കൗണ്‍സില് അംഗങ്ങളെ സിനിമകള് തിരഞ്ഞെടുക്കാനുള്ള സമിതിയില് ഉള്‍പ്പെടുത്തിയതാണ് പ്രതിഷേധത്തിന് ഇടയാക്കിയ രണ്ടാമത്തെ വിഷയം. ജൂറിക്കു മുന്നിലെത്തിയ സിനിമകള് മുഴുവന് കാണാതെയാണ് തിരഞ്ഞെടുപ്പ് നടത്തിയത് എന്നത് മൂന്നാമത്തെ ആരോപണം. ഇപ്പോള് തിരഞ്ഞെടുത്തിരിക്കുന്ന മലയാളം സിനിമകളുടെ പട്ടികയുമായി മേള തുടങ്ങിയാല് പരസ്യ പ്രതിഷേധത്തിനും സമാന്തര സിനിമാ പ്രവര്‍ത്തകരുള്‍പ്പെടെ ആലോചിക്കുന്നു. 'മലയാളം സിനിമ ഇന്ന്' വിഭാഗത്തിലേക്ക് സിനിമകള് അയയ്ക്കുകയും തിരഞ്ഞെടുക്കപ്പെടാതിരിക്കുകയും ചെയ്ത എട്ട് സംവിധായകരാണ് ഹൈക്കോടതിയെ സമീപിച്ചിരിക്കുന്നത്. ഡോ. എസ് സുനില്‍കുമാര് (സിനിമ- വിശുദ്ധ രാത്രികള്), സതീഷ് ബാബുസേനന് (ഇരുട്ട്), സന്തോഷ് ബാബുസേനന് (ചായം പൂശിയ വീട്), പ്രതാപ് ജോസഫ് (ഒരു രാത്രി ഒരു പകല്), വേണു നായര് (ജലസമാധി), വിനോദ് കൃഷ്ണ (ഇലം), സജാസ് റഹ്മാന് (വാസന്തി), സിദ്ദീഖ് പറവൂര് (താഹിറ) എന്നിവര്. ഇതിനു പുറമേ വനിതാ സംവിധായകരുടെ സിനിമകള് തിരഞ്ഞെടുത്തതില് ക്രമക്കേട് ആരോപിച്ച് മറ്റൊരു ഹര്‍ജിയും കോടതിയിലുണ്ട്.\nസാംസ്‌കാരിക സെക്രട്ടറി, ചലച്ചിത്ര അക്കാദമി ചെയര്‍മാന്, ഐ.എഫ്.എഫ്.കെ സെലക്ഷന് കമ്മിറ്റി എന്നിവര്‍ക്കു പുറമേ 'ഇഷ്‌കി'ന്റെ സംവിധായകന് അനുരാജ് മനോഹര്, 'കുമ്പളങ്ങി നൈറ്റ്സി'ന്റെ സംവിധായകന് മധു സി. നാരായണന്, വൈറസിന്റെ സംവിധായകന് ആഷിക് അബു, ഒരു ഞായറാഴ്ചയുടെ സംവിധായകന് ശ്യാമപ്രസാദ്, 'ഉണ്ട'യുടെ സംവിധായകന് ഖാലിദ് റഹ്മാന്, 'ആന്റ് ദി ഓസ്‌കാര് ഗോസ് ടു'വിന്റെ സംവിധായകന് സലിം അഹ്മദ്, 'ഉയരെ'യുടെ സംവിധായകന് മനു അശോകന് എന്നിവരെക്കൂടി എതിര് കക്ഷികളാക്കിയാണ് ഹര്‍ജി. ''മലയാളം സിനിമ ഇന്ന് വിഭാഗത്തില് ഉള്‍പ്പെടുത്തിയിരിക്കുന്ന പതിന്നാല് സിനിമകളില് എട്ടും നേരത്തേ റിലീസ് ചെയ്ത് വന് പ്രദര്‍ശന വിജയം നേടിയവയാണ്. സിനികള് മേളയുടെ ഭാഗമാക്കുന്നത് മറ്റു സ്വതന്ത്ര സംവിധായകരോടും അവരുടെ സമാന്തര സിനിമകളോടും പ്രേക്ഷകരോടുമുള്ള അനീതിയാണ്'' തൃശൂര് സ്‌കൂള് ഓഫ് ഡ്രാമയില് അദ്ധ്യാപകന് കൂടിയായ ഡോ. എസ്. സുനില് കുമാര് പറയുന്നു. സാംസ്‌കാരിക മന്ത്രി എ.കെ. ബാലനും ചലച്ചിത്ര അക്കാദമി ചെയര്‍മാന് കമലിനും വിശദമായ പരാതി നല്‍കിയെങ്കിലും പ്രതികരണം പോലും ഉണ്ടാകാത്ത സാഹചര്യത്തിലാണ് കോടതിയെ സമീപിച്ചത്. ഐ.എഫ്.എഫ്.കെയില് വിവേചനം നടക്കുന്നതായി അനുഭവവും പരാതിയും ഉള്ളവര് ഉള്‍പ്പെട്ട 'കൗണ്ടര് ഐ.എഫ്.എഫ്.കെ' വാട്സാപ്പ് ഗ്രൂപ്പ് രൂപീകരണത്തോടെ ആരംഭിച്ച എതിര്‍പ്പ് പിന്നീട് വന് പ്രതിഷേധമായി മാറുകയായിരുന്നു. സമൂഹമാധ്യമ ഗ്രൂപ്പിനു പുറത്തും കൂടിയാലോചനകളും കൂട്ടായ്മകളും നടന്നു. തുടര്‍ന്നാണ് നിയമപരമായി നീങ്ങിയത്.\nഅതേസമയം, ആരോപണങ്ങള് പൂര്‍ണ്ണമായും നിഷേധിച്ച് മേളയുടെ പ്രവര്‍ത്തനങ്ങളുമായി മുന്നോട്ടുപോവുകയാണ് അക്കാദമി. പരാതികള് ശരിയായി മനസ്സിലായിട്ടില്ലെന്ന് മലയാളം സിനിമ ഇന്ന് വിഭാഗം സെലക്ഷന് കമ്മിറ്റി അധ്യക്ഷന് ടി.വി. ചന്ദ്രന് പറയുന്നു. ''ചിലര് കോടതിയില് പോയതായി അറിയാം. പക്ഷേ, അവരുടെ ആവശ്യങ്ങള് ശരിയായി മനസ്സിലാക്കാന് സാധിച്ചിട്ടില്ല'' എന്നാണ് അദ്ദേഹത്തിന്റെ പ്രതികരണം. ''അക്കാദമി ജനറല് കൗണ്‍സില് അംഗങ്ങള് ജൂറി അംഗമാകരുതെന്ന് നിയമാവലിയില് പറയുന്നില്ല; മുന്‍പും ഇതുപോലെ ചെയ്തിട്ടുണ്ട്, വാണിജ്യ സിനിമകളെല്ലാം കലാമൂല്യമില്ലാത്തവയല്ല; എല്ലാത്തവണയും അവ മേളയില് ഉള്‍പ്പെടുത്താറുണ്ട്, ജൂറി സിനിമകളെല്ലാം കണ്ട ില്ല എന്ന് ആരോപിച്ച് മേളയുടെ വിശ്വാസ്യത കളങ്കപ്പെടുത്താനാണ് ശ്രമം'' എന്നിങ്ങനെയാണ് ചലച്ചിത്ര അക്കാദമി സെക്രട്ടറി മഹേഷ് പഞ്ജുവിന്റെ വിശദീകരണം.\nതങ്ങളുടെ സിനിമ കാണാതെ തിരഞ്ഞെടുപ്പ് സമിതി തള്ളിയെന്നാണ് സുനില് കുമാറിന്റെയും പ്രതാപ് ജോസഫിന്റെയും പരാതി. അതുമായി ബന്ധപ്പെട്ട് അനീതി നടന്നുവെന്നും നടപടിക്രമങ്ങള് സുതാര്യമായിരുന്നില്ലെന്നും അവര് പറയുന്നു. സമാന സ്വഭാവമുള്ള പരാതികളുള്ളവരാണ് മറ്റ് ആറു പേരും.\nവിവിധ രാജ്യങ്ങളില് നിന്നെത്തുന്ന പ്രേക്ഷകര്‍ക്കു വേണ്ടി മികച്ച മലയാളം സിനിമകള് പ്രദര്‍ശിപ്പിക്കുക, ലോകത്തെ മികച്ച സിനിമകള് പ്രദര്‍ശിപ്പിക്കുകയും പ്രത്യേകിച്ച് ഏഷ്യന്, ആഫ്രിക്കന്, ലാറ്റിനമേരിക്കന് രാജ്യങ്ങളില് നിന്നുള്ള സിനിമകള് മത്സരത്തിലൂടെ തിരഞ്ഞെടുത്ത് പുരസ്‌കാരം നല്‍കുകയുമാണ് ഐ.എഫ്.എഫ്.കെയുടെ പ്രഖ്യാപിത ലക്ഷ്യം. വളര്‍ന്നു വരുന്ന യുവ സംവിധായകരെ പ്രോല്‍സാഹിപ്പിക്കുന്നതിന് ഈ രാജ്യങ്ങളില് നിന്നുള്ള നവാഗത സംവിധായകര്‍ക്ക് വേറെയും പുരസ്‌കാരമുണ്ട്. മലയാളം ഒഴികെയുള്ള മറ്റു ഭാഷകളില് നിന്നായി ഒന്‍പത് സിനിമകളാണ് ഇന്ത്യന് സിനിമാ വിഭാഗത്തിലേക്ക് തിരഞ്ഞെടുക്കുന്നത്. ഇതില്‍നിന്ന് രണ്ടെണ്ണം അന്താരാഷ്ട്ര മത്സര വിഭാഗത്തിലേക്ക് തിരഞ്ഞെടുക്കും.\nപതിന്നാലില് എട്ട് വാണിജ്യ സിനിമകള് മലയാളം വിഭാഗത്തില് ഉള്‍പ്പെടുത്തിയത് ഐ.എഫ്.എഫ്.കെയുടെ ഉദ്ദേശ്യലക്ഷ്യങ്ങളെത്തന്നെ പരാജയപ്പെടുത്തുന്നുവെന്ന വിമര്‍ശനത്തെ മുന് വര്‍ഷങ്ങളിലെ പട്ടികകൊണ്ട് പ്രതിരോധിക്കാനാണ് അക്കാദമി ശ്രമിക്കുന്നത്. കഴിഞ്ഞ തവണ പ്രദര്‍ശന വിജയം നേടിയ ഏഴ് സിനിമകള് ഉണ്ടായിരുന്നുവെന്ന് ഓര്‍മ്മിപ്പിക്കുകയും ചെയ്യുന്നു. എന്നാല്, ഇത്തരം രേണ്ടാ മൂന്നോ സിനിമകളെ ഉള്‍പ്പെടുത്തി തുടങ്ങുകയും ഓരോ വര്‍ഷവും എണ്ണം കൂട്ടുകയുമാണ് ചെയ്തത് എന്ന് സതീഷ് ബാബുസേനനും സന്തോഷ് ബാബു സേനനും പറയുന്നു. ഇങ്ങനെ പോയാല് ക്രമേണ വാണിജ്യ സിനിമകള് മേളയിലെ മലയാളം വിഭാഗത്തെ വിഴുങ്ങുമെന്ന ആശങ്കയാണ് വേണുനായരും പങ്കുവയ്ക്കുന്നത്. തിരഞ്ഞെടുത്ത ഓരോ സിനിമയ്ക്കും രണ്ടു ലക്ഷം രൂപ വീതം ചലച്ചിത്ര അക്കാദമി നല്‍കുന്നുണ്ട്.\n''കേരളത്തില് നല്ല സിനിമകള് ഉണ്ടാകുന്നതിനുവേണ്ടിയുള്ള പ്രോത്സാഹനമാണ് ഇത്. എന്നാല് പ്രദര്‍ശന വിജയം നേടിയ സിനിമകളെ ഉള്‍പ്പെടുത്തി അവയ്ക്ക് ഈ തുക നല്‍കുന്നത് സ്വതന്ത്ര സംവിധായകരോടും കേരളത്തിലെ സ്വതന്ത്ര സിനിമാ സംസ്‌കാരത്തോടും ചെയ്യുന്ന അനീതിയാണ്''- വിനോദ് കൃഷ്ണ പറയുന്നു.\n''വാണിജ്യപരമായ ലക്ഷ്യങ്ങളോടെ നിര്‍മ്മിക്കുന്ന മലയാളം സിനിമകളെയല്ല, കലാമൂല്യമുള്ള സിനിമകളെ പ്രോല്‍സാഹിപ്പിക്കുകയാണ് ഐ.എഫ്.എഫ്.കെയുടെ ലക്ഷ്യം. വാണിജ്യപരമായി വിജയിച്ചു എന്നതും വാണിജ്യപരമായ മൂല്യങ്ങളും മേളയിലേക്കു സിനിമ തിരഞ്ഞെടുക്കുന്നതിന്റെ മാനദണ്ഡമല്ല'' എന്നും വിനോദ് കൃഷ്ണ.\n''കഴിഞ്ഞ നാലുവര്‍ഷമായി ഐ.എഫ്.എഫ്.കെ പല കാരണം പറഞ്ഞ് എന്റെ നാലു സിനിമകള് തിരസ്‌കരിച്ചു. നാലു സിനിമയും വെളിച്ചം കണ്ടില്ല. അതില് ഒന്ന് ഒരു ത്രീ ഡി സിനിമയായിരുന്നു. സ്വതന്ത്ര സിനിമയില് ആദ്യമായി ഒരു ത്രീ ഡി സിനിമ- 'കന്യാവനങ്ങള്.' ഈ സിനിമ നിരാകരിച്ച അക്കാദമി പറഞ്ഞത് ത്രീ ഡി സിനിമ കാണാനുള്ള സംവിധാനം ഇല്ല എന്നാണ്. എന്നിട്ടും സാങ്കേതികമായും കലാപരമായും ഉന്നത നിലവാരം പുലര്‍ത്തുന്ന സിനിമകളെ പ്രോത്സാഹിപ്പിക്കാന് എന്നതാണ് അക്കാദമിയുടെ ലക്ഷ്യം എന്ന് അവകാശപ്പെടുകയും ചെയ്യുന്നു'' സിദ്ദീഖ് പറവൂര് പറയുന്നു.\nഅക്കാദമി ജനറല് കൗണ്‍സിലിലെ ഓരോ അംഗം വീതം ഉള്‍പ്പെട്ട അഞ്ചംഗ സമിതിയാണ് ഓരോ വിഭാഗത്തിലും തിരഞ്ഞെടുപ്പു നടത്തുന്നത്. സിബി മലയില്, വി.കെ. ജോസഫ്, പ്രദീപ് ചൊക്‌ളി, സജിതാ മഠത്തില് എന്നിവരാണ് അക്കാദമിയെ പ്രതിനിധീകരിക്കുന്നത്. ഇവരുടെ സാന്നിധ്യം തിരഞ്ഞെടുപ്പിനെ പക്ഷപാതപരമായി സ്വാധീനിച്ചെന്ന് പ്രതിഷേധിക്കുന്നവരും അവരെ ഉള്‍പ്പെടുത്താന് പാടില്ലെന്ന് നിയമാവലിയില് പറയുന്നില്ല എന്ന് അക്കാദമിയും വാദിക്കുന്നു. അക്കാദമിയിലെ അംഗങ്ങള് സെലക്ഷന് ജൂറിയില് ഉള്‍പ്പെട്ടതോടെ അത് അക്കാദമിയുടെ ഇടപെടല് തന്നെയായി മാറി എന്നാണ് ഇതിനെതിരെ ഉയര്‍ന്ന വിമര്‍ശനം. യഥാര്‍ത്ഥത്തില് അക്കാദമി ജനറല് കൗണ്‍സില് അംഗങ്ങളെ ഉള്‍പ്പെടുത്തണമെന്നോ ഉള്‍പ്പെടുത്താമെന്നോ നിയമാവലിയില് പറയുന്നില്ല. എങ്കിലും അവര് മാറി നില്‍ക്കുകയാണ് ഔചിത്യം എന്ന അഭിപ്രായം പൊതുവേയുണ്ട്. തിരഞ്ഞെടുപ്പ് സമിതിയെ നിയോഗിക്കുന്നതും മേളയുമായി ബന്ധപ്പെട്ട ദൈനംദിന കാര്യങ്ങളും അക്കാദമി നിര്‍വ്വാഹക സമിതി ഏറ്റെടുക്കുകയും ജനറല് കൗണ്‍സിലില്‍നിന്നു മാറ്റുകയും വേണമെന്നായിരുന്നു സര്‍ക്കാര് നിയോഗിച്ച അടൂര് ഗോപാലകൃഷ്ണന് സമിതിയുടെ ശുപാര്‍ശ. അത് നടപ്പാക്കിയില്ല. പ്രമുഖ സിനിമാപ്രവര്‍ത്തകര് ഉള്‍പ്പെട്ട സമിതിയെ മതിയായ പ്രതിഫലം നല്‍കി നിയോഗിച്ചു വേണം സിനിമകള് തെരഞ്ഞെടുക്കാന് എന്നും അടൂര് സമിതി ശുപാര്‍ശ ചെയ്തിരുന്നു.\n93 സിനിമകളാണ് മലയാളം സിനിമ ഇന്ന് വിഭാഗത്തില് കിട്ടിയത്. ഇവ പന്ത്രണ്ട് ദിവസങ്ങള്‍കൊണ്ട് സമിതി കണ്ട് തീര്‍ത്ത് അവയില്‍നിന്ന് പതിന്നാലെണ്ണം തിരഞ്ഞെടുത്തു എന്ന അക്കാദമിയുടെ അവകാശവാദം മുഖവിലയ്ക്കെടുക്കാന് പ്രതിഷേധവുമായി രംഗത്തുള്ള സിനിമാ പ്രവര്‍ത്തകര് തയ്യാറല്ല. ''ഓരോ സിനിമയും ശരാശരി 90 മിനിറ്റെങ്കിലും ഉണ്ടായിരിക്കെ ഇത് അസാധ്യമാണ്. ഭക്ഷണവും വിശ്രമവുമൊക്കെയായി രണ്ടു മണിക്കൂര് വീതമെങ്കിലും മാറ്റിവച്ചാല്‍പ്പോലും എല്ലാ ദിവസവും 14 മണിക്കൂറെങ്കിലും കണ്ടാല് മാത്രമാണ് ഇത്രയും ദിവസങ്ങള്‍ക്കുള്ളില് ഇത്രയും സിനിമകള് കണ്ടുതീര്‍ക്കാനാവുക. അതുകൊണ്ടുതന്നെ തിരഞ്ഞെടുപ്പു സമിതി മുഴുവന് സിനിമകളും കാണാതിരിക്കുകയോ മിക്ക സിനിമകളും ഭാഗികമായി മാത്രം കാണുകയോ ചെയ്തുവെന്നാണ് മനസ്സിലാകുന്നത്.''\nഇത്തവണ സെപ്റ്റംബര് 10 ആയിരുന്നു മേളയില് ഉള്‍പ്പെടുത്തുന്നതിനു സിനിമകള് അയയ്ക്കാനുള്ള അവസാന തീയതി. ഡി.വി.ഡി, പെന്‍ഡ്രൈവ് എന്നിവ മുഖേനയും ഓണ്‍ലൈന് സ്‌ക്രീനര് മുഖേനയും സിനിമ അയച്ചവരുണ്ട്. എല്ലാവരുടെയും അപേക്ഷയും സിനിമയും ലഭിച്ചുവെന്ന് അറിയിച്ച് അക്കാദമിയില്‍നിന്ന് ഇ-മെയിലില് അറിയിപ്പും ലഭിച്ചു. എന്നാല്, മലയാളം സിനിമ ഇന്ന് വിഭാഗത്തിലേക്ക് തിരഞ്ഞെടുക്കപ്പെട്ട സിനിമകളുടെ പട്ടിക പുറത്തുവന്നപ്പോള് വന് പ്രദര്‍ശന വിജയം നേടിയ സിനിമകളുടെ എണ്ണം കൂടിയത് വലിയ അമ്പരപ്പാണ് ഉണ്ടാക്കിയത്. ലഭിച്ച സിനിമകള് എല്ലാം കാണാന് തയാറാകാതെ 14 മലയാളം സിനിമകള് തെരഞ്ഞെടുത്തതുവഴി അവയ്ക്ക് രണ്ടു ലക്ഷം രൂപ വീതം 28 ലക്ഷം രൂപ പൊതുപണം ലഭിക്കാന് ഇടയാക്കിയത് സാമ്പത്തിക അഴിമതികൂടിയാണ് എന്ന വിമര്‍ശനവുമുണ്ട്.\nപലരും സിനിമ അയച്ച വിമിയോ ഓണ്‍ലൈന് പ്ലാറ്റ്‌ഫോമിന്റെ സാധ്യതകള് തിരിച്ചറിയാതിരുന്നത് ഐ.എഫ്.എഫ്.കെ തിരഞ്ഞെടുപ്പ് സമിതിയുടെ വാദങ്ങള് ദുര്‍ബലമാക്കുന്നു. പാസ്വേഡ് ഉപയോഗിച്ച് യൂ ട്യൂബിലെപ്പോലെ സിനിമ കാണാവുന്ന ഇടമാണ് വിമിയോ. യൂ ട്യൂബിലെയും ഓണ്‍ലൈന് പോര്‍ട്ടലുകളിലെയും പോലെതന്നെ വിമിയോയിലും എത്ര ആളുകള് എവിടെ നിന്നൊക്കെ എപ്പോഴൊക്കെ ക ുവെന്ന് കണ്‍ട്രോള് പാനലിന്റെ യൂസര്‍നെയിമും പാസ്വേഡും ഉള്ളവര്‍ക്ക് അറിയാന് കഴിയും. വിമിയോ വഴി അയക്കുമ്പോള് തുറന്നു സിനിമ കാണാനുള്ള പാസ്വേഡ് ഉള്‍പ്പെടെ തിരഞ്ഞെടുപ്പ് സമിതിക്ക് നല്‍കുകയാണ് ചെയ്യുക. തന്റെ സിനിമ സെപ്റ്റംബര് 15-നും 17-നും ഇടയിലായി ആകെ അന്‍പത് ശതമാനം മാത്രമാണ് തിരഞ്ഞെടുപ്പ് സമിതി കണ്ടതെന്ന് പ്രതാപ് ജോസഫ് പറയുന്നു. ഇത് വ്യക്തമാക്കുന്ന പ്രിന്റൗട്ട് കോടതിയിലും സമര്‍പ്പിച്ചു. തള്ളിയ സിനിമകളെല്ലാം ഇതുപോലെ ഭാഗികമായി മാത്രം കണ്ടതോ തീരെ കാണാത്തതോ ആകാനുള്ള സാധ്യതയുണ്ട് എന്നാണ് പരാതി. ഇന്ത്യന് സിനിമാ വിഭാഗത്തിലേക്ക് വിമിയോ വഴി താന് അയച്ച സിനിമ കാണാതെയാണ് തള്ളിയത് എന്ന ബംഗാളി സംവിധായകന് ഇന്ദ്രാസിസ് ആചാര്യയുടെ വെളിപ്പെടുത്തല് ഇതിനു ശക്തി കൂട്ടുകയും ചെയ്യുന്നു. തിരഞ്ഞെടുത്ത സിനിമകളുടെ പട്ടിക ക ആചാര്യ നോക്കിയപ്പോള് തന്റെ സിനിമ സമിതി കണ്ടിട്ടില്ല. ഇത് വാട്സാപ്പ് മെസ്സേജ് വഴി ചൂണ്ടിക്കാണിച്ചപ്പോള് അക്കാദമിയില്‍നിന്നു ലഭിച്ച മറുപടി ഡൗണ്‍ലോഡ് ചെയ്ത് കണ്ടു എന്നായിരുന്നു. എന്നാല് ഡൗണ്‍ലോഡ് ചെയ്യാന് സാധിക്കാത്ത ഫോര്‍മാറ്റിലാണ് താന് അയച്ചത് എന്ന് ഇന്ദ്രാസിസ് ആചാര്യ വെളിപ്പെടുത്തുന്നു.\nസമിതി 307 സിനിമകള് 40 ദിവസം കണ്ട് ലോക സിനിമാ വിഭാഗത്തിലേക്കുള്ള സിനിമകള് തിരഞ്ഞെടുത്തുവെന്നും 207 സിനിമകള് 18 ദിവസം കണ്ട് ഇന്ത്യന് സിനിമാ വിഭാഗത്തിലേക്കുള്ള സിനിമകള് തിരഞ്ഞെടുത്തുവെന്നുമാണ് വാദം. ഇതും ചോദ്യം ചെയ്യപ്പെടുകയാണ്. വലിയൊരു വിഭാഗം സിനിമകള് കാണാതിരിക്കുകയോ കുറച്ചുമാത്രം കാണുകയോ ചെയ്തു. ഇത് വഴിവിട്ടതും അധാര്‍മ്മികവും സങ്കടകരവുമാണെന്ന് പരാതിക്കാര് പറയുന്നു. സിനിമകള് അയയ്ക്കുമ്പോള് സമിതികളില് ആരൊക്കെയാണെന്ന് പുറത്ത് അറിയില്ലായിരുന്നു. അപേക്ഷകളില് സമിതി അംഗങ്ങള് ഇടപെടല് നടത്തില്ല എന്ന അക്കാദമി നിയമാവലിയിലെ വാഗ്ദാനം വിശ്വസിച്ചാണ് അയച്ചത്. പക്ഷേ, അനുഭവം നേരേ തിരിച്ചായി. കലാപരവും ധാര്‍മ്മികവുമായ എടുത്തു പറയാവുന്ന മൂല്യങ്ങളില്ലാത്ത സിനിമകള് മേല്‍ക്കൈ നേടി. അതിനിടെ, മലയാളം സിനിമ ഇന്ന് വിഭാഗത്തിലെ തിരഞ്ഞെടുപ്പ് സമിതി അംഗമായിരുന്ന മുന് ഇന്‍ഫര്‍മേഷന് - പബ്ലിക് റിലേഷന്‍സ് വകുപ്പ് ഉദ്യോഗസ്ഥയുടെ ഫേസ്ബുക്ക് പോസ്റ്റ് സിനിമ കാണലിന്റെ രഹസ്യസ്വഭാവം നഷ്ടപ്പെടുത്തി എന്ന വിമര്‍ശനത്തിനും ഇടയാക്കി. ''ജൂറി മുന്‍പാകെ പരിഗണനയ്‌ക്കെത്തിയ 93 മലയാള ചലച്ചിത്രങ്ങളില് നിന്നും 24-ാമത് ഐ.എഫ്.എഫ്.കെയിലേക്ക് 14 ചിത്രങ്ങള് തിരഞ്ഞെടുക്കുക. കാഴ്ചയുടെ മാരത്തണില് പ്രഗത്ഭരായ നാലു പേര്‍ക്കൊപ്പം ഞാനും. രാവിലെ എട്ടു മണിക്ക് തുടങ്ങുന്ന യജ്ഞം. രാത്രി വീട്ടിലെത്തി സുനേത്ര ഇറ്റിച്ച് കണ്ണുകളെ ആലസ്യത്തിലാറാടിക്കും'' എന്നായിരുന്നു പോസ്റ്റ്. കെ.എസ്. സുധക്കുട്ടിയുടെ ഈ പോസ്റ്റിനെതിരേ വലിയ വിമര്‍ശനമാണ് ഉയര്‍ന്നത്. ''സമിതി അംഗങ്ങളില് ചിലരെ സ്വാധീനിക്കാന് ശ്രമിച്ചവരുടെ പേരുകള് കൃത്യമായും ഓര്‍മ്മയുണ്ട്; ഇടവേളകളില് ആ പേരുകള് നേരമ്പോക്കാക്കി ചിരിച്ചിട്ടുമുണ്ട്; എന്നാല് അക്കാദമി ഒരു ഘട്ടത്തിലും ഇടപെട്ടില്ല'' എന്നും സുധക്കുട്ടി എഴുതി. വിവാദമായതോടെ പോസ്റ്റ് നീക്കിയെങ്കിലും അതിനകം സ്‌ക്രീന്‍ഷോട്ട് വ്യാപകമായി പ്രചരിച്ചിരുന്നു. ഗോവ ചലച്ചിത്ര മേളയില് പണിയ ഭാഷയിലേത് എന്ന പേരില് പ്രദര്‍ശിപ്പിച്ച സിനിമ ഇവിടെ മലയാളം സിനിമ ഇന്ന് വിഭാഗത്തിലാണ് ഉള്‍പ്പെടുത്തിയത്. അതും വിമര്‍ശനത്തിന് ഇടയാക്കി.\nതങ്ങളുടെ സിനിമ തിരഞ്ഞെടുത്തതിന് നന്ദി അറിയിച്ചുകൊണ്ട് അക്കാദമിയുടെ ഔദ്യോഗിക സമൂഹമാധ്യമ പേജില് പലരുടെയും പോസ്റ്റുകള് വന്നു. തിരഞ്ഞെടുക്കപ്പെട്ട സിനിമകളുടെ പട്ടിക മുന്‍കൂട്ടി തീരുമാനിച്ചതിന് ഉദാഹരണമായാണ് ഇത് ചൂണ്ടിക്കാണിക്കപ്പെടുന്നത്. കാലിഡോസ്‌കോപ്പ് എന്നൊരു പുതിയ വിഭാഗം ഭാഗികമായി ഇത്തവണ നടപ്പാക്കുന്നുണ്ട്. ദേശീയ ശ്രദ്ധ നേടിയ മലയാളം സിനിമകളില് പുറത്തു പോയി മേളകളില് പങ്കെടുത്തവ ഉണ്ടെങ്കില് അത്തരം സിനിമകള് ഈ വിഭാഗത്തില് ഉള്‍പ്പെടുത്തണം എന്നാണ് വ്യവസ്ഥ. ഫിപ്രസി അവാര്‍ഡ് നേടിയ സജിന് ബാബുവിന്റെ 'ബിരിയാണി' ഉള്‍പ്പെടുത്തിയില്ല. മലയാള സിനിമ ഇന്ന് വിഭാഗത്തില് ഉള്‍പ്പെടുത്താതെ തള്ളിയ 'ചോല' കാലിഡോസ്‌കോപ്പില് ഉള്‍പ്പെടുത്തി. എന്നാല്, ഐ.എഫ്.എഫ്.കെയുമായി ബന്ധപ്പെട്ട പ്രതിഷേധങ്ങളോട് ഐക്യദാര്‍ഢ്യം പ്രകടിപ്പിച്ച് സംവിധായകന് സനല്‍കുമാര് ശശിധരന് കാലിഡോസ്‌കോപ്പില് ചോല പ്രദര്‍ശിപ്പിക്കുന്നില്ല എന്ന് തീരുമാനിച്ചിരിക്കുകയാണ്. നിലപാട് വ്യക്തമാക്കി അദ്ദേഹം ഫേസ്ബുക് പോസ്റ്റും ഇട്ടു.\nവാണിജ്യ സിനിമകള് തിരുകിക്കയറ്റാനുള്ള അമിത താല്പര്യം സാംസ്‌കാരിക ഗുണ്ടായിസമാണ് എന്ന വിമര്‍ശനം കൂടിയാണ് ചലച്ചിത്ര അക്കാദമിയും ജൂറിയും നേരിടേണ്ടി വരുന്നത്. എവിടെയും കാണാത്ത നല്ല സിനിമകള് കാണാനാണ് പ്രേക്ഷകര് മേളയില് വരുന്നത്. പ്രദര്‍ശനവിജയം നേടിയ സിനിമകള് അധികമായി ഉള്‍പ്പെടുത്തുന്നതോടെ അത് അട്ടിമറിക്കപ്പെടുന്നു. മറ്റൊന്ന്, സ്വന്തം സിനിമയ്ക്ക് വലിയ മേളയുടെ ടാഗ് നേടി വിപണിയില് കൂടുതല് സ്വീകാര്യതയ്ക്കായി ഉപയോഗിക്കാന് അക്കാദമി കൂട്ടുനില്‍ക്കുന്നു എന്ന ആരോപണമാണ്. ''നെറ്റ്ഫ്ളിക്സ്, ആമസോണ് പ്രൈം പോലുള്ള ഓണ്‍ലൈന് മാധ്യമങ്ങള് വലിയ വിലയ്ക്ക് ഈ സിനിമകള് വാങ്ങാന് ഈ ടാഗുകള് സഹായിക്കുന്നു. മേളകളില് പോയ സിനിമയ്ക്ക് ലഭിക്കുന്ന സ്വീകാര്യത ചെറുതല്ല; വിലപേശല് ശേഷി വര്‍ദ്ധിക്കുമ്പോള് ലഭിക്കുന്ന അധിക വിലകൂടിയാണ് മേളയില് തിരുകിക്കയറ്റുന്നതിനു പിന്നിലെ യഥാര്‍ത്ഥ അജന്‍ഡ. ഒക്ടോബര് എട്ടിന് റിലീസ് ചെയ്ത മൂത്തോന് ടൊറന്റോ മേളയുടെ ടാഗുമായാണ് വന്നത്. ജെല്ലിക്കെട്ടിനും ഇത് ഉണ്ടായിരുന്നു; മത്സരത്തില് പങ്കെടുത്ത് അവാര്‍ഡ് നേടുന്ന മേളയല്ല ടൊറന്റോ. പക്ഷേ, അവിടെ എന്തോ വലിയ സംഭവമായി എന്ന മട്ടില് പ്രചരിപ്പിക്കപ്പെടുന്നു''- ഡോ. സുനില് കുമാറിന്റെ വിമര്‍ശനം.\n'ഇരുട്ട്' വളരെ ശക്തമായ ഇടതുപക്ഷ രാഷ്ട്രീയം പറയുന്ന, തീവ്ര വലതുപക്ഷവിരുദ്ധ രാഷ്ട്രീയം പറയുന്ന സിനിമയാണ്. ''കേരളത്തിലല്ലാതെ മറ്റൊരിടത്തും ഇത് കാണിക്കാന് സാധിക്കുമെന്ന് പോലും പ്രതീക്ഷയില്ല. ഇവിടെ കാണിക്കണം എന്ന് ആഗ്രഹമുണ്ടായിരുന്നു. അത് സാധിച്ചില്ല'' സതീഷ് ബാബുസേനന് പറയുന്നു. അനുമതി കിട്ടാന് സെന്‍സര് ബോര്‍ഡിനു മുന്നില് പൊരുതേണ്ടി വന്നു. ബീഫ് കഴിക്കുന്നയാള്, കാവിവല്‍ക്കരണം, സി.പി.ഐ(എം.എല്) തുടങ്ങിയ വാക്കുകളൊന്നും സിനിമയില് പറയാന് പാടില്ലെന്നാണ് സെന്‍സര് ബോര്‍ഡ് നിര്‍ദ്ദേശിച്ചത്. കോടതിയില് പോകുമെന്ന് പറഞ്ഞു. ഡോ. സെബാസ്റ്റിയന് പോളിനെ കേസ് ഏല്പിക്കുകയും ചെയ്തു. അതിനുശേഷമാണ് അനുമതി കിട്ടിയത്.\nകുറേക്കാലമായി സ്വതന്ത്ര സംവിധായകര് ഐ.എഫ്.എഫ്.കെയിലെ തിരഞ്ഞെടുപ്പ് രീതിയില് അസ്വസ്ഥരാണ്. പക്ഷേ, കൂട്ടായ പ്രതിഷേധം ഉണ്ടായില്ല. ഇവരില് ചിലരുടെയെങ്കിലും സിനിമകള് മുന്‍പ് ഇതേ മേളയില് പ്രദര്‍ശിപ്പിച്ചിട്ടുണ്ട്. അക്കാദമിയുടെ സമീപനം മുന്‍പത്തെപ്പോലെ സുതാര്യമായാല് അങ്ങനെ എല്ലാവര്‍ക്കും അവസരം ലഭിക്കും എന്നാണ് ഇവര് പറയുന്നത്. ജെ.എന്.യു.വിലെ ഗവേഷക ഗീഥയുടെ ഒറ്റപ്പെട്ട പ്രതിഷേധമായാണ് തുടങ്ങിയത്. സമിതിയുടെ രൂപീകരണത്തേക്കുറിച്ചും സിനിമകളെല്ലാം സമിതി കാണാത്തതിനേക്കുറിച്ചും മറ്റും അവര് സമൂഹമാധ്യമങ്ങളില് തുടര്‍ച്ചയായി എഴുതി. മലയാളം സിനിമ ഇന്ന് വിഭാഗത്തില് തെരഞ്ഞെടുക്കാന് ഇടയുള്ള സിനിമകളുടെ പട്ടിക ഗീഥ ഫേസ്ബുക്കില് 'പ്രവചിച്ചു.' അത് അങ്ങനെ തന്നെ സംഭവിക്കുകയും ചെയ്തു.\nസമാന്തര സിനിമകളിലൂടെ വന്ന സംവിധായകന് ടി.വി. ചന്ദ്രന് ഇപ്പോഴത്തെ സംഭവവികാസങ്ങളില് ധാര്‍മ്മികമായി കൂടുതല് ഉത്തരവാദിത്തമുണ്ടെന്ന് യുവ സംവിധായകര് പറയുന്നു. ''അദ്ദേഹം ഇപ്പോള് വാണിജ്യ സിനിമകള്‍ക്കു വേണ്ടി വാദിക്കുന്നു. ജോണ് ഏബ്രഹാമിന്റെ അസിസ്റ്റന്റായിരുന്നു എന്ന് അഭിമാനിക്കുകയും തിരഞ്ഞെടുക്കപ്പെട്ട എട്ട് ഹിറ്റ് സിനിമകളേക്കാള് മോശമാണ് തിരഞ്ഞെടുക്കപ്പെടാത്ത സിനിമകള് എന്ന് അഭിമുഖത്തില് പറയുകയും ചെയ്യുന്നു.'' വേണു നായരുടെ വിമര്‍ശനം.\nഐ.എഫ്.എഫ്.കെയുമായി ബന്ധപ്പെട്ട പരാതികളെയും വിമര്‍ശനങ്ങളെയും കുറിച്ച് എറണാകുളത്തുനിന്ന് സാംസ്‌കാരിക പ്രവര്‍ത്തകന് പി.കെ. സുനില്‍നാഥ് സാംസ്‌കാരിക മന്ത്രിക്ക് കത്ത് അയച്ചു. പരിശോധനയ്ക്കായി കത്ത് ചലച്ചിത്ര അക്കാദമി സെക്രട്ടറിക്ക് കൈമാറുന്നു എന്ന് അറിയിച്ച് മന്ത്രിയുടെ ഓഫീസില്‍നിന്ന് മറുപടി വന്നു. അതില് അക്കാദമിയുടെ വിലാസം വര്‍ഷങ്ങള്‍ക്കു മുന്‍പുള്ളതാണ്: മണി ഭവന്, ശാസ്തമംഗലം. അതിനു ശേഷം മറ്റൊരിടത്ത് അക്കാദമി വര്‍ഷങ്ങളോളം പ്രവര്‍ത്തിച്ചു. പിന്നീട് ഇപ്പോള് കിന്‍ഫ്ര പാര്‍ക്കിലെ സ്വന്തം കെട്ടിടത്തിലാണ് പ്രവര്‍ത്തിക്കുന്നത്. കേരളത്തിന്റെ അഭിമാനമായ ചലച്ചിത്ര മേള സംഘടിപ്പിക്കുന്ന ചലച്ചിത്ര അക്കാദമി ഇപ്പോള് എവിടെയാണ് എന്നു പോലും സാംസ്‌കാരിക മന്ത്രിയുടെ ഓഫീസിന് അറിയാത്ത സ്ഥിതി.\nഅന്താരാഷ്ട്ര ചലച്ചിത്രമേള പരാതികള് ഐ.എഫ്.എഫ്.കെ വിവാദച്ചുഴി സംഘടിത പ്രതിഷേധം


തെരുവുനായ് ശല്യത്തിന് പരിഹാരവുമായി വെറ്ററിനറി അസോ. | Madhyamam\nതെരുവുനായ് ശല്യത്തിന് പരിഹാരവുമായി വെറ്ററിനറി അസോ.\nചേര്‍ത്തല: അനുദിനം ഭീഷണിയാകുന്ന തെരുവുനായ് ശല്യത്തിന് ശാശ്വത പരിഹാരം കാണാന് പദ്ധതികളുമായി ഇന്ത്യന് വെറ്ററിനറി അസോസിയേഷന്. അഞ്ചുവര്‍ഷത്തിനുള്ളില് നായ്ക്കളുടെ എണ്ണം കുറക്കാനുള്ള ശാസ്ത്രീയ മാര്‍ഗങ്ങളാണ് സ്വീകരിക്കുന്നത്.\nതെരുവുനായ്ക്കളെ കൊല്ലുന്നത് കുറ്റകരമാണെന്നതിനാല് വന്ധ്യംകരണത്തിന് പ്രാധാന്യം നല്‍കുന്നതാണ് പദ്ധതികളെന്ന് ജില്ല ഭാരവാഹികളായ ഡോ. പ്രേംകുമാര്, ഡോ. സംഗീത് നാരായണന്, ഡോ. ജോര്‍ജ് വര്‍ഗീസ് എന്നിവര് വാർത്തസമ്മേളനത്തില് അറിയിച്ചു.\nഎ.ബി.സി പദ്ധതി പ്രകാരം 6000 നായ്ക്കളെ ജില്ലയിൽ വന്ധ്യംകരിച്ചു. 23ന് ലോകവന്ധ്യംകരണദിനത്തില് കൂട്ടായ ചര്‍ച്ചയൊരുക്കിയാണ് ഭാവി പ്രവര്‍ത്തനങ്ങള്‍ക്ക് രൂപം നല്‍കുന്നത്. ചര്‍ച്ച ജില്ല പഞ്ചായത്ത് പ്രസിഡൻറ് കെ.ജി. രാജേശ്വരി ഉദ്ഘാടനം ചെയ്യും. ആലപ്പുഴ നഗരസഭ ചെയര്‍പേഴ്‌സൻ സൗമ്യരാജ് അധ്യക്ഷത വഹിക്കും.


Rhea Chakraborty Locked In A Single Cell Without Fan And Bed, Adjacent To Indrani Mukerjea,കിടക്കയില്ല, ഫാനില്ല, ആകെ നൽകിയത് ഒരു പായ മാത്രം! ഒറ്റ മുറി സെല്ലിലെ റിയയുടെ ജയിൽ ജീവിതം - Malayalam Filmibeat\n| Updated: Saturday, September 12, 2020, 13:39 [IST]\nനടൻ സുശാന്ത് സിങ്ങ് രാജ്പുത്തിന്റെ മരണവുമായി ബന്ധപ്പെട്ട ലഹരി മരുന്ന് കേസിൽ നടി റിയ ചക്രവർത്തിയെ നാർക്കോട്ടിക് കൺട്രോൾ ബ്യൂറോ അറസ്റ്റ് ചെയ്തിരുന്നു. ഈ കേസിൽ നടിയെ മുംബൈ മെട്രോപൊളിറ്റൻ മജിസ്‌ട്രേറ്റ് റിമാൻഡ് ചെയ്തിരുന്നു. ഇതിനെതിരെ ജാമ്യാപേക്ഷയുമായി മുംബൈ പ്രത്യേക സെഷൻസ് കോടതിയെ സമീപിച്ചിരുന്നു. താൻ നിരപരാധിയാണെന്നും കേസിൽ വ്യാജമായിപ്രതി ചേർക്കപ്പെട്ടിരിക്കുകയാണെന്നും ജാമ്യാപേക്ഷയിൽ നടി പറഞ്ഞിരുന്നു. എന്നാൽ ഇത് തള്ളി പോകുകയായിരുന്നു. ഇത് രണ്ടാം തവണയാണ് റിയ ചക്രവർത്തി ജാമ്യത്തിനായി കോടതിയെ സമീപിക്കുന്നത്.\nനിലവിൽ മുംബൈയിലെ ബെക്കുല്ല ജയിലിലാണ് താരം. ഇപ്പോൾ വാർത്തകളിൽ ഇടം പിടിക്കുന്നത് നടിയുടെ ജയിൽ ജീവിതമാണ്. ഒറ്റയ്ക്കുള്ള സെല്ലിലാണ് റിയ ചക്രവർച്ചിയെ പാർപ്പിച്ചിരിക്കുന്നത്. സിലിങ്ങ് ഫാനോ കട്ടിലോ ഇല്ലാത്ത ഒറ്റ മുറിയാണിത്. ഏറെ വിവാദം സൃഷ്ടിച്ച ഷീന ബോറ കൊലക്കേസിലെ പ്രതി ഇന്ദ്രാണി മുഖർജിയാണ് റിയയുടെ തൊട്ട് അടുത്ത സെല്ലിൽ കഴിയുന്നത് .\nസുരക്ഷ പ്രശ്നങ്ങൾ കണക്കിലെടുത്ത് റിയയെ ഒറ്റയ്ക്ക് ഒരു മുറിയിൽ പാർപ്പിച്ചിരിക്കുകയാണ്. കട്ടിൽ , കിടക്ക ,ഫാൻ തുടങ്ങിയ സൗകര്യങ്ങളൊന്നും നടിയെ പാർപ്പിച്ചിരിക്കുന്ന സെല്ലിൽ ഇല്ല. അതേ സമയം റിയയ്ക്ക് കിടക്കാനായി പായ നൽകിയിട്ടുണ്ട്. എന്നാൽ കിടക്കയോ തലയണയോ, ഫാനോ ജയിൽ അധികൃതർ നൽകിയിട്ടില്ല. കോടതി നിർദ്ദേശിക്കുകയാണെങ്കിൽ ഒരു ടേബിൾ ഫാൻ നൽകാമെന്നും ഉദ്യോഗസ്ഥർ പറയുന്നുണ്ട്. മുംബൈയിലെ വനിത തടവുകാർക്ക് മാത്രമുളള ജയിലിലാണിത്.\nമൂന്ന് ദിവസത്തെ ചോദ്യം ചെയ്യലിന് ശേഷം ചൊവ്വാഴ്ചയായിരുന്നു റിയെയ നാർകോടിക്സ് കൺട്രോൾ ബ്യൂറോ അറസ്റ്റ് ചെയ്തത്. അറസ്റ്റിലായ ഉടൻ തന്നെ പ്രാദേശിക കോടതി സെപ്റ്റംബർ 22 വരെ റിയയെ ജുഡീഷ്യൽ കസ്റ്റഡിയിൽ വിട്ടുകയും ചെയ്തിരുന്നു. മൂന്ന് ദിവസത്തെ ചോദ്യം ചെയ്യലിന് ശേഷം റിയ ചക്രവർത്തിയെ ഇനി കസ്റ്റഡിയിൽ ആവശ്യമില്ലെന്ന് എൻ സി ബി\nഅറിയിച്ചിരുന്നു. ഇതിനെ തുടർന്നാണ് നടിയെ ബൈക്കുല്ല ജയിലിലേക്ക് മാറ്റിയത്. റിയയെ മാത്രമല്ല സഹോദരൻ ഷൊവിക് ചക്രവർത്തി, സുശാന്തിന്റെ മാനേജർ സാമുവൽ മിറാൻഡ,പേഴ്സണൽ സ്റ്റാഫ് അംഗം ദിപേഷ് സാവന്ത്, മയക്കുമരുന്ന് ഇടപാടുകാരനെന്ന് സംശയിക്കുന്ന സെയ്ദ് വിലത്ര, അബ്ദുൽ ബാസിത് പരിഹാർ എന്നിവരെയും സെഷൻസ് കോടതി 14 ദിവസത്തെ കസ്റ്റഡിയിൽ വിട്ടിട്ടുണ്ട്.\nRhea Chakraborty Locked In A Single Cell Without Fan And Bed, Adjacent To Indrani Mukerjea


പ്രിയന്റെയും ലിസിയുടെയും മകൾ കല്യാണിയുടെ ഹലോ’യിലെ ഗാനം പുറത്ത് - Pravasabhumi\nDecember 7, 2017 December 7, 2017 PB NEWS DESK0Comments Kalyani priyadarshan and lisy daughter\nപ്രിയദര്‍ശന്റെയും ലിസി ലക്ഷ്മിയുടെയും മകള് കല്യാണി നായികയാകുന്ന തെലുങ്ക് സിനിമ’ഹലോ’യിലെ ഗാനം പുറത്ത്. ഒരു വിവാഹത്തിന്റെ പശ്ചാത്തലത്തിലുള്ള പാട്ടിന്റെ വീഡിയോ ആണ് ഇപ്പോള് പുറത്ത് വന്നിരിക്കുന്നത്. ചിത്രത്തിലേതായി ആദ്യമായി പുറത്തിറങ്ങുന്ന ഗാനവും ഇതാണ്. വിക്രം കെ കുമാര് സംവിധാനം ചെയ്യുന്ന റൊമാന്റിക് ത്രില്ലര് ചിത്രമാണിത്. ഡിസംബര് 22 ന് ചിത്രം തിയേറ്ററുകളില് എത്തും.\nനാഗാര്‍ജുനയുടെ മകന് അഖില് അഖിനേനിയും കല്യാണിയുമാണ് ചിത്രത്തിലെ നായികാ നായകന്മാര്. ‘മെരിസേ മെരിസോ’ എന്ന് തുടങ്ങുന്ന ഗാനമാണ് ഇപ്പോള് ചിത്രത്തിന്റെ അണിയറ പ്രവര്‍ത്തകര് പുറത്ത് വിട്ടിരിക്കുന്നത്. അനുപ് റൂബെന്‍സിന്റേതാണ് സംഗീതം.\nപാട്ടിന്റെ വീഡിയോ കാണാം\nസിനിമയുടെ ടീസർ കാണാം\n← സംഘര്‍ഷങ്ങളുടെ സഹസ്രാബ്ദങ്ങളിലൂടെ ഇസ്രായേല്\nതനിക്ക് നീതി കിട്ടിയില്ലെങ്കില് ആത്മഹത്യ ചെയ്യും;ഹഫ്‌സാന കാസിം →


covid-19 antibody immunity: ആൻ്റിബോഡി ഇല്ലാതാകുന്നത് എങ്ങനെ? എത്രകാലം നിലനിൽക്കും, പഠനവുമായി യുകെ ഗവേഷകർ - antibody immunity to covid-19 waning over time says uk scientists | Samayam Malayalam\nantibody immunity to covid-19 waning over time says uk scientists\nആൻ്റിബോഡി ഇല്ലാതാകുന്നത് എങ്ങനെ? എത്രകാലം നിലനിൽക്കും, പഠനവുമായി യുകെ ഗവേഷകർ\nJibin George | Samayam Malayalam | Updated: 27 Oct 2020, 04:21:00 PM\nആൻ്റിബോഡികളുടെ സ്വാധീനം അധികം കുറച്ച് കാലം മാത്രമാണ് നിലനിൽക്കുന്നതെന്നാണ് ഗവേഷകർ പറയുന്നത്. അഞ്ച് മുതൽ ഏഴ് മാസം വരെ ആൻ്റിബോഡികൾ നിലനിൽക്കുമെന്നാണ് ഗവേഷകർ വ്യക്തമാക്കുന്നത്\nയുകെ: കൊറോണ വൈറസിനെതിരെ വാക്‌സിൻ കണ്ടെത്താനുള്ള ശ്രമത്തിലാണ് രാജ്യങ്ങൾ. ഇന്ത്യയടക്കമുള്ള രാജ്യങ്ങൾ വാക്‌സിൻ പരീക്ഷണങ്ങളുമായി മുന്നോട്ട് പോകുകയാണ്. ഈ വർഷം വാക്‌സിൻ ലഭ്യമാകുമെന്ന സൂചനകൾ ഉണ്ടായിരുന്നുവെങ്കിലും അതിനുള്ള സാധ്യതകൾ കുറവാണെന്നാണ് ഏറ്റവും പുതിയ റിപ്പോർട്ട്. 2021 ആദ്യത്തോടെ വാക്‌സിൻ വിപണിയിലെത്തുമെന്ന പ്രതീക്ഷയാണ് നിലവിലുള്ളത്. കൊവിഡ് ബാധ പലരിലും വന്നു പോയന്നെ വാദവും ശക്തമാണ്. കൊവിഡിൽ ആൻ്റിബോഡി പ്രതിരോധം തീർക്കുമെങ്കിലും കാലക്രമേണ ഈ പ്രതിരോധശേഷി കുറയുമെന്നാണ് ലണ്ടനിലെ ഇംപീരിയൽ കോളേജിലെ ശാസ്ത്രജ്ഞർ വ്യക്തമാക്കുന്നത്.\nആൻ്റിബോഡി ഇല്ലാതാകുമെന്ന് ഗവേഷകർ\nആൻ്റിബോഡികൾ ഇല്ലാതാകുമെന്ന വിശദീകരണമാണ് ഗവേഷകർ നൽകുന്നത്. ആൻ്റിബോഡി വ്യാപനം ജൂൺ അവസാനത്തോടെ ജനസംഖ്യയുടെ6ശതമാനത്തിൽ നിന്ന് സെപ്റ്റംബറിൽ വെറും 4.4 ശതമാനമായി കുറഞ്ഞു. പല രാജ്യങ്ങളും ലോക്ക് ഡൗൺ ഇളവുകൾ കൂടുതലായി നൽകുകയും നിയന്ത്രണങ്ങളിൽ അയവ് വരുത്തുകയും ചെയ്‌തു. ഈ സാഹചര്യത്തിൽ ജനങ്ങളിലെ ആൻ്റിബോഡിയുടെ സ്വാധീനം കുറയുമെന്നാണ് ഗവേഷകർ വ്യക്തമാക്കുന്നത്. കൊവിഡിൻ്റെ രണ്ടാം വരവിലായിരിക്കും ഈ ആഘാതം തിരിച്ചടിയാകുക.\nകാലക്രമേണ പ്രതിരോധ ശേഷി ഇല്ലാതാകും?\nആൻ്റിബോഡികളുടെ സ്വാധീനം അധികം കുറച്ച് കാലം മാത്രമാണ് നിലനിൽക്കുന്നതെന്നാണ് ഗവേഷകർ പറയുന്നത്. അഞ്ച് മുതൽ ഏഴ് മാസം വരെ ആൻ്റിബോഡികൾ നിലനിൽക്കുമെന്നാണ് ഗവേഷകർ വ്യക്തമാക്കുന്നത്. ടി സെല്ലുകളിൽ വൈറസ് വീണ്ടും വർധിച്ച് ആൻ്റിബോഡികളുടെ ദ്രുത ഉൽപാദനത്തെ ഉത്തേജിപ്പിക്കുന്ന ബി സെല്ലുകളും സഹായിക്കാമെങ്കിലും കൊറോണ വൈറസുകളുടെ കാര്യത്തിൽ മറിച്ചാകും സംഭവിക്കുക. ആൻ്റിബോഡികൾ കുറയുന്നതായി കണ്ടെത്താൻ കഴിഞ്ഞെന്ന് ലണ്ടനിലെ ഇംപീരിയൽ കോളേജിലെ പകർച്ചവ്യാധി വിഭാഗം വിഭാഗം മേധാവി വെൻഡി ബാർക്ലേ വ്യക്തമാക്കുന്നുണ്ട്.\nപ്രതിരോധ ശേഷിയിൽ കുറവുണ്ടാകും\nആൻ്റിബോഡിയുടെ സാന്നിധ്യം ഇല്ലാതാകുന്നത് പ്രതിരോധ ശേഷി കുറയുന്നതിൻ്റെ ലക്ഷണമാണ്. ഇത് ജനസംഖ്യാതലത്തിൽ പ്രതിരോധശേഷി കുറയുന്നതിന്റെ സൂചനയാണ്. പിസിആർ പരിശോധനയിലൂടെ കൊവിഡ് സ്ഥിരീകരിച്ചവരിൽ ആൻ്റിബോഡിയുടെ സാന്നിധ്യം കുറവായിരിക്കും. എന്നാൽ ഈ പ്രവർത്തനങ്ങളിൽ മാറ്റങ്ങൾ തുടരും. മികച്ച രീതിയിലുള്ള കുത്തിവയ്പ്പ് സ്വാഭാവിക പ്രതിരോധശേഷിയേക്കാൾ നല്ലതാണെന്നും ഗവേഷകർ അവകാശപ്പെടുന്നുണ്ട്.\nവിവിധ പഠനങ്ങൾ ഇങ്ങനെ\nആൻ്റിബോഡിയുടെ സാന്നിധ്യം സംബന്ധിച്ച വ്യത്യസ്‌തമായ വിശദീകരങ്ങൾ ഗവേഷകർ നൽകുന്നുണ്ട്. കൊറോണ വൈറസ് ബാധ സ്ഥിരീകരിച്ച ഒരാളിൽ രോഗമുക്തിക്ക് ശേഷം ആറുമാസം വരെ ആൻ്റിബോഡികൾ നിലനിൽക്കുമെന്നാണ് യൂറോപ്യൻ ജേണൽ ഓഫ് ഇമ്മ്യൂണോളജിയിൽ പ്രസിദ്ധീകരിച്ച റിപ്പോർട്ട് പറയുന്നത്. പോർച്ചുഗലിലെ ഇൻസ്റ്റിറ്റ്യൂട്ട് ഡി മെഡിസിന മോളിക്യുലറിൽ(ഐ‌എം‌എം) നിന്നുള്ള ഗവേഷകരും സമാനമയ അഭിപ്രായമാണ് നൽകുന്നത്. പുരുഷന്മാരിൽ സ്ത്രീകളേക്കാൾ കൂടുതൽ ആൻ്റിബോഡികൾ ഉത്പാദിപ്പിക്കുന്നുണ്ടെന്നും ശാസ്ത്രജ്ഞർ വ്യക്തമാക്കുന്നുണ്ട്.\nഇതും കൊവിഡ് മരണത്തിന് കാരണമാകും; രോഗബാധിതരെ അന്തരീക്ഷ മലിനീകരണം ബാധിക്കുന്നത് എങ്ങനെ? ആര്‍ട്ടിക്കിള് ഷോ\nമലിനീകരണം കൊവിഡ്-19 കൊവിഡ് മരണം കൊറോണ വൈറസ് Imperial College London covid-19 death covid-19 antibody immunity covid-19 coronavirus antibody prevalence antibody immunity\nWeb Title : antibody immunity to covid-19 waning over time says uk scientists\nKeralaഅന്വേഷണം നടക്കാൻ രഹസ്യമൊഴിയിൽ പേരില്ല; ബാർ കോഴക്കേസിൽ ചെന്നിത്തല കുരുക്കിൽ


1 യിസ്രായേൽപുത്രന്മാർ ആളെണ്ണപ്രകാരം പിതൃഭവനത്തലവന്മാരും സഹസ്രാധിപന്മാരും ശതാധിപന്മാരും സംവത്സരത്തിലെ സകലമാസങ്ങളിലും മാസാന്തരം വരികയും പോകയും ചെയ്യുന്ന അതതു ക്കുറുകളുടെ ഔരോ പ്രവൃത്തിയിലും രാജാവിന്നു സേവ ചെയ്തുപോന്ന അവരുടെ പ്രമാണികളും ആകെ ഇരുപത്തിനാലായിരം പേർ.\n2 ഒന്നാം മാസത്തേക്കുള്ള ഒന്നാം ക്കുറിന്നു മേൽവിചാരകൻ സബ്ദീയേലിന്റെ മകൻ യാശോബെയാം: അവന്റെ ക്കുറിൽ ഇരുപത്തിനാലായിരം പേർ.\n4 രണ്ടാം മാസത്തേക്കുള്ള ക്കുറിന്നു അഹോഹ്യനായ ദോദായി മേൽവിചാരകനും അവന്റെ ക്കുറിൽ മിക്ളോത്ത് പ്രമാണിയും ആയിരുന്നു. അവന്റെ ക്കുറിലും ഇരുപത്തിനാലായിരംപേർ.\n5 മൂന്നാം മാസത്തേക്കുള്ള മൂന്നാമത്തെ സേനാപതി മഹാപുരോഹിതനായ യെഹോയാദയുടെ മകൻ ബെനായാവു; അവന്റെ ക്കുറിലും ഇരുപത്തിനാലായിരംപേർ.\n6 മുപ്പതു പേരിൽ വീരനും മുപ്പതുപേർക്കും തലവനുമായ ബെനായാവു ഇവൻ തന്നേ; അവന്റെ ക്കുറിന്നു അവന്റെ മകനായ അമ്മീസാബാദ് പ്രമാണിയായിരുന്നു.\n7 നാലാം മാസത്തേക്കുള്ള നാലാമത്തവൻ യോവാബിന്റെ സഹോദരനായ അസാഹേലും അവന്റെശേഷം അവന്റെ മകനായ സെബദ്യാവും ആയിരുന്നു; അവന്റെ ക്കുറിലും ഇരുപത്തിനാലായിരംപേർ.\n8 അഞ്ചാം മാസത്തേക്കുള്ള അഞ്ചാമത്തവൻ യിസ്രാഹ്യനായ ശംഹൂത്ത്; അവന്റെ ക്കുറിലും ഇരുപത്തിനാലായിരംപേർ.\n9 ആറാം മാസത്തേക്കുള്ള ആറാമത്തവൻ തെക്കോവ്യനായ ഇക്കേശിന്റെ മകൻ ഈരാ; അവന്റെ ക്കുറിലും ഇരുപത്തിനാലായിരംപേർ.\n10 ഏഴാം മാസത്തേക്കുള്ള ഏഴാമത്തവൻ എഫ്രയീമ്യരിൽ പെലോന്യനായ ഹേലെസ്; അവന്റെ ക്കുറിലും ഇരുപത്തിനാലായിരംപേർ.\n11 എട്ടാം മാസത്തേക്കുള്ള എട്ടാമത്തവൻ സർഹ്യരിൽ ഹൂശാത്യനായ സിബ്ബെഖായി; അവന്റെ ക്കുറിലും ഇരുപത്തിനാലായിരംപേർ.\n12 ഒമ്പതാം മാസത്തേക്കുള്ള ഒമ്പതാമത്തവൻ ബെന്യാമീന്യരിൽ അനാഥോഥ്യനായ അബീയേസെർ; അവന്റെ ക്കുറിലും ഇരുപത്തിനാലായിരംപേർ.\n13 പത്താം മാസത്തേക്കുള്ള പത്താമത്തവൻ സർഹ്യരിൽ നെതോഫാത്യനായ മഹരായി; അവന്റെ ക്കുറിലും ഇരുപത്തിനാലായിരംപേർ.\n14 പതിനൊന്നാം മാസത്തേക്കുള്ള പതിനൊന്നാമത്തവൻ എഫ്രയീമിന്റെ പുത്രന്മാരിൽ പിരാഥോന്യനായ ബെനായാവു; അവന്റെ ക്കുറിലും ഇരുപത്തിനാലായിരംപേർ.\n15 പന്ത്രണ്ടാം മാസത്തേക്കുള്ള പന്ത്രണ്ടാമത്തവൻ ഒത്നീയേലിൽനിന്നുത്ഭവിച്ച നെതോഫാത്യനായ ഹെൽദായി; അവന്റെ ക്കുറിലും ഇരുപത്തിനാലായിരംപേർ.\n16 യിസ്രായേൽഗോത്രങ്ങളുടെ തലവന്മാർ: രൂബേന്യർക്കും പ്രഭു സിക്രിയുടെ മകൻ എലീയേസെർ; ശിമെയോന്യർക്കും മയഖയുടെ മകൻ ശെഫത്യാവു;\n17 ലേവ്യർക്കും കെമൂവേലിന്റെ മകൻ ഹശബ്യാവു; അഹരോന്യർക്കും സാദോക്;\n19 സെബൂലൂന്നു ഔബദ്യാവിന്റെ മകൻ യിശ്മയ്യാവു; നഫ്താലിക്കു അസ്രീയേലിന്റെ മകൻ യെരീമോത്ത്;\n20 എഫ്രയീമ്യർക്കും അസസ്യാവിന്റെ മകൻ ഹോശേയ; മനശ്ശെയുടെ പാതിഗോത്രത്തിന്നു പെദായാവിന്റെ മകൻ യോവേൽ.\n24 സെരൂയയുടെ മകനായ യോവാബ് എണ്ണുവാൻ തുടങ്ങിയെങ്കിലും അവൻ തീർത്തില്ല; അതു നിമിത്തം യിസ്രായേലിന്മേൽ കോപം വന്നതു കൊണ്ടു ആ സംഖ്യ ദാവീദ് രാജാവിന്റെ വൃത്താന്തപുസ്തകത്തിലെ കണക്കിൽ ചേർത്തിട്ടുമില്ല.\n25 രാജാവിന്റെ ഭണ്ഡാരത്തിന്നു അദീയേലിന്റെ മകനായ അസ്മാവെത്ത് മേൽവിചാരകൻ . നിലങ്ങളിലും പട്ടണങ്ങളിലും ഗ്രാമങ്ങളിലും കോട്ടകളിലും ഉള്ള പാണ്ടിശാലകൾക്കു ഉസ്സീയാവിന്റെ മകൻ യെഹോനാഥാൻ മേൽവിചാരകൻ .\n26 വയലിൽ വേലചെയ്ത കൃഷിക്കാർക്കും കെലൂബിന്റെ മകൻ എസ്രി മേൽവിചാരകൻ .\n30 ഒട്ടകങ്ങൾക്കു യിശ്മായേല്യനായ ഔബീലും കഴുതകൾക്കു മേരോനോത്യനായ യെഹ്ദെയാവും മേൽവിചാരകർ.\n31 ആടുകൾക്കു ഹഗ്രീയനായ യാസീസ് മേൽ വിചാരകൻ ; ഇവർ എല്ലാവരും ദാവീദ് രാജാവിന്റെ വസ്തുവകകൾക്കു അധിപതിമാരായിരുന്നു.